**ԳՐԳՌՄԱՆ ՀԱՄԱԿԱՐԳԻ ՄԻԱՆՎԱԳ ՎՃԱՐՄԱՆ ՊԱՅՄԱՆԱԳԻՐ**

**«ՔՈՆԹՈՒՐԳԼՈԲԱԼ ՀԻԴՐՈ ԿԱՍԿԱԴ» ՓԲԸ-Ի**

**ԵՎ**

**-------**

**ՄԻՋԵՎ**

**ՍՊԱՆԴԱՐՅԱՆ ՀԷԿ-Ի ԳՐԳՌՄԱՆ ՀԱՄԱԿԱՐԳԻ ՏԵՂԱԴՐՄԱՆ ԾՐԱԳՐԻ ՀԱՄԱՐ**

I. Բովանդակություն

1. **ՍԱՀՄԱՆՈՒՄՆԵՐ**
2. **ՊԱՅՄԱՆԱԳՐԻ ԱՌԱՐԿԱՆ, ՇՐՋԱՆԱԿԸ ԵՎ ՄԱՍԵՐԸ** 
   1. ՊԱՅՄԱՆԱԳՐԻ ԱՌԱՐԿԱՆ
   2. ԱՇԽԱՏԱՆՔՆԵՐԻ ԾԱՎԱԼԸ
   3. ՊԱՅՄԱՆԱԳՐԻ ՄԱՍԵՐԸ
3. **ԸՆԴՀԱՆՈՒՐ ԴՐՈՒՅԹՆԵՐ** 
   1. ՄԵԿՆԱԲԱՆՈՒԹՅՈՒՆՆԵՐ
   2. ՀԱՂՈՐԴԱԿՑՈՒԹՅՈՒՆ
   3. ԿԻՐԱՌԵԼԻ ՕՐԵՆՍԴՐՈՒԹՅՈՒՆԸ ԵՎ ԼԵԶՈՒՆ
   4. ՊԱՅՄԱՆԱԳՐԻ ՈՒԺԻ ՄԵՋ ՄՏՆԵԼԸ
   5. ՓՈԽԱՆՑՈՒՄ
   6. ՓԱՍՏԱԹՂԹԵՐԻ ՊԱՏՇԱՃ ՊԱՀՊԱՆՈՒԹՅՈՒՆՆ ՈՒ ՄԱՏԱԿԱՐԱՐՈՒՄԸ
   7. ՍԵՓԱԿԱՆՈՒԹՅԱՆ ԻՐԱՎՈՒՆՔ
   8. ԿԱՊԱԼԱՌՈՒԻ ՓԱՍՏԱԹՂԹԵՐԻ ՍՏՈՒԳՈՒՄԸ
   9. ՀԱՄԱՊԱՏԱՍԽԱՆՈՒԹՅՈՒՆԸ
   10. ԳԱՂՏՆԻՈՒԹՅՈՒՆԸ
4. **ՊԱՏՎԻՐԱՏՈՒՆ**
   1. ՏԵՂԱՄԱՍ ՄՈՒՏՔ ԳՈՐԾԵԼՈՒ ԻՐԱՎՈՒՆՔԸ
   2. ՊԱՏՎԻՐԱՏՈՒԻ ԱՆՁՆԱԿԱՄԶԸ
   3. ՊԱՏՎԻՐԱՏՈՒԻ ՊԱՀԱՆՋՆԵՐԸ
5. **ԿԱՊԱԼԱՌՈՒՆ**
   1. ԿԱՊԱԼԱՌՈՒԻ ՀԻՄՆԱԿԱՆ ՊԱՐՏԱԿԱՆՈՒԹՅՈՒՆՆԵՐԸ
   2. ԿԱՏԱՐՈՒՄԸ ԵՎ ԵՐԱՇԽԻՔԱՅԻՆ ԺԱՄԿԵՏԻ ԱՆՎՏԱՆԳՈՒԹՅՈՒՆԸ
      1. ԿԱՏԱՐՄԱՆ ԵՐԱՇԽԻՔԸ
      2. ԵՐԱՇԽԻՔԱՅԻՆ ԺԱՄԿԵՏԻ ԱՊԱՀՈՎՈՒՄԸ

5.2.3 ՊԱՇՏՊԱՆՈՒԹՅԱՆ ԲՆՈՒՅԹԸ

* 1. ԿԱՊԱԼԱՌՈՒԻ ՆԵՐԿԱՅԱՑՈՒՑԻՉԸ
  2. ԵՆԹԱԿԱՊԱԼԱՌՈՒՆԵՐ
  3. ՀԱՄԱԳՈՐԾԱԿՑՈՒԹՅՈՒՆԸ ԵՎ ՀԱՄԱԿԱՐԳՈՒՄԸ
  4. ԱՇԽԱՏԱՆՔԻ ՊԱՇՏՊԱՆՈՒԹՅՈՒՆ ԵՎ ՏԵԽՆԻԿԱԿԱՆ ԱՆՎՏԱՆԳՈՒԹՅՈՒՆ
  5. ԱՊՐԱՆՔՆԵՐԻ ՓՈԽԱԴՐՈՒՄԸ
  6. ԿԱՊԱԼԱՌՈՒԻ ՍԱՐՔԱՎՈՐՈՒՄՆԵՐԸ
  7. ՇՐՋԱԿԱ ՄԻՋԱՎԱՅՐԻ ՊԱՀՊԱՆՈՒԹՅՈՒՆԸ
  8. ԷԼԵԿՏՐԱԷՆԵՐԳԻԱՆ, ՋՈՒՐԸ ԵՎ ԳԱԶԸ
  9. ՏԵՂԱՄԱՍԻ ԱՆՎՏԱՆԳՈՒԹՅՈՒՆԸ
  10. ԿԱՊԱԼԱՌՈՒԻ ԱՇԽԱՏԱՆՔԸ ՏԵՂԱՄԱՍՈՒՄ

1. **ՆԱԽԱԳԾՈՒՄ** 
   1. ՆԱԽԱԳԾՄԱՆ ԸՆԴՀԱՆՈՒՐ ՊԱՐՏԱԿԱՆՈՒԹՅՈՒՆՆԵՐԸ
   2. ԿԱՊԱԼԱՌՈՒԻ ՀԱՆՁՆԱՌՈՒԹՅՈՒՆԸ
   3. ՎԵՐԱՊԱՏՐԱՍՏՈՒՄՆԵՐ
   4. ՇԱՀԱԳՈՐԾՄԱՆ ԵՎ ՏԵԽՆԻԿԱԿԱՆ ՍՊԱՍԱՐԿՄԱՆ ՁԵՌՆԱՐԿՆԵՐԸ
2. **ԱՇԽԱՏԱԿԱՄԶԸ ԵՎ ԱՇԽԱՏԱՆՔԸ** 
   1. ԱՇԽԱՏԱԿԱԶՄԻ ՆԵՐԳՐԱՎՈՒՄԸ ԵՎ ԱՇԽԱՏԱՆՔԸ
   2. ՄՅՈՒՍ ԿՈՂՄԻ ԿՈՂՄԻՑ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԱՆՁԻՆՔ
   3. ԱՇԽԱՏԱՆՔԱՅԻՆ ԺԱՄԵՐԸ
   4. ԿԱՊԱԼԱՌՈՒԻ ԱՆՁՆԱԿԱԶՄԸ
3. **ԳՐԳՌՄԱՆ ՀԱՄԱԿԱՐԳ** 
   1. ԿԱՏԱՐՄԱՆ ԵՂԱՆԱԿԸ
   2. ՆՄՈՒՇՆԵՐ
   3. ԳՈՐԾԱՐԱՆԱՅԻՆ ՓՈՐՁԱՐԿՈՒՄՆԵՐ

ՏԵԽՆԻԿԱԿԱՆ ԲՆՈՒԹԱԳՐԻՆ ՀԱՄԱՊԱՏԱՍԽԱՆ՝ ԳՈՐԾԱՐԱՆԱՅԻՆ ՓՈՐՁԱՐԿՈՒՄՆԵՐԸ ՍԿՍԵԼՈՒՑ 14 ՕՐ ԱՌԱՋ ԿԱՊԱԼԱՌՈՒՆ ԿԱՊԱԼԱՌՈՒԻՆ ՈՒՂԱՐԿՈՒՄ Է ԳՐԱՎՈՐ ԾԱՆՈՒՑՈՒՄ

* 1. 8.4. ՍՏՈՒԳՈՒՄԸ
  2. 8.5. ՓՈՐՁԱՐԿՈՒՄՆԵՐԻ ՀԱՄԱՐ ԱՆՀՐԱԺԵՇՏ ՄԻՋՈՑՆԵՐԸ
  3. 8.6. ՄԵՐԺՈՒՄԸ
  4. 8.7. ՀԱՅՏՆԱԲԵՐԱԾ ԹԵՐՈՒԹՅՈՒՆՆԵՐԻ ՎԵՐԱՑՈՒՄԸ

1. **ՄԵԿՆԱՐԿ, ՈՒՇԱՑՈՒՄՆԵՐ ԵՎ ԿԱՍԵՑՈՒՄ** 
   1. ԱՇԽԱՏԱՆՔՆԵՐԻ ՄԵԿՆԱՐԿԸ
   2. ԿԱՏԱՐՄԱՆ ԺԱՄԿԵՏԸ ԵՎ ԱՎԱՐՏԱԿԱՆ ՓՈՐՁԱՐԿՈՒՄՆԵՐԻ ԺԱՄԿԵՏԸ
   3. ԱՎԱՐՏԱԿԱՆ ՓՈՐՁԱՐԿՈՒՄՆԵՐԻ ԺԱՄԿԵՏԸ
   4. ԿԱՏԱՐՄԱՆ ԺԱՄԿԵՏԸ
   5. ԿԱՏԱՐՄԱՆ ԺԱՄԿԵՏԻ ԵՐԿԱՐԱՁԳՈՒՄԸ ԵՎ ԱՎԱՐՏԱԿԱՆ ՓՈՐՁԱՐԿՈՒՄՆԵՐԻ ԺԱՄԿԵՏԻ ԵՐԿԱՐԱՁԳՈՒՄԸ
   6. ՈՒՇԱՑՈՒՄՆԵՐԻ ՀԵՏԵՎԱՆՔՈՎ ԿԻՐԱՌՎՈՂ ՏՈՒՅԺԵՐԸ
2. **ԱՎԱՐՏԱԿԱՆ ՓՈՐՁԱՐԿՈՒՄՆԵՐ** 
   1. ԿԱՊԱԼԱՌՈՒԻ ՊԱՐՏԱԿԱՆՈՒԹՅՈՒՆՆԵՐԸ
   2. ՈՒՇԱՑԱԾ ՓՈՐՁԱՐԿՈՒՄՆԵՐԸ
   3. ՎԵՐԱՓՈՐՁԱՐԿՈՒՄԸ
   4. ԱՎԱՐՏԱԿԱՆ ՓՈՐՁԱՐԿՈՒՄՆԵՐ ՉԱՆՑԿԱՑՆԵԼԸ
3. **ՊԱՏՎԻՐԱՏՈՒԻ ԿՈՂՄԻՑ ՀԱՆՁՆՈՒՄ-ԸՆԴՈՒՆՈՒՄԸ** 
   1. ԱՇԽԱՏԱՆՔՆԵՐԻ ՀԱՆՁՆՈՒՄ-ԸՆԴՈՒՆՈՒՄԸ
   2. ԱՆՊԱՏՇԱՃ ՈՐԱԿՈՎ ԿԱՏԱՐՎԱԾ ԱՇԽԱՏԱՆՔՆԵՐԻ ՑԱՆԿԸ
4. **ԵՐԱՇԽԻՔԸ**
5. **ԹԵՐՈՒԹՅՈՒՆՆԵՐԻ ՎԵՐԱՑՄԱՆ ՊԱՏԱՍԽԱՆԱՏՎՈՒԹՅՈՒՆԸ** 
   1. ԸՆԹԱՑԻԿ ԱՇԽԱՏԱՆՔՆԵՐԻ ԿԱՏԱՐՈՒՄԸ ԵՎ ԹԵՐՈՒԹՅՈՒՆՆԵՐԻ ՎԵՐԱՑՈՒՄԸ
   2. ԹԵՐՈՒԹՅՈՒՆՆԵՐԻ ՄԱՍԻՆ ԾԱՆՈՒՑՄԱՆ ԺԱՄԿԵՏԸ
   3. ԿԱՊԱԼԱՌՈՒԻ՝ ԹԵՐՈՒԹՅՈՒՆՆԵՐԻ ՎԵՐԱՑՄԱՆ ՊԱՏԱՍԽԱՆԱՏՎՈՒԹՅՈՒՆԸ
   4. ԹԵՐՈՒԹՅՈՒՆՆԵՐԻ ՄԱՍԻՆ ԾԱՆՈՒՑՄԱՆ ԺԱՄԿԵՏՆԵՐԻ ՍԱՀՄԱՆՈՒՄԸ
   5. ԹԵՐՈՒԹՅՈՒՆՆԵՐԸ ՉՎԵՐԱՑՆԵԼԸ
   6. ԱՆՊԱՏՇԱՃ ՈՐԱԿԻ ԱՇԽԱՏԱՆՔՆԵՐԻ ՎԵՐԱՑՈՒՄԸ
   7. ԼՐԱՑՈՒՑԻՉ ՓՈՐՁԱՐԿՈՒՄՆԵՐԸ
   8. ՄՈՒՏՔ ԳՈՐԾԵԼՈՒ ԻՐԱՎՈՒՆՔԸ (ՄԱՏՉԵԼԻՈՒԹՅՈՒՆԸ)
   9. ՈՐՈՆՈՒՄԸ ԿԱՊԱԼԱՌՈՒԻ ԿՈՂՄԻՑ
   10. ՏԵՂԱՄԱՍԻ ՄԱՔՐՄԱՆ ԱՇԽԱՏԱՆՔՆԵՐԸ
6. **ՓՈՓՈԽՈՒԹՅՈՒՆՆԵՐ ԵՎ ԿԱՐԳԱՎՈՐՈՒՄՆԵՐ** 
   1. ՓՈՓՈԽԵԼՈՒ ԻՐԱՎՈՒՆՔԸ
   2. ՓՈՓՈԽՄԱՆ ՊԱՏՎԵՐԻ ԿԱՏԱՐՄԱՆ ԳՈՐԾԸՆԹԱՑԸ
7. **ՊԱՅՄԱՆԱԳՐԻ ԳԻՆԸ ԵՎ ՎՃԱՐՈՒՄԸ** 
   1. ՊԱՅՄԱՆԱԳՐԻ ԳԻՆԸ
   2. ՎՃԱՐՄԱՆ ՊԱՅՄԱՆՆԵՐԸ
   3. ՀԱՐԿԵՐԸ
   4. ՎՃԱՐՈՒՄՆԵՐԻ ԺԱՄԱՆԱԿԱՑՈՒՅՑԸ
   5. ՎՃԱՐՈՒՄՆԵՐԻ ՀԵՏ ԿԱՊՎԱԾ ՎԵՃԵՐԸ
   6. ՄԻՋԱՆԿՅԱԼ ԸՆԴՈՒՆՄԱՆ ԱԿՏԻ ԸՆԴՈՒՆՈՒՄԸ
      1. ՄԻՋԱՆԿՅԱԼ ԸՆԴՈՒՆՄԱՆ ԱԿՏԻ ՆՎԱՃՈՒՄԸ
   7. ՄԻՋԱՆԿՅԱԼ ԸՆԴՈՒՆՄԱՆ ԱԿՏԻ ԸՆԴՈՒՆՄԱՆ ՀԱՍՏԱՏՈՒՄԸ
   8. ՎՃԱՐՈՒՄՆԵՐԻ ԿԱՐԳՆ ՈՒ ԵՂԱՆԱԿԸ
8. **ԴԱԴԱՐԵՑՈՒՄԸ** 
   1. ՈՒՂՂՈՒՄՆԵՐԻ ԿԱՏԱՐՄԱՆ ԸՆԴՀԱՆՈՒՐ ԾԱՆՈՒՑՈՒՄԸ
   2. ԴԱԴԱՐԵՑՈՒՄԸ ՊԱՏՎԻՐԱՏՈՒԻ ՆԱԽԱՁԵՌՆՈՒԹՅԱՄԲ
   3. ՎՃԱՐՈՒՄԸ ԴԱԴԱՐԵՑՈՒՄԻՑ ՀԵՏՈ
9. **ԿԱՍԵՑՈՒՄԸ ԵՎ ԴԱԴԱՐԵՑՈՒՄԸ ԿԱՊԱԼԱՌՈՒԻ ՆԱԽԱՁԵՌՆՈՒԹՅԱՄԲ** 
   1. ԴԱԴԱՐԵՑՈՒՄԸ ԿԱՊԱԼԱՌՈՒԻ ՆԱԽԱՁԵՌՆՈՒԹՅԱՄԲ
10. **ՌԻՍԿ, ՊԱՏԱՍԽԱՆԱՏՎՈՒԹՅՈՒՆ ԵՎ ՊԱՏԱՍԽԱՆԱՏՎՈՒԹՅԱՆ ՍԱՀՄԱՆԱՓԱԿՈՒՄ** 
    1. ՀԱՏՈՒՑՈՒՄՆԵՐԸ
    2. ԱՊԱՀՈՎԱԳՐՈՒԹՅՈՒՆԸ
    3. ԿԱՊԱԼԱՌՈՒԻ ԿՈՂՄԻՑ ԱՇԽԱՏԱՆՔՆԵՐԻ ՊԱՏՇԱՃ ՊԱՀՊԱՆՈՒԹՅՈՒՆԸ
    4. ՊԱՏԱՍԽԱՆԱՏՎՈՒԹՅԱՆ ՍԱՀՄԱՆԱՓԱԿՈՒՄԸ
11. **ՖՈՐՍ ՄԱԺՈՐ (ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆ)**
    1. ՖՈՐՍ ՄԱԺՈՐԻ ՍԱՀՄԱՆՈՒՄԸ
    2. ՖՈՐՍ ՄԱԺՈՐԻ ՄԱՍԻՆ ԾԱՆՈՒՑՈՒՄԸ
    3. ՈՒՇԱՑՈՒՄՆԵՐԸ ԵՎ ԾԱԽՍԵՐԸ ՆՎԱԶԱԳՈՒՅՆԻ ՀԱՍՑՆԵԼՈՒ ՊԱՐՏԱԿԱՆՈՒԹՅՈՒՆԸ
    4. ՖՈՐՍ ՄԱԺՈՐԻ ՀԵՏԵՎԱՆՔՆԵՐԸ
    5. ԵՆԹԱԿԱՊԱԼԱՌՈՒԻ ՎՐԱ ԱԶԴՈՂ ՖՈՐՍ ՄԱԺՈՐԸ
    6. ԼՐԱՑՈՒՑԻՉ ԴԱԴԱՐԵՑՈՒՄԸ, ՎՃԱՐՈՒՄԸ ԵՎ ՊԱՅՄԱՆԱԳՐԻ ԿԱՏԱՐՈՒՄԻՑ ԱԶԱՏՈՒՄԸ
12. **ՊԱՀԱՆՋՆԵՐ, ՎԵՃԵՐ ԵՎ ԻՐԱՎԱՍՈՒԹՅՈՒՆ** 
    1. ԿԱՊԱԼԱՌՈՒԻ ՊԱՀԱՆՋՆԵՐԸ
    2. ՎԵՃԵՐԸ
    3. ԻՐԱՎԱՍՈՒԹՅՈՒՆԸ
13. **ԿՈՌՈՒՊՑԻԱՅԻ, ՓՈՂԵՐԻ ԼՎԱՑՄԱՆ և ՖԻՆԱՆՍԱԿԱՆ ՀԱՆՑԱԳՈՐԾՈՒԹՅՈՒՆՆԵՐԻ ԴԵՄ ՊԱՏԱՍԽԱՆԱՏՎՈՒԹՅԱՆ ՄԻՋՈՑՆԵՐ**
14. **ԱՅԼ ԴՐՈՒՅԹՆԵՐ**

Սպանդարյան ՀԷԿ-ի համար նոր տիրիստորային ստատիկ գրգռման համակարգի նախագծման, արտադրության, մատակարարման, տեղադրման և շահագործման հանձնելու վերաբերյալ սույն պայմանագիրը (այսուհետ՝ **«Պայմանագիր»**) թվագրված է 2022 թվականի -------, և կազմված ու կնքված է հետևյալ կողմերի միջև.

1. **«ՔոնթուրԳլոբալ Հիդրո Կասկադ» ՓԲԸ-ը**՝ ի դեմս Գլխավոր տնօրեն Արա Հովսեփյանի (սույն Պայմանագրում այսուհետ՝ **«Պատվիրատու»**), և
2. **-------**, ----------------------(սույն Պայմանագրում այսուհետ՝ **«Կապալառու»**)։

**ՆԱԽԱԲԱՆ**

Նկատի ունենալով, որ Պատվիրատուն մտադիր է Հայաստանում իրականացնել Որոտանի հիդրոկասկադի Սպանդարյան ՀԷԿ-ի (այսուհետ՝ **«Սպանդարյան»**) վերակառուցումը, Պատվիրատուն որոշել է Կապալառուին ներգրավել Սպանդարյանի համար նոր տիրիստորային ստատիկ գրգռման համակարգի նախագծման, արտադրության, մատակարարման, տեղադրման և շահագործման աշխատանքներին (**«Նախագիծ»**)։

Հաշվի առնելով այն, որ Կապալառուն հանդիսանում է տիրիստորային ստատիկ գրգռման համակարգի նախագծման, արտադրության և շահագործման ոլորտում առաջատար ընկերություն,

Դիտարկելով վերը նշված դրույթները, Կողմերը սույնով համաձայնում են հետևյալի շուրջ․

1. ՍԱՀՄԱՆՈՒՄՆԵՐ

Սույն պայմանագրում հետևյալ բառերն ու արտահայտությունները ունեն նշված իմաստները։ Անձանց կամ կողմեր մատնանշող բառերը ներառում են կորպորացիաներ և այլ իրավաբանական անձանց, բացառությամբ այն դեպքերի, երբ համատեքստն այլ բան է պահանջում:

* 1. *«Փոխկապակցված անձ»* նշանակում է սույն Պայմանագրի ցանկացած կողմի հետ կապված ցանկացած այլ անձ, որն ուղղակի կամ անուղղակի կերպով վերահսկում կամ վերահսկվում է այդ կողմի կողմից, կամ գտնվում է ընդհանուր վերահսկողության ներքո: «Վերահսկողություն» եզրույթը (ներառյալ «վերահսկող», «վերահսկվող» և «ընդհանուր վերահսկողության ներքո» եզրույթները) նշանակում է անձի կառավարման կամ քաղաքականության վերաբերյալ որոշում, ուղղակի կամ անուղղակի ղեկավարելու իրավասություն, որը կարող է արտահայտվել արժեթղթերի մասին քվեարկության իրավունքով, պայմանագրով կամ որևէ այլ եղանակով: Միայն Պատվիրատուի դեպքում վերջինիս հետ կապված «փոխկապակցված անձ» եզրույթը նշանակում է միայն ContourGlobal plc-ն և նրա դուստր ձեռնարկությունները:
  2. «Կաշառակերության և Փողերի լվացման դեմ օրենսդրություն» նշանակում է ԱՄՆ Արտաքին Կոռուպցիոն Դրսևորումների մասին 1977 թվականի ակտը, Միացյալ Թագավորության «Կաշառակերության դեմ պայքարի մասին» 2010 թ.-ի օրենքը, 1997 թվականի «Միջազգային առևտրային գործարքներում օտարերկրյա պաշտոնատար անձանց կաշառման դեմ պայքարի մասին» 1997 թվականի նոյեմբերի 21-ի ՏՀԶԿ-ի կոնվենցիայի հիմնական դրույթները (Հակակաշառման կոնվենցիա), Միացյալ Թագավորության «Ֆինանսական հանցագործությունների մասին» 2017 թվականի ակտի 3-րդ մասը (Հարկերից խուսափելը չկանխելու դեմ ուղղված կորպորատիվ իրավախախտումներ) և ցանկացած կիրառելի օրենսդրություն, ինչպես նաև կաշառակերության դեմ կիրառելի տեղական օրենքները:
  3. *«Խարդախության դեմ օրենքներ»* նշանակում է ցանկացած օրենք կամ կանոնակարգ, որը կոչված է կանխելու և պատժելու խարդախությամբ անարդար և/կամ անօրինական ֆինանսական կամ այլ շահ ստանալը, ներառյալ, բայց չսահմանափակվելով՝ յուրացումներով, գույքի ապօրինի յուրացումով և այլն:
  4. *«Մեկնարկի ակնկալվող ամսաթիվը»* ունի 9.1 ենթակետով [Աշխատանքների մեկնարկը] սահմանված նշանակությունը:
  5. *«Կիրառելի օրենքներ և կանոնակարգեր»* նշանակում է Միացյալ Նահանգների, Եվրոպական միության և Հայաստանի կաշառակերության և փողերի լվացման դեմ օրենքները, խարդախության դեմ, հակաահաբեկչական և տնտեսական պատժամիջոցների մասին օրենքները։
  6. *«Լիազոր ներկայացուցիչ»* նշանակում է այն անձը (անձինք), որը (որոնք) լիազորված է (են) ներկայացնել Կողմին՝ սույն Պայմանագրի ստորագրման և կատարման ընթացքում: Լիազոր ներկայացուցչի փոփոխության դեպքում նոր ներկայացուցիչը ներկայացնում է իր լիազորությունները հավաստող փաստաթղթեր։
  7. *«Աշխատանքային օր»* նշանակում է ցանկացած օր, բացառությամբ՝ շաբաթ, կիրակի և տոն օրերի, որոնք նշվում են Հայաստանում։
  8. *«Մեկնարկի ամսաթիվ»* նշանակում է 9.1 ենթակետով [Աշխատանքների մեկնարկը] սահմանված ամսաթիվը:
  9. *«Պայմանագիր»* նշանակում է սույն կանոններն ու պայմանները, Հավելվածները և Հավելվածներին կցված փաստաթղթերը:
  10. *«Պայմանագրի գին»* նշանակում է Պատվիրատուի կողմից Կապալառուին վճարման ենթակա միանվագ գումար, որը նշված է 15.1 ենթակետում [Պայմանագրի գինը] և որը ենթակա է փոփոխությունների՝ սույն Պայմանագրի կանոններին և պայմաններին համապատասխան:
  11. *«Կապալառու»* նշանակում է սույն Պայմանագրում որպես կապալառու նշված կողմը և այս կողմի իրավահաջորդները:
  12. *«Կապալառուի սարքավորում»* նշանակում է բոլոր գործիքները, մեքենաները, տրանսպորտային միջոցները և այլ սարքավորումները, որոնք անհրաժեշտ են Կապալառուին Աշխատանքներն իրականացնելու, ավարտելու և թերությունները վերացնելու համար: Այնուամենայնիվ, Կապալառուի սարքավորումները չեն ներառում ժամանակավոր աշխատանքները, Պատվիրատուի սարքավորումները (եթե կան այդպիսիք), Գրգռման համակարգը, Նյութերը և ցանկացած այլ առարկա, որը նախատեսված է Աշխատանքների ձևավորման կամ դրանց մաս կազմելու համար:
  13. *«Կապալառուի անձնակազմ»* նշանակում է Կապալառուի ներկայացուցիչը և ամբողջ անձնակազմը, որոնց աշխատուժը Կապալառուն օգտագործում է Տեղամասում։ Այն կարող է ներառել Կապալառուի և յուրաքանչյուր ենթակապալառուի աշխատակազմին և այլ անձանց, որոնք աջակցում են Կապալառուին Աշխատանքների կատարման մեջ:
  14. *«Կապալառուի պարտավորությունները մինչև աշխատանքի մեկնարկը»* ունի 9.1 ենթակետով [Աշխատանքի սկիզբը] սահմանված նշանակությունը:
  15. *«Կապալառուի ներկայացուցիչ»* նշանակում է 5.3 ենթակետի համաձայն [Կապալառուի ներկայացուցիչը] Կապալառուի կողմից Պայմանագրով ամրագրված կամ նրա կողմից ժամանակ առ ժամանակ նշանակված անձ, որը հանդես է գալիս Կապալառուի անունից:
  16. *«Ծախսեր»* նշանակում է Կապալառուի կողմից ողջամտորեն կատարված (կամ կատարման ենթակա) և ստուգված բոլոր ծախսերը, անկախ նրանից՝ դրանք կատարվել են Տեղամասում, թե դրա տարածքից դուրս, որը սակայն չի ներառում շահույթը:
  17. *«Օր»* նշանակում է օրացուցային օր, իսկ «տարի» նշանակում է 365 օր և 366 օր՝ նահանջ տարվան համապատասխանաբար:
  18. *«Թերություններ»* նշանակում է՝ (i) Աշխատանքների ցանկացած մաս, որը չի համապատասխանում տեխնիկական բնութագրերին և/կամ սույն Պայմանագրին, և/կամ (ii) Աշխատանքների ցանկացած անսարքություն կամ վնաս, որոնք կապված են (ա) նախագծման, նյութի և մշակման թերության հետ կամ Կապալառուի փաստաթղթերում կամ Կապալառուի շահագործման և սպասարկման ձեռնարկում առկա սխալի հետ, կամ (բ) ապրանքները կամ աշխատանքը չեն համապատասխանում տեխնիկական բնութագրերին և/կամ Պայմանագրին:
  19. *«Թերությունների ծանուցման ժամկետ»* նշանակում է 13.1 ենթակետով [Ընթացիկ աշխատանքների կատարումը և թերությունների վերացումը] նախատեսված Աշխատանքների թերությունների մասին ծանուցման ժամկետ՝ 13.2 ենթակետով [Թերությունների վերացման մասին ծանուցման ժամկետները] սահմանված կարգով:
  20. *«Ուժի մեջ մտնելու ամսաթիվ»* նշանակում է սույն Պայմանագրի սկզբնամասում նշված ամսաթիվը: Եթե սույն Պայմանագրի սկզբնամասում ամսաթիվ նշված չէ, ապա ուժի մեջ մտնելու ամսաթիվ է դիտարկվում Կողմերի ստորագրման օրը, իսկ եթե Կողմերը ստորագրում են տարբեր օրեր, ուժի մեջ մտնելու ամսաթիվը համարվում է վերջին Կողմի ստորագրման ամսաթիվը:
  21. *«Պատվիրատու»* նշանակում է սույն Պայմանագրում որպես պատվիրատու նշված կողմը և այս կողմի իրավահաջորդները:
  22. *«Պատվիրատուի սարքավորում»* նշանակում է բոլոր գործիքները, մեքենաները և տրանսպորտային միջոցները (եթե կան այդպիսիք), որոնք Պատվիրատուն տրամադրել Կապալառուին տեխնիկական բնութագրերում նշված Աշխատանքների իրականացման նպատակով։ Այդ սարքավորումները չեն ներառում Գրգռման համակարգը, որոնք Պատվիրատուի կողմից չեն ընդունվել հանձնման-ընդունման ակտով։
  23. *«Պատվիրատուի անձնակազմ»* նշանակում է Պատվիրատուի աշխատակազմը, աշխատուժը և այլ աշխատողներ, ինչպես նաև ցանկացած այլ անձնակազմ, որի մասին՝ որպես Պատվիրատուի անձնակազմ, Պատվիրատուն ծանուցել է Կապալառուին:
  24. *«Ֆորս-մաժոր»* ունի 19.1 ենթակետում [Ֆորս-մաժորի սահմանումը] տրված նշանակությունը։
  25. *«Ապրանքներ»* նշանակում է Կապալառուի սարքավորումները, նյութերը, գրգռման համակարգի և ժամանակավոր աշխատանքները, կամ ըստ անհրաժեշտության՝ դրանցից որևէ մեկը:
  26. *«Պետական ​պաշտոնյա»* նշանակում է (i) կառավարության կամ նրա որևէ ստորաբաժանման, գործակալության կամ մարմնի (ներառյալ՝ տեղական կամ տարածաշրջանային կառավարման մարմին կամ կառավարության կողմից հիմնադրած ​​ձեռնարկություն) կամ հանրային միջազգային կազմակերպության ցանկացած պաշտոնյա կամ աշխատող, (ii) ցանկացած անձ, որը պաշտոնական կարգավիճակով հանդես է գալիս նման կառավարության, ստորաբաժանման, գործակալության, մարմնի կամ հանրային միջազգային կազմակերպության անունից (օրինակ՝ բազմակողմ զարգացման բանկերը, Համաշխարհային բանկը, Եվրոպական միությունը, Միջազգային ֆինանսական կորպորացիան և Արժույթի միջազգային հիմնադրամը), (iii) քաղաքական կուսակցութjունը կամ կուսակցության պաշտոնյան կամ քաղաքական պաշտոն զբաղեցնելու համար առաջադրված թեկնածուն, և (iv) ցանկացած անձ, որը ունի դիվանագիտական անձնագիր։ Կասկածներից խուսափելու նպատակով՝ Պետական պաշտոնյաների թվում են՝ պետական ​​պաշտոններ զբաղեցնող կապալառուները,​​կառավարության սեփականությունը հանդիսացող ընկերությունների աշխատողները և քաղաքական կուսակցությունների պաշտոնյաները:
  27. *«Վտանգավոր նյութ»* նշանակում է ցանկացած առարկա կամ նյութ, որն իր քանակի, կոնցենտրացիայի, ֆիզիկական կամ քիմիական բնութագրերի պատճառով, որպես կանոն, ճանաչվում է մարդու առողջության կամ շրջակա միջավայրի համար վտանգավոր։
  28. *«Մտավոր սեփականություն»* նշանակում է Կողմի պաշտպանված մտավոր սեփականության իրավունքը և այդ իրավունքի ճանաչումը, որը ներառում է՝ արտոնագրերը, օգտակար մոդելները, հեղինակային իրավունքները, կորպորատիվ անվանումները, ֆիրմային անվանումները, ապրանքային նշանները, ապրանքային հագուստը, սպասարկման նշանները, վերը նշվածներից որևէ մեկի կիրառումը, ծրագրային ապահովումը, խտածրագրերի (firmware) համակարգը, առևտրային գաղտնիքները, դիմակի աշխատանքները, արդյունաբերական նմուշի իրավունքները, առաջնահերթության իրավունքները, նոու-հաուն, նախագծային հոսքերը, մեթոդաբանությունները և ցանկացած ու բոլոր տեսակի այլ՝ ոչ նյութական և պաշտպանված գույքային տեղեկատվություն, որը իրավաբանորեն ճանաչված է:
  29. *«Նյութեր»* նշանակում է բոլոր տեսակի առարկաներ (բացառությամբ՝ գրգռման համակարգի), որոնք նախատեսված են Աշխատանքների ձևավորման կամ դրանց մաս կազմելու համար, ներառյալ՝ միայն մատակարարման համար նախատեսված նյութերը, որոնք Պայմանագրով սահմանված կարգով պետք է մատակարարվեն Կապալառուի կողմից:
  30. *«Կողմ»* նշանակում է Պատվիրատու կամ Կապալառու՝ ելնելով համատեքստից:
  31. *«Կատարման երաշխիք»* ունի 5.2.1 ենթակետում [Կատարման երաշխիք] տրված նշանակությունը։
  32. *«Արգելված վճարում»* նշանակում է ցանկացած առաջարկ, նվեր, վճարում, վճարելու խոստում, օգուտ կամ ցանկացած գումար վճարելու թույլտվություն կամ արժեքավոր որևէ իր (անկախ նրանից, թե որքան փոքր է), որը ուղղակի կամ անուղղակի եղանակով տրվում է Պետական պաշտոնյային և/կամ Պետական պաշտոնյայի ընտանիքի անդամին, ներառյալ՝ ցանկացած այլ անձի կամ կազմակերպության օգտագործման համար կամ օգտին, այնքանով, որքանով անձին հայտնի է կամ ունի հիմքեր ենթադրելու, որ ամբողջ գումարը կամ դրա մի մասը, օգուտը կամ արժեքավոր իրը, որը տրվել է կամ պետք է տրվի նման այլ անձի կամ կազմակերպության, կվճարվի, կառաջարկվի, կխոստացվի կամ կտրվի կամ լիազորված կլինի վճարել նման այլ անձի կամ կազմակերպության կողմից, որը ուղղակի կամ անուղղակի կերպով տրվում է Պետական պաշտոնյային և/կամ Պետական պաշտոնյայի ընտանիքի անդամին, հետևյալ նպատակների համար՝ (i) ոչ պատշաճ կերպով ազդել Պետական պաշտոնյայի՝ իր պաշտոնական կարգավիճակից բխող, ցանկացած գործողության կամ որոշման վրա, (ii) դրդել Պետական պաշտոնյային կատարել կամ ձեռնպահ մնալ որևէ գործողության կատարումից՝ խախտելով իր պաշտոնական լիազորությունները, (iii) ապահովել ցանկացած տեսակի անհիմն առավելություն, (iv) դրդել կառավարությանը կամ Պետական պաշտոնյայի ընտանիքի անդամին ոչ պատշաճ կերպով օգտագործել կառավարությունում և նրա առընթեր մարմիններում ունեցած իր ազդեցությունը՝ ազդելու կառավարության կամ նրան առընթեր մարմինների գործողությունների վրա, կամ (v) խրախուսել Պետական պաշտոնյային կամ մարմիններին՝ իր պաշտոնական լիազորությունների շրջանակներում ապահովելու, հրատապ գործելու, սկսելու կամ ավարտելու որոշակի անհրաժեշտ կամ առօրյա գործողություն կամ վարչական գործընթաց, նպաստելով ոչ արդար և/կամ անօրինական կերպով ձեռնարկատիրական գործունեության ձեռքբերմանը կամ պահպանմանը կամ ցանկացած կողմի բիզնեսի կառավարմանը։
  33. *«Գրգռման համակարգ»* ունի 2.1 ենթակետում [Պայմանագրի առարկան] տրված նշանակությունը։
  34. *«Նախագիծ»* ունի Պայմանագրի Նախաբանում սահմանած իմաստը։
  35. *«Պահանջվող վարկանիշը»* վերաբերում է ցանկացած Անձի և նշանակում է, որ այդպիսի Անձի չվարկավորված ընդլայնված երկարաժամկետ չապահովված պարտքը գնահատվում է առնվազն S&P Global և Fitch BB/BB- (թողարկող)՝ համապատասխանաբար բացասական և կայուն կանխատեսմամբ, և BB+/BB (թողարկող)։
  36. *«Հավելվածներ»* նշանակում է հավելված վերնագրված փաստաթուղթը (փաստաթղթերը), որոնք ներառված են Պայմանագրում և հանդիսանում են դրա անբաժանելի մասը:
  37. *«Տեղամաս»* նշանակում է տեխնիկական բնութագրերում նշված այն տեղանքները, որտեղ պետք է փոխադրվեն և տեղադրվեն Գրգռման համակարգը, ներառյալ՝ վերը նշված տեղանքի և ցանկացած այլ տեղի միջև ընկած (կապող) տարածքը, որը կարող է նշված լինել Պայմանագրում՝ որպես Տեղամասը կազմող մաս:
  38. *«Տեխնիկական բնութագրեր»* կամ «ՏԲ» նշանակում է փաստաթղթեր և դրանց ցանկացած հավելված, որոնք ներառված են սույն Պայմանագրում որպես **Հավելված 1** [Աշխատանքների բնութագիր], ինչպես նաև սույն Պայմանագրով սահմանված կարգով՝ նման փաստաթղթում կատարված ցանկացած լրացում և փոփոխություն:
  39. *«Ենթակապալառու»* նշանակում է ցանկացած անձ, որը նշված է Պայմանագրում որպես ենթակապալառու կամ Կապալառուի կողմից որպես ենթակապալառու նշանակված ցանկացած անձ, որը պատասխանատու է աշխատանքների մի մասի կատարման համար, ինչպես նաև այդ անձանցից յուրաքանչյուրի իրավահաջորդները:
  40. «Հանձնման-ընդունման հավաստագիր» նշանակում է 11-րդ կետի [Պատվիրատուի կողմից հանձնում-ընդունումը] համաձայն տրված հավաստագիր՝ ըստ **Հավելված 2-ում** [Հանձնման-ընդունման հավաստագրի ձևը] սահմանված ձևի:
  41. *Ավարտական փորձարկումներ»* նշանակում է փորձարկումներ, որոնք նշված են Պայմանագրում կամ համաձայնեցված են երկու Կողմերի կողմից կամ հանձնարարված են որպես Փոփոխություն, և որոնք իրականացվում են 10-րդ կետի համաձայն [Ավարտական փորձարկումներ]՝ նախքան Պատվիրատուի կողմից աշխատանքների համապատասխան մասի հանձնում-ընդունումը։
  42. *«Ավարտական փորձարկումների ժամկետը»* նշանակում է 9.2.2 ենթակետով նախատեսված աշխատանքներն ավարտելու ժամանակը [Կատարման ժամկետը]:
  43. *«Փորձնական գործարկում»* ունի 10.1 ենթակետում սահմանած նշանակությունը [Կապալառուի պարտականությունները]:
  44. *«Չնախատեսված»* վերաբերում է ցանկացած իրադարձության կամ Ծախսի, և նշանակում է, որ փորձառու կապալառուն հիմնվելով Պատվիրատուի Տեղամասի տվյալների ճշգրտության և բավարարության վրա, մրցութային հայտը կազմելիս հնարավոր իրադարձությունը կամ Ծախսը չի նախատեսել կամ դրա առաջացման հետ կապված նախազգուշական միջոցներ չի ձեռնարկել:
  45. *«Փոփոխություն*» նշանակում է 14.1 ենթակետով [Փոփոխելու իրավունքը] սահմանված կարգով Աշխատանքների կամ աշխատանքների կատարման ժամկետի կամ դրանց հաջորդականության վերաբերյալ ցանկացած փոփոխություն, որը հաստատվել է երկու Կողմերի կողմից:
  46. *«Երաշխիքային ժամկետ»* ունի 12-րդ կետով սահմանված նշանակությունը:
  47. *«Երաշխիքային ժամկետի ապահովումը»* ունի 5.2.2 ենթակետում տրված նշանակությունը։
  48. *«Աշխատանքներ*» նշանակում է բոլոր մատակարարումները, աշխատանքները և ծառայությունները, որոնք պետք է մատուցվեն Կապալառուի կողմից սույն Պայմանագրով, 2.2 ենթակետում սահմանված կարգով [Աշխատանքների ծավալը]:

1. ՊԱՅՄԱՆԱԳՐԻ ԱՌԱՐԿԱՆ, ԾԱՎԱԼԸ ԵՎ ՄԱՍԵՐԸ
   1. Պայմանագրի առարկան

Սույն Պայմանագրի առարկան Սպանդարյանի համար Գրգռման համակարգի նախագծումը, արտադրությունը, մատակարարումը, տեղադրումը և շահագործումն է յուրաքանչյուր դեպքում, ինչպես նշված է տեխնիկական բնութագրում (այսուհետ սույն Պայմանագրում՝ **«Գրգռման համակարգ»**):

* 1. Աշխատանքների շրջանակը

Կապալառուն պարտավորվում է սույն Պայմանագրի և տեխնիկական բնութագրերի համաձայն անձամբ կամ իր հետ փոխկապակցված անձանց միջոցով նախագծել և արտադրել Գրգռման համակարգ, տեղափոխվել այն Տեղամաս, տեղադրել և շահագործել Գրգռման համակարգ Տեղամասում, իրականացնել ավարտական փորձարկումներ, հանձնել Գրգռման համակարգ Պատվիրատուին։ Գրգռման համակարգը և այլ նյութերը, որոնք մատակարարվել և իրականացվել են սույն Պայմանագրի շրջանակներում, պետք է համապատասխանեն տեխնիկական բնութագրերին։

Աշխատանքների ծավալը լրացուցիչ ներառում է Կապալառուի` սույն պայմանագրով սահմանված պարտավորությունները, այդ թվում`

ա) տեխնիկական բնութագրերում նշված գործիքների և սարքավորումների մատակարարում, տեղափոխում և տեղադրում (եթե դրա տեղադրումը նշված է տեխնիկական բնութագրերում),

բ) նախագծի փաստաթղթերի հանձնում անգլերեն և ռուսերեն լեզուներով,

գ) շահագործման հանձնում,

դ) փորձարկում,

ե) աշխատակազմի վերապատրաստում:

* 1. Պայմանագրի մասերը

Սույն Պայմանագիրը բաղկացած է սույն փաստաթղթի շրջանակներում նախատեսված կանոններից և պայմաններից, և դրան կից ներկայացված Հավելվածներից, որոնք հանդիսանում են Պայմանագրի անբաժանելի մասը: Կողմերի օրինակելի պայմանագրի որևէ դրույթի կիրառելիությունը բացառվում է։ Սույն Պայմանագրի դրույթների և Հավելվածներում սահմանված պայմանների միջև որևէ անհամապատասխանության կամ հակասության դեպքում, գերակա են ճանաչվում սույն Պայմանագրի դրույթները: Հավելվածների միջև որևէ անհամապատասխանության կամ հակասության դեպքում Հավելվածները ճանաչվում են գերակա հետևյալ հաջորդականությամբ.

ա) Տեխնիկական բնութագրեր **(Հավելված 1)**

բ) ԱՊՏԱ և ՇՄՊ (Աշխատանքի պաշտպանության, տեխնիկական անվտանգության և Շրջակա միջավայրի պահպանության) քաղաքականություններ **(Հավելված 3)**

գ) Սոցիալական պատասխանատվության և շրջակա միջավայրի կայունության մասին ՔոնթուրԳլոբալի քաղաքականություն **(Հավելված 4):**

1. ԸՆԴՀԱՆՈՒՐ ԴՐՈՒՅԹՆԵՐ
   1. Մեկնաբանություններ

Սույն պայմանագրում, բացառությամբ այն դեպքերի, երբ համատեքստն այլ բան է պահանջում.

ա) մեկ սեռը նշող բառերը ներառում են բոլոր սեռերը,

բ) եզակի թիվը նշող բառերը ներառում են նաև հոգնակի թիվը, իսկ հոգնակի թիվը նշող բառերը ներառում են նաև եզակի թիվը,

գ) ցանկացած բառակապակցություն, որը ներառում է **«ներառյալ», «ներառել», «մասնավորապես»** եզրույթները կամ նմանատիպ այլ արտահայտություն, մեկնաբանվում է որպես օրինակ և կարդացվում է **«այդ թվում՝ առանց սահմանափակման»**,

դ) դրույթները, որոնք ներառում են **«համաձայնել», «համաձայնեցված» կամ «համաձայնագիր»** բառը, ենթադրում են համաձայնագրի կնքում գրավոր եղանակով,

ե) **«գրավոր»** կամ **«գրավոր կերպով»** նշանակում է ձեռագիր, էլեկտրոնային տարբերակով գրված, տպագիր կամ էլեկտրոնային եղանակով պատրաստված, որը հանգեցրել է հիմնական գրանցման։

* 1. Հաղորդակցությունները

Եթե ​​սույն Պայմանագրի կանոններն ու պայմանները նախատեսում են հաստատումների, հավաստագրերի, համաձայնությունների, որոշումների, ծանուցումների տրամադրում, ներառյալ՝ ցանկացած քաղաքացիական հայցի հարուցում կամ հարցում, ապա կատարվում են հետևյալ հաղորդակցությունները․

ա) գրավոր և առձեռն հանձնված (ստացման անդորրագրով), փոստային ծառայության կամ առաքիչի միջոցով ուղարկված, կամ ֆաքսիմիլային ծառայության միջոցով փոխանցված, կամ էլեկտրոնային փոստի միջոցով ուղարկված (պայմանով, որ էլեկտրոնային փոստի թղթային պատճենն ուղարկվում է փոստային ծառայության միջոցով՝ էլեկտրոնային փոստի ուղարկման օրը), և

բ) առաքվել, ուղարկվել կամ փոխանցվել է ստացողի հաղորդակցության համար ստորև նշված հասցեով.

Պատվիրատու՝ **«ՔոնթուրԳլոբալ Հիդրո Կասկադ» ՓԲԸ-ը**, պարոն Արա Հովսեփյանին, Հայաստան, ք․ Երևան, 0010, Մելիք Ադամյան փողոց, 2/2:

Կապալառու՝ --------

Եթե այլ բան նախատեսված չէ, հաստատումները, հավաստագրերը, համաձայնությունները, համաձայնագրերը և որոշումները չեն կարող անհիմն կերպով հետաձգվել կամ ուշացվել: Երբ հավաստագիրը տրվում է որևէ Կողմի, հավաստագրողը դրա պատճենն ուղարկում է մյուս Կողմին: Երբ որևէ Կողմին ծանուցում է տրվում մյուս Կողմի կողմից, դրա պատճենը, ըստ անհրաժեշտության, ուղարկվում է մյուս Կողմին:

Սույն կետում նկարագրված ծանուցումը համարվում է ստացված աշխատանքային ժամերին՝ 9:00-17:45-ը։ Այս ժամերից դուրս ուղարկվելիք ծանուցումները հաստատվում են նախապես՝ Պատվիրատուի կողմից 24 ժամ առաջ:

* 1. Կիրառելի օրենսդրությունը և լեզուն

Պայմանագրի նկատմամբ կիրառվում է Հայաստանի օրենսդրությունը։

Եթե սույն Պայմանագրի որևէ մաս անգլերեն լեզվից բացի գրված է այլ լեզվով, ապա գերակայում է անգլերեն լեզվով գրված տարբերակը:

Հաղորդակցության լեզուն անգլերենն է։

Նախագծի փաստաթղթերը, ներառյալ շահագործման և սպասարկման ձեռնարկը, պետք է տրամադրվեն անգլերեն լեզվով: Անվտանգության նշանները և անվտանգության հրահանգները պետք է տրամադրվեն գործող օրենքներին համապատասխան:

* 1. Պայմանագրի ուժի մեջ մտնելը

Սույն Պայմանագիրն ամբողջությամբ ուժի մեջ է մտնում և վավեր է Ուժի մեջ մտնելու օրվանից:

* 1. Փոխանցում

Կողմերից որևէ մեկը չի կարող փոխանցել ամբողջ Պայմանագիրը կամ դրա որևէ մասը, կամ Պայմանագրով նախատեսված որևէ օգուտ կամ շահ:

Այնուամենայնիվ, Կողմերից յուրաքանչյուրը կարող է մյուս Կողմի նախնական գրավոր համաձայնությամբ այդ մյուս Կողմի բացառիկ հայեցողությամբ, փոխանցել ամբողջ Պայմանագիրը կամ դրա մի մասը, և

անկախ սույն ենթակետում հակասություն առաջացնող որևէ դրույթից, յուրաքանչյուր Կողմ կարող է զիջել կամ փոխանցել Պայմանագիրն ամբողջությամբ կամ դրա որևէ մասը այդ Կողմի հետ փոխկապակցված անձին՝ առանց մյուս Կողմի համաձայնության: Պայմանագրի ցանկացած փոխանցում ուժի մեջ չի մտնում այնքան ժամանակ, քանի դեռ Կողմերը Պայմանագրով սահմանված կարգով ձեռք չեն բերել նույն երաշխիքները, որոնք նրանք ունեին սկզբնական Կողմի նկատմամբ և պայմանով, որ Ծառայության մասին համաձայնագիրը միևնույն ժամանակ հավասարապես կփոխանցվի իրավահաջորդին:

* 1. Փաստաթղթերի պատշաճ պահպանությունն ու մատակարարումը

Մինչև Պատվիրատուին հանձնելը՝ Կապալառուի ցանկացած փաստաթուղթ գտնվում է Կապալառուի հսկողության և պատշաճ պահպանության ներքո։

Կապալառուն պահպանում է Պայմանագրի պատճենը, տեխնիկական բնութագրերում նշված հրապարակումները, Կապալառուի փաստաթղթերը, փոփոխությունները և Պայմանագրով նախատեսված այլ հաղորդակցությունները: Ցանկացած ողջամիտ ժամանակ՝ Պատվիրատուի անձնակազմը բոլոր փաստաթղթերին ունի հասանելիության իրավունք։

Եթե ​​Կողմին հայտնի է դառնում Աշխատանքների կատարման ընթացքում օգտագործելու նպատակով մշակված փաստաթղթում առկա տեխնիկական բնույթ ունեցող սխալի կամ թերության մասին որևէ տեղեկություն, ապա Կողմը հայտնաբերած սխալի կամ թերության մասին առանց անհարկի ուշացման ծանուցում է մյուս Կողմին։

* 1. Սեփականության իրավունք

Գրգռման համակարգի նկատմամբ սեփականության իրավունքը փոխանցվում է Պատվիրատուին, երբ այն առաքվել է Տեղամաս:

* 1. Կապալառուի փաստաթղթերի ստուգումը

Պատվիրատուն իրավունք ունի ցանկացած ողջամիտ ժամանակ Կապալառուի տարածքում ստուգել Կապալառուի բոլոր փաստաթղթերը: Այնուամենայնիվ, Կապալառուն պարտավոր չէ Պատվիրատուին բացահայտել այլ արտադրական գծագրեր, նախագծեր, նոու-հաու կամ արտադրական մեթոդներ, գործընթացներ և շահագործման աշխատանքներ:

* 1. Օրենքին համապատասխանությունը

Պայմանագրի կատարման ընթացքում Կապալառուն պետք է համապատասխանի կիրառելի օրենքներին, ինչպես նաև ապահովի, որ աշխատանքները նույնպես համապատասխանեն կիրառելի օրենքներին:

* 1. Գաղտնիությունը

Երկու Կողմերն էլ Պայմանագրի մանրամասներին վերաբերում են որպես մասնավոր և գաղտնի, բացառությամբ այն տեղեկատվության՝

ա) որը ստացող Կողմը կարողանում է հիմնավորել, որ գտնվել է իր տիրապետության ներքո փոխանցման պահին կամ հետագայում ինքնուրույն մշակվել է այն աշխատողների կողմից, որոնք այդ գաղտնի տեղեկատվությանը չեն ունեցել հասանելիություն,

բ) որը հանրությանը հայտնի է կամ հասանելի է դառնում ոչ ստացող Կողմի անօրինական գործողության արդյունքում,

գ) որը ստացող Կողմը իրավացիորեն ստացել է երրորդ կողմից, և այդ մասով ստացող Կողմը ողջամտորեն կարծում էր, որ չի խախտում այդ բացահայտված տեղեկատվության նկատմամբ գաղտնիության պահպանման պարտավորությունը, կամ

դ) այնքանով, որքանով դա անհրաժեշտ է դրա ներքո ստանձնած պարտավորությունները կատարելու համար կամ համապատասխանել կիրառելի օրենքներին կամ համապատասխան ֆոնդային բորսայի կանոնակարգերին:

Նախորդ (գ) մասում նշված դեպքում մինչև հրապարակումը Կողմերը բարեխղճորեն ձեռք են բերում համաձայնություն ցանկացած հրապարակման մանրամասների և ժամկետների շուրջ։

Կողմերը չեն հրապարակում, չեն տալիս հրապարակելու թույլտվություն և չեն բացահայտում Աշխատանքների կամ Պայմանագրի մանրամասները՝ առանց մյուս Կողմի նախնական համաձայնության: Այդուհանադերձ, Կողմին թույլատրվում է բացահայտել տեղեկատվություն և փաստաթղթեր (i) իրենց հետ փոխկապակցված անձանց, նրանց պրոֆեսիոնալ խորհրդատուներին և աուդիտորներին՝ սույն Պայմանագրի կատարման, Գրգռման համակարգի և Նախագծի վերաբերյալ աուդիտորական, կոնսոլիդացման և/կամ շահագործման վերաբերյալ խորհրդատվություն ստանալու նպատակով, (ii) ցանկացած (հավանական) Վարկատուներին և նրանց խորհրդատուներին, (iii) այնքանով, որքանով բացահայտումը պահանջվում է կիրառելի օրենքով կամ ֆոնդային բորսայի որևէ կանոններով կամ կանոնակարգերով, (iv) ցանկացած թույլատրված իրավասու անձանց, և (v) երրորդ կողմի կապալառուներին կամ մատակարարներին (ներառյալ՝ առանց սահմանափակման, ցանկացած ապահովագրողի) այնքանով, որքանով (i), (ii), (iv) կամ (v) կարիք ունեն ծանոթանալու բովանդակությանը բացառապես համապատասխան Կողմին սույն Պայմանագրով նախատեսված Գրգռման համակարգի և Աշխատանքների մատակարարումներ և ծառայություններ մատուցելու նպատակով, և պայմանով, որ բացահայտող Կողմը համաձայնագիր է կնքում համապատասխան երրորդ կողմի հետ, որը պարունակում է բացահայտման և օգտագործման սահմանափակումներ առնվազն նույնքան սահմանափակող, որքան սույն 3.10 ենթակետը՝ ընդլայնելով սույն դրույթի համաձայն գաղտնիության իր պարտականությունը:

Կապալառուն պարտավոր չէ Պատվիրատուին բացահայտել Կապալառուի գաղտնի համարվող արտադրական գծագրերը, նախագծերը, նոու-հաուն կամ արտադրական մեթոդները, գործընթացները և շահագործման աշխատանքները:

Սույն 3.10 ենթակետով նախատեսված որևէ պարտավորություն խախտող Կողմը մյուս Կողմի առաջ պատասխանատվություն է կրում ցանկացած վնասի համար, որը կարող է կրել այդ մյուս Կողմը նման խախտման հետևանքով: Կողմերը ընդունում են, որ սույն 3.10 ենթակետի որևէ դրույթի խախտման դեպքում վնասների փոխհատուցումը, այնուամենայնիվ, կարող է լինել կորուստին ոչ համարժեք միջոց և համապատասխանաբար համաձայնվում են, որ նման խախտման կամ խախտման սպառնալիքի պայմաններում մեղավորություն չունեցող Կողմը իրավունք ունի կիրառել սույն 3.10 ենթակետով նախատեսված դրույթները և դիմել ընդհանուր իրավասության դատարան ու ձեռնարկել անհրաժեշտ իրավական գործընթացներ ժամանակավոր փոխհատուցում ստանալու նպատակով (օրինակ՝ գույքի նկատմամբ ժամանակավոր արգելանքի կիրառում):

1. ՊԱՏՎԻՐԱՏՈՒՆ
   1. Տեղամաս մուտք գործելու իրավունքը

Պատվիրատուն Կապալառուին և նրա աշխատողներին տրամադրում է բոլոր անհրաժեշտ թույլտվությունները՝ ապահովելով նրանց մուտքը Պատվիրատուի Տեղամաս: Կապալառուն Պատվիրատուին տեղեկացնում է այդպիսի մուտքի անհրաժեշտության մասին առնվազն 24 ժամ առաջ:

* 1. Պատվիրատուի անձնակազմը

Պատվիրատուն պետք է և պատասխանատու է ապահովել, որ Պատվիրատուի անձնակազմը և Պատվիրատուի մյուս կապալառուները Տեղամասում․

ա) համագործակցեն Կապալառուի հետ՝ 5.5 ենթակետի [Համագործակցությունը և համակարգումը] համաձայն,

բ) ձեռնարկեն նույնանման գործողություններ, որոնք Կապալառուն պարտավոր է ձեռնարկել 5.6 ենթակետի (ա), (բ) և (գ) ենթակետերի [Աշխատանքի պաշտպանություն և տեխնիկական անվտանգությունը] և 5.9 ենթակետի [Շրջակա միջավայրի պահպանությունը] համաձայն, և

գ) ձեռնարկեն նույնանման գործողություններ, որոնք Կապալառուն պարտավոր է ձեռնարկել 5.12 ենթակետի [Կապալառուի աշխատանքը Տեղամասում] համաձայն։

* 1. Պատվիրատուի պահանջները

Եթե Պատվիրատուն համարում է, որ իրավունք ունի սույն Պայմանագրի որևէ կետի կամ Պայմանագրից բխող կարգավորման համաձայն կատարել որևէ վճարում, և/կամ Պայմանագրի ենթակետի [Թերությունների վերացման մասին ծանուցման ժամկետների սահմանումը] համաձայն իրավունք ունի երկարաձգել Թերությունների ծանուցման ժամկետը, այդ մասին ծանուցում է Կապալառուին և ներկայացնում է մանրամասն տեղեկություններ:

Ծանուցումը տրվում է հնարավորինս սեղմ ժամկետներում, սակայն ոչ ուշ քան քառասուներկու (42) օր հետո սկսած այն պահից, երբ Պատվիրատուին հայտնի է դարձել պահանջ հարուցող իրադարձության կամ հանգամանքի մասին, այնուամենայնիվ, պայմանով, որ առանց վերը նշվածը սահմանափակելու, 13.4 ենթակետի [Թերությունների վերացման մասին ծանուցման ժամկետների սահմանումը] համաձայն՝ Թերությունների մասին ծանուցման ժամկետի երկարաձգման մասին ծանուցումը պետք է տրվի մինչև թերությունների ծանուցման ժամկետի ավարտը:

Ներկայացվող մանրամասն տեղեկությունները սահմանում են սույն Պայմանագրի համապատասխան կետը կամ պահանջի այլ հիմքը և ներառում է այն գումարի հիմնավորումը և/կամ երկարաձգումը, որի վերաբերյալ սույն պայմանագրի հետ կապված Պատվիրատուն իրեն իրավասու է համարում: Այնուհետև, Կողմերը համաձայնվում են կամ որոշում են (i) Կապալառուի կողմից Պատվիրատուին վճարվող գումարի չափը (եթե այդպիսին կա), և/կամ (ii) Թերությունների մասին ծանուցման ժամկետի երկարաձգումը (եթե այդպիսիք կան)՝ 13.4 ենթակետի [Թերությունների վերացման մասին ծանուցման ժամկետների սահմանումը] համաձայն: Եթե Կողմերը գործընկերային բանակցությունների միջոցով (20) աշխատանքային օրվա ընթացքում համաձայնության չեն գալիս հարցի կարգավորման վերաբերյալ, ապա հարցը դիտարկվում է որպես վեճ՝ 20-րդ կետի համաձայն [Պահանջներ, վեճեր և իրավասություն]:

Այս գումարը կարող է ներառվել որպես նվազեցում՝ Պայմանագրի գնի մեջ:

1. ԿԱՊԱԼԱՌՈՒՆ
   1. Կապալառուի հիմնական պարտականությունները

Կապալառուն Պայմանագրին համապատասխան կատարում է 2-րդ կետով սահմանված պարտավորությունները [Պայմանագրի առարկան, ծավալը և մասերը] և վերացնում է Աշխատանքներում առկա ցանկացած թերություն՝ 13-րդ կետի համաձայն [Թերությունների պատասխանատվությունը]: Աշխատանքների ավարտից հետո դրանք պետք է համապատասխանեն տեխնիկական բնութագրերին։

Կապալառուն տրամադրում է Պայմանագրում նշված Աշխատանքները և Կապալառուի փաստաթղթերը, ինչպես նաև Կապալառուի ամբողջ անձնակազմը, ապրանքները, սպառվող նյութերը և այլ իրերն ու ծառայությունները՝ անկախ դրանց ժամանակավոր կամ մշտական բնույթ ունենալուց, ինչպես նշված է տեխնիկական բնութագրերում կամ պահանջվում է սույն Պայմանագրի պատշաճ կատարման և Պայմանագրով սահմանված կարգով թերությունների վերացման համար կամ Աշխատանքների կայունության կամ դրանք ավարտին հասցնելու կամ անվտանգ և պատշաճ շահագործման համար: Եթե Կապալառուն հայտնաբերում է որևէ խնդիր, որը կարող է վնասակար ազդեցություն ունենալ Աշխատանքների վրա, այդ մասին անհապաղ նախազգուշացնում է Պատվիրատուին։

Կապալառուն պատասխանատվություն է կրում Տեղամասում իրականացվող բոլոր գործողությունների համապատասխանության, կայունության և անվտանգության, ինչպես նաև Կապալառուի կողմից Պայմանագրի համաձայն և Աշխատանքների կատարման նպատակով կիրառվող բոլոր շինարարական մեթոդների համար։

Պատվիրատուի կողմից ողմջամտորեն ներկայացված պահանջների դեպքում Կապալառուն մանրամասն տեղեկություններ է ներկայացնում այն միջոցառումների և մեթոդների մասին, որոնք Կապալառուն առաջարկում է կիրառել Աշխատանքների կատարման համար: Այս միջոցառումների և մեթոդների մեջ որևէ էական փոփոխություն չի կարող կատարվել առանց Պատվիրատուին նախապես ծանուցելու:

* 1. Կանխավճարը, Կատարումը և Երաշխիքային ժամկետի ապահովումը
     1. Կանխավճարի երաշխիքը

Կապալառուն իր միջոցների հաշվին տրամադրում է կանխավճարի երաշխիք՝ Ուժի մեջ մտնելուց օրվանից հետո 13 օրվա ընթացքում՝ Պայմանագրի գնի 20%-ի չափով, որը պետք է ուղղակիորեն թողարկվի Պահանջվող վարկանիշ ունեցող ֆինանսական հաստատության կողմից:

5.2.2 կետի համաձայն՝ Գրգռման համակարգը կամ դրա մասերըՏեղամաս առաքելուց, այն պատշաճ կերպով Պատվիրատուին հանձնելուց և Պատվիրատուին օգտագործման երաշխիք տրամադրելուց հետո՝ Կանխավճարի երաշխիքը կարող է պատվիրատուի կողմից համամասնորեն նվազեցվել։ Կապալառուի հայեցողությամբ, կանխավճարի երաշխիքը կարող է տրամադրվել յուրաքանչյուր կանխավճարի համար համամասնորեն՝ 5-րդ Հավելվածի համաձայն (Միջանկյալ Վճարումների Ժամանակացույց):

* + 1. Կատարման երաշխիքը

Կապալառուն իր միջոցների հաշվին 13 օրվա ընթացքում տրամադրում է կատարողականի երաշխիք Գրգռման համակարգը կամ դրա մասերըՏեղամաս առաքելուց, այն պատշաճ կերպով Պատվիրատուին հանձնելուց հետո, սակայն նախքան Պատվիրատուի կողմից Պայմանագրի գնի 10%-ի չափով Կանխավճարի երաշխիքի նվազեցումը, որը պետք է ուղղակիորեն թողարկվի Պահանջվող վարկանիշ ունեցող ֆինանսական հաստատության կողմից։

Կապալառուն ապահովում է, որ Կատարման երաշխիքը լինի վավեր և կիրառելի այնքան ժամանակ, քանի դեռ Կապալառուն չի կատարել և ավարտել Աշխատանքները, և Երաշխիքային ժամկետը չի լրացել:

Եթե Կատարման երաշխիքի պայմանները սահմանում են դրա գործողության ժամկետ, և Կապալառուն իրավունք չի ստացել ստանալու Աշխատանքների Հանձնման-ընդունման հավաստագիրը (հավաստագրերը) նախքան ժամկետի ավարտից քսանութ (28) օր առաջ, Կապալառուն երկարաձգում է Կատարման երաշխիքի վավերականությունը, որը վերաբերում և սահմանափակում է Աշխատանքների այն մասի արժեքը, որի շուրջ հանձնում-ընդունում տեղի չի ունեցել քանի դեռ այդ Աշխատանքերը չեն ընդունվել։

Հանձնման-ընդունման հավաստագրի տրամադրումից հետո Կատարման երաշխիքը շարունակում է վավեր լինել որպես Երաշխիքային ժամկետի ապահովում՝ համաձայն ստորև բերված 5.2.2 կետի դրույթների։

Պատվիրատուն չպետք է պահանջ ներկայացնի Կատարման երաշխիքի վերաբերյալ, բացառությամբ այն գումարների, որոնց նկատմամբ Պատվիրատուն պայմանագրով նախատեսված կարգով իրավունք ունի, եթե՝

ա) նախորդ պարբերությունում նշված Կատարման երաշխիքի գործողության ժամկետը Կապալառուի կողմից չի երկարաձգվել, որի դեպքում Պատվիրատուն կարող է պահանջել երաշխիքի ամբողջական գումարը,

բ) Կապալառուն Պատվիրատուին չի վճարել անհրաժեշտ գումարը, որի վերաբերյալ Կապալառուն համաձայնվել է կամ որոշել է 4.3 ենթակետով [Պատվիրատուի պահանջները] կամ 20-րդ կետով [Պահանջներ, վեճեր և արբիտրաժ]՝ սույն համաձայնության կամ որոշման օրվանից հետո քառասուներկու (42) օրվա ընթացքում,

գ) Պատվիրատուի կողմից չկատարված վճարումները կատարելու մասին ծանուցումը ստանալուց հետո քառասուներկու (42) օրվա ընթացքում Կապալառուի կողմից նշված վճարումը չկատարելու դեպքում Պատվիրատուն կարող է պահանջել այն գումարը, որը վերջինս անհրաժեշտ է գտնում բոլոր արժեքները, պարտավորությունները և ծախսերը հոգալու համար, որոնք կապված են նշված վճարման հետ, կամ

դ) 16.2 ենթակետով [Դադարեցումը Պատվիրատուի նախաձեռնությամբ] նախատեսված հանգամանքների պարագայում Պատվիրատուի նախաձեռնությամբ դադարեցման դեպքում Պատվիրատուն կարող է պահանջել երաշխիքի ամբողջ գումարը՝ անկախ դադարեցման մասին ծանուցելու հանգամանքից։

* + 1. Երաշխիքային ժամկետի ապահովումը

Պայմանագրին համապատասխան Աշխատանքների ամբողջ ծավալի դիմաց Հանձնման-ընդունման հավաստագրի տրամադրումից հետո Պայմանագրի գնի (հարկված (մաքուր) գումարի) տաս տոկոսի (10%) չափով կարող է հաշվարկվել Կատարման երաշխիք, որը շարունակում է գործել Աշխատանքների ամբողջ ծավալի դիմաց Հանձնման-ընդունման հավաստագրի տրամադրումից հետո տասնութ (18) ամիս ժամկետով (**«Երաշխիքային ժամկետը»** և համանման կրճատված և երկարաձգված պաշտպանությունը՝ **«Երաշխիքային ժամկետի ապահովում»**):

Երաշխիքային ժամկետի ապահովման շրջանակներում Պատվիրատուն չի կարող պահանջ ներկայացնել, բացառությամբ այն գումարների, որոնց նկատմամբ Պատվիրատուն իրավունք ունի Պայմանագրով նախատեսված հետևյալ դեպքերում․

ա) սույն Պայմանագրի համաձայն Կապալառուն չի երկարաձգել Երաշխիքային ժամկետի վավերականությունը, որի դեպքում Պատվիրատուն կարող է պահանջել երաշխիքային ամբողջ գումարը, և

բ) Կապալառուն չի կատարել 13-րդ կետով [Թերությունների պատասխանատվություն] նախատեսված պարտականությունները կամ որևէ այլ պարտականություն, որը առաջացել է Թերությունների մասին ծանուցման պահից, մասնավորապես՝ Կապալառուն Թերությունը վերացնելու մասին Պատվիրատուի ծանուցումը ստանալու պահից ողջամիտ ժամկետում, սակայն ոչ ուշ քան ծանուցումը ստանալու պահից քառասուներկու (42) օրվա ընթացքում չի վերացրել Թերությունը, որի դեպքում Պատվիրատուն կարող է պահանջել այն գումարը, որը վերջինս անհրաժեշտ է գտնում բոլոր արժեքները, պարտավորությունները և ծախսերը հոգալու համար, որոնք կապված են նշված Թերության հետ։

Եթե Պատվիրատուի կողմից ամբողջությամբ կամ մասամբ գանձված չէ Երաշխիքային ժամկետի ապահովումը, ապա այն պետք է վերադարձվի Երաշխիքային ժամկետի ավարտից հետո քսանմեկ (21) օրվա ընթացքում:

* + 1. Պաշտպանության բնույթը

Կատարման երաշխիքը և Երաշխիքային ժամկետի պաշտպանությունը առաջին պահանջի դեպքում պետք է դիտարկվեն վճարման ենթակա անվիճարկելի և անվերապահ երաշխիքներ։

* 1. Կապալառուի ներկայացուցիչը

Կապալառուն նշանակում է Կապալառուի ներկայացուցիչ և օժտում նրան բոլոր անհրաժեշտ լիազորություններով՝ Պայմանագրի շրջանակներում Կապալառուի անունից հանդես գալու նպատակով:

Եթե Պայմանագրում Կապալառուի ներկայացուցչի տվյալները նշված չեն, Պայմանագիրը Ուժի մեջ մտնելու օրվանից չորս (4) շաբաթվա ընթացքում Կապալառուն Պատվիրատուին ծանուցում է այն անձի անունը և այլ տեղեկություններ, որին Կապալառուն առաջարկում է նշանակել իր ներկայացուցիչ: Եթե համաձայնություն ձեռք չի բերվում կամ հետագայում հետ է կանչվում, կամ եթե նշանակված անձը չի կարողանում գործել որպես Կապալառուի ներկայացուցիչ, ապա Կապալառուն նույն ընթացակարգով այդ նշանակման նպատակով ներկայացնում է այլ անձի վերաբերյալ տեղեկություններ:

Առանց Պատվիրատուին նախապես ծանուցելու, Կապալառուն չի կարող չեղյալ համարել Կապալառուի ներկայացուցչի նշանակումը կամ նշանակել նրան փոխարինող:

Եթե Աշխատանքների կատարման ընթացքում Կապալառուի ներկայացուցիչը ժամանակավորապես բացակայում է Տեղամասից, ապա նշանակվում է փոխարինող անձ, որի մասին համապատասխանաբար ծանուցվում է Պատվիրատուն։

Կապալառուի ներկայացուցիչը ցանկացած այլ իրավասու անձի կարող է պատվիրակել ցանկացած լիազորություն, գործառույթ և իրավասություն, և կարող է ցանկացած ժամանակ չեղյալ համարել այդ պատվիրակումը։ Ցանկացած պատվիրակում կամ չեղարկում ուժի մեջ չի մտնում այնքան ժամանակ, քանի դեռ Պատվիրատուն չի ստացել նախնական ծանուցում, որը ստորագրված է Կապալառուի ներկայացուցչի կողմից՝ նշելով այն անձի անունը և լիազորությունների, գործառույթների ու իրավասության շրջանակը, որոնք պատվիրակվում կամ չեղարկվում են:

Կապալառուի ներկայացուցիչը և բոլոր այդ անձինք պետք է գերազանց տիրապետեն անգլերեն լեզվին:

* 1. Ենթակապալառուներ

Կապալառուն կարող է սույն Պայմանագրով իրականացվող Աշխատանքների մի մասի (սակայն ոչ ամբողջը) կատարման համար կնքել ենթապայմանագիր։ Չնայած վերը նշվածին, նախքան որևէ Ենթակապալառուի հետ ենթապայմանագիր կնքելը, Կապալառուն Պատվիրատուից պետք է ստանա նախնական գրավոր համաձայնություն:

Անկախ որևէ ենթապայմանագրի առկայությունից, սույն Պայմանագրի շրջանակներում Կապալառուն է պատասխանատվություն կրում Պատվիրատուի առջև, և որևէ ենթապայմանագիր Պատվիրատուի և որևէ ենթակապալառուի միջև չի կարող առաջացնել որևէ իրավահարաբերություն կամ պարտավորություն։

Կապալառուն ապահովում է, որ Աշխատանքների կատարման համար ներգրավված Ենթակապալառուների հետ կնքվող յուրաքանչյուր ենթապայմանագրում նախատեսվի սույն Պայմանագրի կանոններն ու պայմանները, որոնք հիմնականում նույնանման են սույն կետով սահմանված կարգավորումների հետ, այնքանով որքանով դա կիրառելի է Ենթակապալառուի աշխատանքի համար: Աշխատանքների կատարման ընթացքում ցանկացած ժամանակ, եթե Պատվիրատուն իր ողջամիտ դատողությամբ որոշում է, որ Ենթակապալառուն պատշաճ կերպով չի կատարում իր աշխատանքը կամ դրանց կատարումը որևէ կերպ դիտարկում է անցանկալի, Պատվիրատուն իրավունք ունի պահանջել Կապալառուից դադարեցնել համապատասխան ենթապայմանագիրը, իսկ Կապալառուն բարեխղճորեն քննարկում է այդ պահանջը՝ հաշվի առնելով դադարեցման հետևանքով Աշխատանքների կատարման վրա առաջացող ընդհանուր ազդեցությունը:

Պատվիրատուի կողմից որևէ Ենթակապալառուի մերժումը կամ հաստատումը կամ Ենթակապալառուի հետ ենթապայմանագրի դադարեցումը Կապալառուին չի ազատում սույն Պայմանագրով նախատեսված պատասխանատվությունից, և չի կարող հիմք հանդիսանալ Պատվիրատուից լրացուցիչ գանձումների կամ փոփոխության կատարման համար: Կասկածներից խուսափելու նպատակով՝ Կապալառուն է ամբողջապես պատասխանատու Աշխատանքների կատարման և ավարտի համար բոլոր առումներով՝ անկախ Աշխատանքների որևէ մասի կատարման համար ենթապայմանագիր կնքելու փաստից:

Որևէ Ենթակապալառու, որի նկատմամբ որևէ բազմակողմ կամ միջազգային կազմակերպության կողմից կիրառվել է արգելք, չի կարող ներգրավվել Աշխատանքների կատարման ընթացքում:

* 1. Համագործակցություն և համակարգում

Պայմանագրում սահմանված կարգով կամ Պատվիրատուի հանձնարարությամբ, անհրաժեշտության դեպքում Կապալառուն Աշխատանքը կատարելու համար ապահովում է համապատասխան հնարավորություններ՝

ա) Պատվիրատուի անձնակազմին,

բ) Պատվիրատուի մոտ աշխատող ցանկացած այլ կապալառուի, և

գ) օրենքով սահմանված կարգով ստեղծված ցանկացած պետական մարմնի անձնակազմին,

որոնք Տեղամասում կամ դրա շրջակա տարածքում կարող են կատարել Պայմանագրում չընդգրկված ցանկացած աշխատանք։

Եթե որևէ այդպիսի հանձնարարություն հանդիսանում է Փոփոխություն, ապա կիրառվում է 14-րդ կետը: Այս անձնակազմի և այլ կապալառուների համար ստեղծված հնարավորությունները կարող են ներառել Կապալառուի Սարքավորումների օգտագործումը կամ մուտքի մատչելիությունը, որոնց պատասխանատվությունը կրում է Կապալառուն:

Կապալառուի կողմից Տեղամասում իրականացվող շինարարական աշխատանքների համար պատասխանատվություն է կրում Կապալառուն։ Պատվիրատուն հանձնարարում է Պատվիրատուի ինժեներին կամ Տեղամասի այլ համապատասխան և փորձառու ղեկավարին՝ տվյալ Տեղամասում համակարգելու Կապալառուի և Պատվիրատուի ենթակապալառուների ու այլ կապալառուների գործունեությունը։

* 1. Աշխատանքի պաշտպանություն և տեխնիկական անվտանգություն

Աշխատանքի ծավալի կատարման համար և Տեղամասում Կապալառուն ապահովում է, որ Կապալառուի անձնակազմը, ներառյալ նշանակված ենթակապալառուները, ամբողջությամբ համապատասխանեն կիրառելի Օրենքներին, աշխատանքի պաշտպանության և տեխնիկական անվտանգության միջազգային չափանիշներին, «**Պատվիրատուի աշխատանքի պաշտպանության և տեխնիկական անվտանգությանն վերաբերող տեխնիկական բնութագրերին**» և հավելվածներին (կցված է որպես **Հավելված 3**), որը տրամադրվել է Կապալառուին մինչև մեկնարկի ամսաթիվը:

Աշխատանքների կասեցումը

Պատվիրատուն իր հայեցողությամբ իրավունք ունի հրաժարվել իր Աշխատանքների կատարումից կամ կասեցնել Աշխատանքների կատարումը՝ այդ մասին գրավոր ծանուցելով Կապալառուին, եթե Պատվիրատուի աշխատանքի պաշտպանության և տեխնիկական անվտանգության տեխնիկական բնութագրերին համաձայն որևէ անձնակազմի անվտանգությունը կամ առողջությունը Տեղամասում երաշխավորված չէ։ Պատվիրատուն պատասխանատվություն չի կրում Կապալառուի կամ նրա ենթակապալառուների կողմից թույլ տված վնասների, ուշացումների կամ ծախսերի համար, որոնք առաջացել են Աշխատանքների կասեցման հետևանքով։

Կապալառուի անձնակազմի փոխարինումը

Պատվիրատուն կարող է պահանջել, որ Կապալառուն անմիջապես փոխարինի Տեղամասում աշխատող Կապալառուի ցանկացած անձնակազմի, եթե Պատվիրատուի ողջամիտ կարծիքով վերջինս խախտել է Պատվիրատուի աշխատանքի պաշտպանության և տեխնիկանան անվտանգությանն վերաբորող տեխնիկական բնութագրերի և/կամ օրենսդրական կարգավորումների պահանջները։

* 1. Ապրանքների փոխադրումը

Կապալառուն՝

(ա) Գրգռման համակարգը կամ դրա հիմնական մասը Տեղամաս առաքելուց առնվազն տասը (10) աշխատանքային օր առաջ այդ մասին ծանուցում է Պատվիրատուին, և

բ) պատասխանատու է բոլոր Ապրանքների և Աշխատանքների կատարման համար անհրաժեշտ այլ իրերի փաթեթավորման, բեռնման, փոխադրման, ընդունման, բեռնաթափման, պահպանման և պաշտպանության համար։ Այնուամենայնիվ, վերը նշվածը չի կարող ազդել սույն Պայմանագրով նախատեսված Տեղամասում անվտանգությունն ապահովելու Պատվիրատուի պարտավորության վրա:

Կապալառուն պատասխանատու է, և պաշտպանում է Պատվիրատուին ցանկացած երրորդ կողմի ներկայացրած պահանջներից, ծախսերից կամ այլ պարտավորություններից, որոնք կապված են Տեղամասի ճանապարհների, կռունկների բարձիկների և պահեստային տարածքների ցանկացած կորստի կամ վնասի կամ պահպանման հետ՝ Կապալառուի կողմից համապատասխան Գրգռման համակարգի, Նյութերի և/կամ Ապրանքների փոխադրման ժամանակ:

Առաքման պայմանները՝ DPU Shamb HPP Incoterms 2020 թ.։

* 1. Կապալառուի սարքավորումները

Կապալառուն պատասխանատու է իր բոլոր սարքավորումների համար: Տեղամաս տեղափոխված Կապալառուի սարքավորումները (բացառությամբ 5.5 ենթակետում նախատեսված դեպքերի) համարվում են բացառապես Աշխատանքների կատարման համար նախատեսված:

Առանց Պատվիրատուի համաձայնության Կապալառուն Տեղամասից չպետք է հեռացնի Կապալառուի սարքավորումների հիմնական մասերը: Այնուամենայնիվ, համաձայնությունը չի պահանջվում հետևյալ դեպքերում.

ա) տրանսպորտային միջոցներ, որոնք տեղափոխում են Ապրանքները կամ Կապալառուի անձնակազմին Տեղամասից դուրս,

բ) կռունկ և տրանսպորտային սարքավորումներ, որոնք օգտագործվում են Գրգռման համակարգի և նյութերի համար,

գ) երբ նման սարքավորումներն այլևս անհրաժեշտ չեն Աշխատանքներն ավարտելու համար.

դ) եթե 16.2 ենթակետի համաձայն Կապալառուն պարտավոր է լքել Տեղամասը [Պատվիրատուի նախաձեռնությամբ դադարեցումը]:

* 1. Շրջակա միջավայրի պահպանությունը

Կապալառուն մշտապես ձեռնարկում է բոլոր ողջամիտ նախազգուշական միջոցները շրջակա միջավայրը պահպանելու համար (ինչպես Տեղամասում, այնպես էլ՝ դրա սահմաններից դուրս)՝ նվազագույնի հասցնելով և/կամ վերացնելով (հնարավորության դեպքում) շրջակա միջավայրի վրա բոլոր բացասական ազդեցությունները, որոնք բխում են սույն Պայմանագրի կատարումից:

Կապալառուն իր թիմում նշանակում է շրջակա միջավայրի բաղադրիչի կառավարման և պահպանման համար պատասխանատու անձ (*«Պատասխանատու ներկայացուցիչ»*): Պատասխանատու ներկայացուցիչը պետք է իրավասու լինի այս պատասխանատվության համար և լիազորված է տալ ցուցումներ Կապալառուի անձնակազմին և ձեռնարկել կանխարգելիչ և պաշտպանիչ միջոցներ՝ կանխելու/նվազեցնելու շրջակա միջավայրի վրա ցանկացած ազդեցություն և ռիսկ: Աշխատանքների կատարման ամբողջ ընթացքում Կապալառուն տրամադրում է այն ամենը, ինչ պահանջվում է այս անձի կողմից՝ նշված պատասխանատվությունն ու լիազորությունն իրականացնելու համար:

Կապալառուն պատասխանատվություն է կրում Աշխատանքների կատարման ընթացքում Տեղամասում գտնվող ցանկացած Վտանգավոր նյութի հեռացման, վերականգնման կամ այլ գործողությունների համար, որոնք Աշխատանքի պաշտպանության, տեխնիկական անվտանգության, Շրջակա միջավայրի պահպանության և Սոցիալական չափանիշներին համապատասխան անհրաժեշտ են հեռացնել կամ վերականգնել։

Աշխատանքների կատարման ընթացքում Կապալառուն համապատասխանում է կիրառելի շրջակա միջավայրի մասին բոլոր օրենքներին և Պատվիրատուի հետևյալ պահանջներին ու չափանիշներին (և պաշտպանում է Պատվիրատուին անհամապատասխանությունից բխող որևէ պահանջից կամ պատասխանատվությունից)՝ Սոցիալական պատասխանատվության և շրջակա միջավայրի կայունության մասին ՔոնթուրԳլոբալի քաղաքականություն (**Հավելված 4**)։

* 1. էլեկտրաէներգիան, ջուրը և գազը

Պատվիրատուն Կապալառուին տրամադրում է ջուր, էլեկտրաէներգիա և այլ սանիտարական ծառայություններ, որոնք նա կարող է պահանջել (բացառությամբ ինտերնետի մատակարարումից):

* 1. Տեղամասի անվտանգությունը

Յուրաքանչյուր Կողմ պատասխանատվություն է կրում Տեղամասում իր սարքավորումների համար՝ համաձայն սույն Պայմանագրի: Կապալառուն պատասխանատվություն չի կրում կողմնակի անձանց մուտքը Տեղամաս կանխելու համար:

* 1. Կապալառուի աշխատանքը տեղամասում

Տեղամասում տարվող աշխատանքների կատարման համար Կապալառուն պետք է սահմանափակի միայն Տեղամասով, և ցանկացած այլ լրացուցիչ տարածքով, որը որպես աշխատանքային տարածք Կապալառուն կարող է ձեռք բերել և համաձայնեցնել Պատվիրատուի հետ։ Կապալառուն պետք է ձեռնարկի բոլոր անհրաժեշտ նախազգուշական միջոցները՝ Տեղամասում և այս լրացուցիչ տարածքներում Կապալառուի սարքավորումները և Կապալառուի անձնակազմին պահելու համար, ինչպես նաև նրանց հեռու պահել հարակից տարածքներից:

Տեղամասում աշխատանքների կատարման ընթացքում Կապալառուն Տեղամասը զերծ է պահում ցանկացած անհարկի խոչընդոտից, և պահպանում կամ տնօրինում է իր ցանկացած Սարքավորում կամ ավելորդ մնացած նյութեր: Կապալառուն Տեղամասից մաքրում և հեռացնում է ցանկացած բեկոր, աղբ և այլ իրեր, որոնք բերվել են Կապալառուի կամ նրա Ենթակապալառուների կողմից:

Հանձնման-ընդունման հավաստագիրը տրամադրելուց հետո Կապալառուն Տեղամասի և Աշխատանքների այն հատվածից, որը վերաբերում է Հանձնման-ընդունման հավաստագրին, հեռացնում է Կապալառուի ամբողջ Սարքավորումները, ավելորդ նյութերը, բեկորները, աղբը և այլ իրեր, որոնք Տեղամաս են բերվել Կապալառուի կամ նրա Ենթակապալառուների կողմից, կամ առաջացել են Աշխատանքների կատարման հետևանքով:

Այնուամենայնիվ, Թերությունների մասին ծանուցման համապատասխան ժամանակահատվածում Կապալառուն իր ռիսկով կարող է Տեղամասում թողել այնպիսի Ապրանքներ, որոնք անհրաժեշտ են Կապալառուին՝ սույն Պայմանագրով նախատեսված պարտավորությունների կատարման համար, պայմանով որ դրանք որևէ կերպ ազդեցության չեն ունենա Գրգռման համակարգի աշխատանքի վրա։

1. ՆԱԽԱԳԾՈՒՄ
   1. Նախագծման ընդհանուր պարտականությունները

Կապալառուն Տեխնիկական բնութագրերին համաձայն իրականացնում և կրում է պատասխանատություն աշխատանքների նախագծման համար։ Կապալառուն պարտավոր է ապահովել որակավորված անձնակազմի ներկայությունը Պատվիրատուի հետ քննարկումներին՝ ցանկացած ողջամիտ ժամանակ՝ մինչև թերությունների մասին ծանուցման համապատասխան ժամկետի ավարտը:

* 1. Կապալառուի հանձնառությունը

Կապալառուն պարտավորվում է, որ Աշխատանքների կատարումը և ավարտական Աշխատանքները կհամապատասխեն Տեխնիկական բնութագրերին:

* 1. Վերապատրաստումներ

Կապալառուն Տեխնիկական բնութագրերին համաձայն իրականացնում է Պատվիրատուի անձնակազմի վերապատրաստում։

* 1. Շահագործման և տեխնիկական սպասարկման ձեռնարկները

Մինչև 11.1 ենթակետով [Աշխատանքների Հանձնում-ընդունումը] նախատեսված բոլոր աշխատանքների Հանձնում-ընդունումը, Կապալառուն Պատվիրատուին տրամադրում է շահագործման և տեխնիկական սպասարկման ձեռնարկներ:

1. ԱՇԽԱՏԱԿԱՄԶԸ ԵՎ ԱՇԽԱՏԱՆՔԸ
   1. Աշխատակազմի ներգրավումը և աշխատանքը

Եթե ​​այլ բան նախատեսված չէ Տեխնիկական բնութագրերով, Կապալառուն միջոցներ է ձեռնարկում ապահովելու ամբողջ անձնակազմի և աշխատողների, այդ թվում՝ տեղացիների կամ այլոց աշխատանքի տեղավորումը, նրանց վարձատրությունը, կացարանը, սնունդը և փոխադրումը։

* 1. Ծառայություններ մատուցող անձինք

Կապալառուն պարտավորվում է ձեռնպահ մնալ Պատվիրատուի անձնակազմի անդամներին կամ աշխատողներին աշխատանքի առաջարկ կամ նման փորձ կատարելուց։ Պատվիրատուն պարտավորվում է ձեռնպահ մնալ Կապալառուի անձնակազմի անդամներին կամ աշխատողներին աշխատանքի առաջարկ կամ նման փորձ կատարելուց։

Վերոնշյալ պարտավորությունները կիրառվում են Ուժի մեջ մտնելու օրվանից մինչև Հանձնման-ընդունման հավաստագրի տրամադրումը կամ Պայմանագրի դադարեցումը:

* 1. Աշխատանքային ժամերը

Տեղամասում որևէ աշխատանք չի կատարվում տեղական օրենսդրությամբ նախատեսված հանգստյան օրերին կամ աշխատաժամանակի նորմալ տևողությունից դուրս, այն է՝ երկուշաբթիից ուրբաթ, ժամը 09:00-ից մինչև 17:45-ը: Կապալառուն իրավունք ունի դիմել Պատվիրատուին, և Պատվիրատուն կարող է համաձայնություն տալ՝ աշխատել աշխատաժամանակի նորմալ տևողությունից դուրս՝ համապատասխան օրենսդրությամբ նախատեսված կարգով:

* 1. Կապալառուի անձնակազմը

Կապալառուի անձնակազմը պետք է ունենա անհրաժեշտ որակավորում, հմտություններ և փորձ՝ իր արհեստին և մասնագիտությանը համապատասխան:

Պատվիրատուն կարող է պահանջել Կապալառուից հեռացնել (կամ ապահովել հեռացումը) ցանկացած անձի, որը աշխատում է Տեղամասում կամ կատարում է Աշխատանքներ, անհրաժեշտության դեպքում՝ ներառյալ Կապալառուի ներկայացուցչին, որը․

ա) պարբերաբար ցուցաբերում է ոչ էթիկական վարքագիծ կամ չի ցուցաբերում պատշաճ հոգածություն,

բ) պարտականությունները կատարում է ոչ արհեստավարժ կամ անզգուշությամբ,

գ) էապես չի համապատասխանում Պայմանագրի որևէ էական դրույթի, կամ

դ) պարբերաբար ցուցաբերում է վարքագիծ, որն էականորեն վնասում է անվտանգությանը, առողջությանը կամ շրջակա միջավայրի պահպանությանը:

Այնուհետև, անհրաժեշտության դեպքում, Կապալառուն նշանակում է (կամ ապահովում է նշանակումը) համապատասխան փոխարինող անձի:

Կապալառուն անձնակազմի ընտրության գործընթացում պետք է ղեկավարվի Տեխնիկական բնութագրերով նախատեսված պահանջներով:

1. ԳՐԳՌՄԱՆ ՀԱՄԱԿԱՐԳ
   1. Կատարման եղանակը

Կապալառուն աշխատանքներն իրականացնում է սույն Պայմանագրով, Տեխնիկական բնութագրերով, կիրառելի օրենսդրությամբ սահմանված կարգով, ինչպես նաև՝ արդյունաբերական հաջողված փորձի համաձայն:

* 1. Նմուշներ

Սույն Պայմանագրով նախատեսված դեպքերում Կապալառուն իր միջոցների հաշվին Պատվիրատուի քննարկմանն է ներկայացնում Պայմանագրում նշված նմուշմների կամ նմուշների վերաբերյալ արտադրողի ստանդարտ նմուշներ։

* 1. Գործարանային փորձարկումներ

Կապալառուն Տեխնիկական բնութագրերին համաձայն գործարանային փորձարկումների մեկնարկից 14 օր առաջ Կապալառուին ուղարկում է գրավոր ծանուցում։

* 1. Ստուգումը

Պատվիրատուի անձնակազմը իրավունք ունի ցանկացած ողջամիտ ժամանակ՝ Կապալառուի ուղեկցությամբ.

ա) մուտք գործել Տեղամասի բոլոր մասեր,

բ) Տեղամասում տեղադրման աշխատանքների ժամանակ ուսումնասիրել, ստուգել և արտաքին տեսողական ստուգման մեթոդով զննել Նյութերը և Գրգռման համակարգը, և

գ) արտադրության և պատրաստելու ընթացքում (Կապալառուի համապատասխան արտադրամասում) դիտարկել ընդհանուր փորձարկումները, որոնք կիրառվել են Կապալառուի կողմից Գրգռման համակարգի և նյութերի արտադրության ժամանակ և ուսումնասիրել նման արտադրության և պատրաստման ընթացքում կիրառվող որակի ապահովման և որակի վերահսկման համակարգը:

Չնայած վերը նշվածին, Պատվիրատուի անձնակազմը առնվազն յոթ (7) աշխատանքային օր առաջ Կապալառուին ծանուցում է այս ընդհանուր փորձարկմանը Պատվիրատուի մասնակցության մտադրության մասին:

Կապալառուն Պատվիրատուի Անձնակազմին ընձեռում է ողջամիտ հնարավորություն իրականացնել այս գործողությունները, ներառյալ՝ մուտքի, հարմարությունների, թույլտվությունների և անվտանգության սարքավորումների տրամադրումը: Ոչ մի նման գործողություն Կապալառուին չի ազատում որևէ պարտավորությունից կամ պատասխանատվությունից:

* 1. Փորձարկումների համար անհրաժեշտ միջոցները

Սույն ենթակետը կիրառվում է Պայմանագրում նշված բոլոր փորձարկումների նկատմամբ։

Կապալառուն տրամադրում է բոլոր ապարատները, օգնություն, փաստաթղթեր և այլ տեղեկատվություն, սարքավորումներ, վառելիք, սպառվող նյութեր, գործիքներ, աշխատուժ, նյութեր և համապատասխան որակավորում ու փորձառություն ունեցող անձնակազմ, որոնք անհրաժեշտ են նշված փորձարկումներն արդյունավետ իրականացնելու համար: Կապալառուն ողջամիտ ժամկետում Պատվիրատուին նախապես ծանուցում է նշված փորձարկումների ժամանակի և վայրի մասին: Կողմերը պետք է համաձայնություն ձեռք բերեն Գրգռման համակարգի՝ նշված փորձարկումների կատարման օրվա, ժամի և վայրի վերաբերյալ: Եթե ողջամիտ ժամկետում համաձայնություն ձեռք չի բերվում նշված փորձարկման ամսաթվի վերաբերյալ, ապա Կապալառուն որոշում է փորձարկման ամսաթիվը և վայրը՝ այդ օրվանից առնվազն հինգ (5) օր առաջ գրավոր ծանուցելով Պատվիրատուին:

Կապալառուն Պատվիրատուին անհապաղ ուղարկում է փորձարկումների վերաբերյալ պատշաճ վավերացված հաշվետվությունները: Փորձարկումներն անցկացնելուց հետո Պատվիրատուն հաստատում է Կապալառուի փորձարկման հավաստագիրը կամ նրան տրամադրում է համապատասխան հավաստագիր։ Եթե Պատվիրատուն չի մասնակցել փորձարկումներին, ապա համարվում է, որ նա ընդունել է արդյունքները որպես ճշգրիտ:

* 1. Մերժումը

Եթե ​​8.4 ենթակետով [Ստուգումը] նախատեսված ստուգման և/կամ 8.5 ենթակետով [Փորձարկումների համար անհրաժեշտ միջոցները] նախատեսված փորձարկումների արդյունքներով հայտնաբերվել է որևէ Գրգռման համակարգի, նախագծի կամ աշխատանքի թերություն, Պատվիրատուն կարող է մինչև համապատասխան Գրգռման համակարգի ընդունումը մերժել այդ Գրգռման համակարգը, Նյութերը կամ Նախագիծը կամ աշխատանքը ընդունելը` այդ մասին Կապալառուին տրամադրելով պատճառաբանված ծանուցում։ Այնուհետև, Կապալառուն ողջամիտ ժամկետում վերացնում է Թերությունը և ապահովում, որ մերժված ապրանքը համապատասխանի Պայմանագրին:

* 1. Հայտնաբերած թերությունների վերացումը

Անկախ ցանկացած նախկին փորձարկումից կամ հավաստագրումից, Պատվիրատուն կարող է, նախքան Գրգռման համակարգի ընդունումը, պատճառաբանված հիմնավորումներով հանձնարարել Կապալառուին.

ա) Տեղամասից հեռացնել և փոխարինել Պայմանագրին չհամապատասխանող Գրգռման համակարգը կամ Կապալառուի հայեցողությամբ վերանորոգել այդ Գրգռման համակարգը Տեղամասում,

բ) հեռացնել և նորից կատարել ցանկացած այլ աշխատանք, որը չի համապատասխանում Պայմանագրին կամ Կապալառուի հայեցողությամբ վերանորոգել այդ աշխատանքները Տեղամասում, և

գ) կատարել ցանկացած աշխատանք, որն անհապաղ անհրաժեշտ է Աշխատանքների անվտանգությունն ապահովելու համար, լինի դա պատահարի, չնախատեսված իրադարձության կամ այլ պատճառով՝ առանց վնասելու որևէ իրավունք, որը Կապալառուն կարող է ունենալ սույն Պայմանագրով, պահանջել Պայմանագրի գնի ճշգրտում և/կամ Կատարման ժամկետի և/կամ Ավարտական փորձարկումների ժամկետի երկարաձգում՝ ցանկացած նման աշխատանքի համար:

Կապալառուն ողջամիտ ժամկետներում կամ անմիջապես կատարում է հանձնարարականը, եթե դա վերը նշված (գ) ենթակետով պահանջում է հրատապություն:

1. ՄԵԿՆԱՐԿ, ՈՒՇԱՑՈՒՄՆԵՐ ԵՎ ԿԱՍԵՑՈՒՄ
   1. Աշխատանքների մեկնարկը

Մեկնարկի ամսաթիվը չի կարող սկսել, քանի դեռ Պատվիրատուն չի կատարել իր պարտավորությունները, որոնք սահմանված են սույն 9.1 ենթակետով [Աշխատանքների մեկնարկը]։

Պատվիրատուն կատարում է հետևյալ պարտավորությունները (այսուհետ սույն Պայմանագրում՝ **«Կապալառուի պարտավորությունները մինչև աշխատանքի մեկնարկը»**).

ա) վճարել 15.4 ենթակետով [Վճարումների ժամանակացույց] նախատեսված նախնական վճարումը,

բ) Կապալառուին հանձնել ձևակերպված Կատարման երաշխիքը։

Երբ Կապալառուի պարտավորությունները մինչև աշխատանքի մեկնարկըկատարվել են (այդպիսին է «Մեկնարկի ամսաթիվը»), Կապալառուն անմիջապես ծանուցում է Պատվիրատուին Մեկնարկի ամսաթվի մասին: Մեկնարկի ամսաթվից հետո Կապալառուն հնարավորինս սեղմ և ողջամիտ ժամկետներում սկսում է Աշխատանքների իրականացումը։ Կապալառուն արդեն սկսում է Աշխատանքների ցանկացած այնպիսի մասի կատարումը, որի համար օրենքով նախատեսված չեն Ընթացիկ թույլտվությունների տրամադրում։

* 1. Կատարման ժամկետը և Ավարտական փորձարկումների ժամկետը
     1. Ավարտական փորձարկումների ժամկետը

Կապալառուն բոլոր Գրգռման համակարգի համար նախատեսված Ավարտական փորձարկումները ավարտում է մինչև ------ (ներառյալ՝ 9.3 ենթակետով նախատեսված ցանկացած երկարաձգում [Կատարման ժամկետի երկարաձգումը և Ավարտական փորձարկումների ժամկետի երկարաձգումը]) (այսուհետ սույն Պայմանագրում՝ **«Ավարտական փորձարկումների ժամկետը»**)՝ բոլոր Գրգռման համակարգի համար Ավարտական փորձարկումներանցկացնելով:

* + 1. Կատարման ժամկետը

Կապալառուն ավարտում է ամբողջ Աշխատանքները մինչև ------- (ներառյալ՝ 9.3 ենթակետով նախատեսված ցանկացած երկարաձգում [Կատարման ժամկետի երկարաձգումը և Ավարտական փորձարկումների ժամկետի երկարաձգումը]) (այսուհետ սույն Պայմանագրում՝ **«Կատարմանը ժամկետը»**) հետևյալ կերպ․

ա) Ավարտական փորձարկումների անցկացում, և

բ) բոլոր այն աշխատանքների ամբողջական կատարում, որոնք նշված են Պայմանագրում և որոնց կատարումը 11-րդ կետի համաձայն [Պատվիրատուի հանձնում-ընդունումը] անհրաժեշտ է պահանջվող աշխատանքներն ավարտած համարելու համար՝ դրանց հանձնման-ընդունումը կազմակերպելու նպատակով։

* 1. Կատարման ժամկետի երկարաձգումը և ավարտական փորձարկումների ժամկետի երկարաձգումը

Կապալառուն 20.1 ենթակետով [Կապալառուի պահանջները] նախատեսված կարգով իրավունք ունի երկարաձգել Կատարման ժամկետը և/կամ Ավարտական փորձարկումների ժամկետը, եթե, և այնքանով, որքանով այդ ավարտը 11.1-րդ ենթակետին [Աշխատանքների հանձնում-ընդունումը] համաձայն հանձնում-ընդունում կատարելու համար հետաձգվում է կամ կհետաձգվի բացառապես հետևյալ պատճառներից որևէ մեկի դեպքում.

ա) փոփոխություն (եթե Կողմերը չեն համաձայնվել Կատարման ժամկետի և/կամ Ավարտական փորձարկումների ժամկետի ճշգրտման շուրջ),

բ) ցանկացած ուշացում, խոչընդոտ կամ կանխարգելում, որը առաջացել է բացառապես Պատվիրատուի, Պատվիրատուի անձնակազմի կամ Պատվիրատուի այլ կապալառուների կողմից՝ Տեղամասում,

գ) Ֆորս մաժորի հետևանքով առաջացած ուշացումներ:

Եթե Կապալառուն գտնում է, որ իրավունք ունի երկարաձգել Կատարման ժամկետը և/կամ Ավարտական փորձարկումների ժամկետը, ապա Կապալառուն 20.1 ենթակետի [Կապալառուի պահանջները] համաձայն այդ մասին ծանուցում է Պատվիրատուին:

* 1. Ուշացումների հետևանքով կիրառվող տույժերը

Եթե Կապալառուի ժամանակացույցին համապատասխան [Հավելված 6] Միջանկյալ ավարտ տեղի չի ունենում, որը երկարաձգվում է միայն սույն Պայմանագրի որևէ հստակ դրույթի համաձայն, Կապալառուն Միջանկյալ ավարտը չկատարելու համար Պատվիրատուին վճարում է նախապես հաշվարկված տույժ: Նախապես հաշվարկված տույժը կազմում է յուրաքանչյուր չկատարման օրվա համար Պայմանագրի գնի 0.04%-ի չափով:

Այս նախապես հաշվարկված տույժը հանդիսանում է Կապալառուի նկատմամբ կիրառվող տույժի և/կամ պարտավորության միակ տեսակը, և ուշացման հիմքով Պատվիրատուին տրվող միակ և բացառիկ փոխհատուցման միջոցը, բացառությամբ նախքան Աշխատանքների կատարումը 16.2 ենթակետով նախատեսված Պայմանագրի դադարեցման դեպքում [Դադարեցումը Պատվիրատուի նախաձեռնությամբ]։

Ուշացման հիմքով պայմանավորված ցանկացած այլ պահանջ բացառվում է:

Նախապես հաշվարկված տույժը Կապալառուին չի ազատում Աշխատանքներն ավարտելու իր պարտավորությունից կամ որևէ այլ պարտավորությունից, պարտականությունից, կամ պատասխանատվությունից, որը նա կարող է կրել Պայմանագրով:

1. ԱՎԱՐՏԱԿԱՆ ՓՈՐՁԱՐԿՈՒՄՆԵՐ
   1. Կապալառուի պարտականությունները

Կապալառուն Տեխնիկական բնութագրերի և սույն 10-րդ կետի [Ավարտական փորձարկումներ] համաձայն անցկացնում է Ավարտական փորձարկումներ՝ 6.4 ենթակետի [Շահագործման և սպասարկման ձեռնարկները] համաձայն փաստաթղթերը տրամադրելուց հետո:

Կապալառուն առնվազն տասնչորս (14) օր առաջ ծանուցում է Պատվիրատուին այն ամսաթվի մասին, որից հետո Կապալառուն պատրաստ կլինի անցկացնել կատարված աշխատանքներից յուրաքանչյուրի ավարտական փորձարկումները։

Յուրաքանչյուր Գրգռման համակարգի փորձարկումները իրականացվում են Տեխնիկական բնութագրերի համաձայն:

Փորձնական գործարկումը հաջողությամբ իրականացված դիտարկելու համար անհրաժեշտ են հետևյալ պայմանների առկայությունը․

ա) Գրգռման համակարգը չպետք է ունենան որևէ լուրջ թերություն, որը՝

(i) ազդում է Գրգռման համակարգի անվտանգ շահագործման վրա,

(ii) հանգեցնում է պարամետրի սահմանաչափի գերազանցման՝ կրկնվող անջատումներով (ավելի քան մեկ (1) անջատում քսանչորս (24) ժամվա ընթացքում, բացառությամբ արտաքին իրադարձություններին, որոնք չեն առաջացել անմիջապես Գրգռման համակարգի կողմից, և որոնք արգելում են Գրգռման համակարգի անվտանգ փորձնական աշխատանքը)։

Փորձնական գործարկումը 11.1-րդ կետի համաձայն (Պատվիրատուի կողմից Հանձնում-ընդունումը) չի հանդիսանում հանձնում-ընդունում: Նկատի ունենալով 9.4 ենթակետի երրորդ պարբերությունը [Ուշացումների հետևանքով կիրառվող տույժերը]՝ փորձնական գործարկման ընթացքում համապատասխան Աշխատանքների արդյունքում ստեղծված ցանկացած արտադրանք հանդիսանում է Պատվիրատուի սեփականությունը:

Համապատասխան Ավարտական փորձարկումների արդյունքները դիտարկելիս՝ Պատվիրատուն հաշվի է առնում իր կողմից Աշխատանքների օգտագործման ցանկացած ազդեցություն փորձարկվող Աշխատանքների կատարման կամ այլ բնութագրիչների վրա:

Համապատասխան Աշխատանքները վերը նշված փորձարկումները անցնելուց հետո, Կապալառուն Պատվիրատուին ներկայացնում է այդ փորձարկումների արդյունքների վերաբերյալ պաշտաճ վավերացված հաշվետվություն:

* 1. Ուշացած փորձարկումները

Եթե ​​Կապալառուի կողմից Ավարտական ​​փորձարկումներն անհիմն կերպով հետաձգվում են, Պատվիրատուն կարող է ծանուցման միջոցով Կապալառուից պահանջել անցկացնել համապատասխան Ավարտական ​​ փորձարկումները՝ Պատվիրատուի ծանուցումը ստանալուց հետո քսանմեկ (21) օրվա ընթացքում: Կապալառուն իրականացնում է համապատասխան ավատական փորձարկումները իր կողմից որոշված ողջամիտ ժամկետում և փորձարկումների կատարման կոնկրետ օրվա կամ օրերի մասին ծանուցում է Պատվիրատուին:

Եթե ​​Կապալառուն Պատվիրատուի ծանուցումն ստանալուց հետո քսանմեկ (21) օրվա ընթացքում չի կատարում համապատասխան Ավարտական ​​փորձարկումները, Պատվիրատուի անձնակազմը Կապալառուի ռիսկով և նրա հաշվին կարող է անցկացնել համապատասխան Ավարտական փորձարկումները: Այնուհետև, համապատասխան Ավարտական փորձարկումները համարվում են իրականացված Կապալառուի ներկայությամբ, և Ավարտական փորձարկումների վերաբերյալ համապատասխան արդյունքները ընդունվում են որպես ճշգրիտ:

* 1. Վերափորձարկումը

Եթե ​​Գրգռման համակարգը հաջողությամբ չի անցնում ավարտական փորձարկումներ, ապա կիրառվում է 8.6 ենթակետով նախատեսված կարգավորումը [Մերժումը], և Պատվիրատուն կամ Կապալառուն կարող են պահանջել չստացված ավարտական փորձարկումները անցկացնել կրկին՝ նույն կանոններով և պայմաններով: Ավարտական վերափորձարկումների հետ կապված ցանկացած ծախս կրում է Կապալառուն:

* 1. Ավարտական փորձարկումներ չանցկացնելը

Եթե 10.3 ենթակետի համաձայն [Վերափորձարկումը] ​​Գրգռման համակարգը չի անցնում վերափորձարկում, Պատվիրատուն իրավունք ունի.

ա) հանձնարարել 10.3 ենթակետով [Վերափորձարկումը] սահմանված կարգով անցկացնել լրացուցիչ վերափորձարկում.

բ) ծանուցել Կապալառուին և պահանջել նրանից ավարտել համապատասխան Գրգռման համակարգի տեղադրումը: Ծանուցումը սահմանում է Ավարտական փորձարկումների վերջնական ողջամիտ ժամկետ՝ հաշվի առնելով արդեն տեղի ունեցած ուշացումը և ավարտելու համար պահանջվող աշխատանքների ծավալը: Եթե որևէ պատճառով պայմանավորված, որի պատասխանատվությունը կրում է Կապալառուն, Կապալառուի անձնակազմը կամ Ենթակապալառուն, Կապալառուն նշված ժամկետում չի անցկացնում ավարտական փորձարկումները, Պատվիրատուն կարող է Կապալառուից կամ պահանջել ավարտել փորձակումները՝ սույն ենթակետի համաձայն ուղարկելով լրացուցիչ ծանուցում, կամ՝ եթե փորձարկումների չանցկացումը Պատվիրատուին զրկում է համապատասխան Գրգռման համակարգի ամբողջ օգուտից, լրացուցիչ ծանուցել Կապալառուին Գրգռման համակարգը մերժելու մասին, որի դեպքում Պայմանագրի գինը կնվազի հետևյալ կերպ․ (i) Պայմանագրի գնին համամասնորեն (այս դեպքում մերժված Գրգռման համակարգը այլևս չի համարվում Աշխատանքների մաս), և (ii) Պատվիրատուի և/կամ նրա հետ փոխկապակցված անձանցից որևէ մեկի կողմից չստացված փորձարկումների համար կատարված բոլոր արժեքներն ու ծախսերը։ Պայմանագրի գնի նվազեցումը որոշվում և վճարվում է 4.3 ենթակետով [Պատվիրատուի պահանջները] և 20-րդ կետով [Պահանջներ, վեճեր և արբիտրաժ] սահմանված կարգով, կամ

գ) Պատվիրատուի պահանջով՝ համապատասխան Գրգռման համակարգի Հանձնման-ընդունման հավաստագրի տրամադրում։ Սույն դեպքում Կապալառուն գործում է Պայմանագրով նախատեսված բոլոր մյուս պարտավորություններին համաձայն, և Պայմանագրի գինը համապատասխան Գրգռման համակարգի մասով կնվազի (i) դրա նվազեցված արժեքին համապատասխանող գումարով (այս դեպքում՝ կասկածներից խուսափելու նպատակով, նմանատիպ Գրգռման համակարգը համարվում է ընդունված), և (ii) Պատվիրատուի և/կամ նրա փոխկապակցված անձանց կողմից բոլոր կատարված և հաստատված արժեքներին ու ծախսերին համապատասխանող գումարով: Պայմանագրի գնի նվազեցումը (i) պետք է համաձայնեցվի երկու Կողմերի կողմից (միայն սույն մերժումը ամբողջովին բավարարելու դեպքում) և վճարվի մինչև Հանձնման-ընդունման հավաստագրի տրամադրումը, կամ (ii) պետք է որոշվի և վճարվի 4.3 ենթակետով [Պատվիրատուի պահանջները] և 20-րդ կետով [Պահանջներ, վեճեր և արբիտրաժ] սահմանված կարգով:

Վերոհիշյալ իրավունքները և իրավական պաշտպանության միջոցը հանդիսանում են միակ գործիքները, որոնք հասանելի են Պատվիրատուին այն դեպքում, երբ Գրգռման համակարգի ավարտական փորձարկումները բազմակի անգամ տեղի չեն ունենում։ Նման դեպքում բացառվում է ցանկացած այլ իրավունքի և պաշտպանության միջոցի կիրառում: Այնուամենայնիվ, այս բացառումը չի կիրառվում Կապալառուի կողմից դիտավորությամբ կատարած ոչ իրավաչափ վարքագծի կամ կոպիտ անփութության դեպքում:

1. ՊԱՏՎԻՐԱՏՈՒԻ ՀԱՆՁՆՈՒՄ-ԸՆԴՈՒՆՈՒՄԸ
   1. Աշխատանքների հանձնում-ընդունումը

Կապալառուն կարող է ծանուցել Պատվիրատուին՝ Հանձնման-ընդունման հավաստագիրը տրամադրելու նպատակով՝ ոչ շուտ, քան տասնչորս (14) օր առաջ, երբ համապատասխան Գրգռման համակարգը և դրա հետ կապված այլ աշխատանքները Կապալառուի կարծիքով՝ կլինեն ամբողջական և պատրաստ հանձնման-ընդունման համար:

Կապալառուի դիմումն ստանալուց հետո տասնչորս (14) օրվա ընթացքում Պատվիրատուն՝

(ա) Կապալառուին տրամադրում է համապատասխան Հանձնման-ընդունման հավաստագիրը՝ նշելով այն ամսաթիվը, երբ համապատասխան Գրգռման համակարգը և դրա(նց) հետ կապված նյութերն ու այլ աշխատանքները պատրաստ են հանձնման-ընդունման (նշվում է այն ամսաթիվը, երբ համապատասխան Գրգռման համակարգը և դրա(նց) հետ կապված նյութերն ու այլ աշխատանքները Պայմանագրին համապատասխան ավարտված են եղել, բացառությամբ աննշան ընթացիկ աշխատանքների և ոչ էական թերությունների, որոնք չեն ազդի համապատասխան Գրգռման համակարգի և դրա(նց) հետ կապված նյութերի ու այլ աշխատանքների նպատակային օգտագործման վրա՝ համաձայն Տեխնիկական բնութագրերի), կամ

(բ) մերժել հայտը՝ թերի լինելու և/կամ թերություններ ունենալու պատճառով, որոնք ազդում են համապատասխան Գրգռման համակարգի և և դրա(նց) հետ կապված նյութերի ու այլ աշխատանքների նպատակային օգտագործման վրա՝ համաձայն Պայմանագրի, միաժամանակ պատճառաբանելով և նշելով այն գործողությունները, որը պետք է կատարվեն Կապալառուի կողմից՝ համապատասխան Հանձնման-ընդունման հավաստագիրը տրամադրելու համար: Այնուհետև, Կապալառուն ավարտում է այդպիսի գործողությունների կատարումը՝ նախքան սույն ենթակետի համաձայն լրացուցիչ ծանուցում տալը:

Կապալառուն ընդունում է, որ Աշխատանքների հանձնում-ընդունում կատարելիս Պատվիրատուի կողմից հայտնաբերված թերությունների կամ վնասների ցանկը կարող է սպառիչ չլինել:

Եթե Պատվիրատուն տասնչորս (14) օրվա ընթացքում չի տրամադրում համապատասխան Հանձնման-ընդունման հավաստագիրը կամ չի մերժում Կապալառուի համապատասխան հայտը, որով հավաստվում է, որ համապատասխան Գրգռման համակարգը և դրա(նց) հետ կապված այլ աշխատանքները պատրաստ են հանձնման-ընդունման վերը նշված կարգով, ապա համապատասխան Հանձնման-ընդունման հավաստագիրը համարվում է տրված այդ ժամկետի վերջին օրը:

* 1. Անպատշաճ որակով կատարված աշխատանքների ցանկը

Աշխատանքների Հանձնում-ընդունումից տասնչորս (14) օր առաջ Կապալառուն պատրաստում է անպատշաճ որակով կատարված աշխատանքների վերջնական ցանկը և այն ներկայացնում է Պատվիրատուին՝ ներառելով անպատշաճ որակով կատարված յուրաքանչյուր աշխատանք ավարտելու և/կամ ուղղելու համար անհրաժեշտ ծախսերը և ժամանակացույցը։

Անպատշաճ որակով կատարված աշխատանքների ցանկը ստանալուց հետո տասնչորս (14) օրվա ընթացքում Պատվիրատուն ծանուցում է Կապալառուին, որ ընդունում է այդ ցանկը և գնահատում, կամ հակառակ պարագայում նշում է իր անհամաձայնության մասին՝ ներկայացնելով դրանց հիմնավորումները, այդուհանդերձ սահմանելով, որ դրանց ընդունումը կամ մերժումը չի ազատում Կապալառուին անպատշաճ որակով կատարված աշխատանքները ավարտելու կամ ուղղելու պատասխանատվությունից:

Գրգռման համակարգը և դրա հետ կապված այլ Աշխատանքները ընդունվում են Պատվիրատուի կողմից, երբ (i) համապատասխան Գրգռման համակարգի և այլ Աշխատանքների ուղղությամբ տարվող աշխատանքները կատարվել են Պայմանագրի համաձայն, բացառությամբ ցանկացած աննշան ընթացիկ աշխատանքի և թերությունների, որոնք չեն ազդի համապատասխան Գրգռման համակարգի օգտագործման վրա (մասնավորապես՝ Գրգռման համակարգի նախնական շահագործման և հաջող փորձնական գործարկման պայմանով), ներառյալ 9.2 ենթակետում նկարագրված խնդիրները [Կատարման ժամանակը], և Նյութերը և այլ Աշխատանքները, որոնք առնչվում են Գրգռման համակարգի նպատակային օգտագործմանը, կատարվել են՝ համաձայն Տեխնիկական բնութագրերի (մինչև կամ մինչ աշխատանքների կատարումը, և այդ թերությունները վերացվում են), (ii) եթե կիրառելի է, Կողմերը համաձայնության են եկել անպատշաճ որակով կատարված աշխատանքի ցանկում նշված ցանկացած ոչ էական ընթացիկ աշխատանքի և թերությունների վերաբերյալ, որոնք նշված են (i) կետում, և (iii) համապատասխան Գրգռման համակարգի և դրան առնչվող այլ աշխատանքների համար 2-րդ Հավելվածում սահմանված ձևաչափի համաձայն տրված է Հանձնման-ընդունման ակտ կամ այն համարվում է տրված սույն Ենթակետին համապատասխան։

1. ԵՐԱՇԽԻՔԸ

Տասնութ (18) ամսվա ընթացքում, որը մշտապես հաշվարկվում է 11.1 կետով [Աշխատանքների հանձնման-ընդունումը] սահմանված կարգով Գրգռման համակարգի Հանձնման-ընդունման հավաստագրի տրամադրման օրվանից (նշված ժամանակահատվածը սույն պայմանագրում՝ «**Երաշխիքային ժամկետ**»), Կապալառուն երաշխավորում է համապատասխան Գրգռման համակարգի համապատասխանությունը Տեխնիկական բնութագրերին։

Երաշխիքային ժամկետի ընթացքում որևէ թերության հայտնաբերման դեպքում Կապալառուն պարտավորվում է այն վերացնել այդ մասին իրեն հայտնելուց հետո 48 ժամվա ընթացքում։ Տվյալ ժամկետում թերությունը չվերացնելու և ագրեգատը շահագործման չհանձնելու հետևանքով Պատվիրատուի կրած բոլոր վնասները, այդ թվում, բաց թողնված օգուտը ենթակա են հատուցման Կապալառուի կողմից։

1. ԹԵՐՈՒԹՅՈՒՆՆԵՐԻ ՎԵՐԱՑՄԱՆ ՊԱՏԱՍԽԱՆԱՏՎՈՒԹՅՈՒՆԸ
   1. Ընթացիկ աշխատանքների կատարումը և թերությունների վերացումը

Համապատասխան աշխատանքներն ու Կապալառուի փաստաթղթերը Պայմանագրով սահմանված կարգով պահպանելու նպատակով ՝ մինչև համապատասխան Թերությունների մասին ծանուցման ժամկետի ավարտը կամ դրանից հետո հնարավորինս սեղմ ժամկետներում՝ իր ռիսկով և միջոցների հաշվին Կապալառուն.

ա) ավարտում է ցանկացած ընթացիկ աշխատանք, որը չի ավարտել Հանձման-ընդունման հավաստագրում նշված ժամկետում՝ Պատվիրատուի սահմանած ողջամիտ ժամկետում, բայց ոչ ուշ, քան Պատվիրատուի կողմից Հանձնում-ընդունում կատարելուց հետո վեց ամիս հետո, և

(բ) կատարում է Աշխատանքների համապատասխան մասի թերությունները վերացնելու նպատակով բոլոր անհրաժեշտ աշխատանքները, որոնց վերաբերյալ Պատվիրատուն (կամ նրա անունից) ծանուցել է համապատասխան Թերությունների մասին ծանուցման ժամկետը լրանալու օրը կամ դրա ավարտից առաջ (ինչպես սահմանված է ստորև նշված 13.2 ենթակետում)՝ Աշխատանքների համապատասխան մասի թերությունները վերացնելու համար կատարված ծանուցումից հետո ողջամիտ ժամկետում, որը Կապալառուի ընտրությամբ՝ կատարվում է անհրաժեշտ վերանորոգման կամ պահեստամասերի փոխարինման միջոցով։

Թերություն հայտնաբերելու դեպքում Պատվիրատուն (կամ նրա անունից) առանց անհարկի ուշացման այդ մասին տեղեկացնում է Կապալառուին, այն պայմանով, որ քանի դեռ Կապալառուն նաև Ծառայությունների մատուցման պայմանագրով հանդիսանում է ծառայություններ մատուցող, ուստի որպես ծառայություն մատուցող Կապալառուի՝ թերությունների վերաբերյալ Պատվիրատուին ծանուցելու մասին ցանկացած ձախողում կամ ուշացում չի համարվում Պատվիրատուի կողմից սույն 13.1 ենթակետի խախտում։

* 1. Թերությունների մասին ծանուցման ժամկետը

Սույն Պայմանագրի համաձայն Կապալառուի կողմից կատարվող Աշխատանքի յուրաքանչյուր մասի վերաբերյալ Թերությունների մասին ծանուցման ժամկետը տասնութ (18) ամիս է, որը մշտապես հաշվարկվում է համապատասխան Հանձնման-ընդունման հավաստագրում նշված ամսաթվից սկսած:

* 1. Կապալառուի՝ թերությունների վերացման պատասխանատվությունը

Թերությունների մասին ծանուցման ամբողջ ընթացքում, Կապալառուն երաշխավորում է Պատվիրատուին, որ.

ա) Գրգռման համակարգը և Աշխատանքների մյուս մասը (i) նախագծված, արտադրված, կառուցված և շահագործման է հանձնված Պայմանագրի դրույթներին համապատասխան, աշխատանքների ծավալը՝ 2.2 ենթակետին [Աշխատանքների ծավալը], Տեխնիկական բնութագրերին, կիրառելի օրենսդրությանը և արդյունաբերական հաջողված փորձի համաձայն, (ii) տեղադրման ժամանակ պատրաստված են բացառապես նոր սարքավորումներից և նյութերից, (iii) Տեխնիկական բնութագրերում սահմանված պարամետրերի շրջանակներում պատշաճ շահագործման դեպքում հարմար են սովորական օգտագործման նպատակով էլեկտրական էներգիայի արտադրության համար, (iv) նյութում, աշխատանքում և վերնագրում թերություններ առկա չեն, և

բ) Կապալառուի փաստաթղթերը և նրա կողմից տրամադրած շահագործման և տեխնիկական սպասարկման ձեռնարկները չեն պարունակում այնպիսի հրահանգներ, որոնք կարող են վնասել Գրգռման համակարգին:

* 1. Թերությունների մասին ծանուցման ժամկետների սահմանումը

Պատվիրատուն իրավունք ունի 4.3 ենթակետով [Պատվիրատուի պահանջները] սահմանված կարգով երկարաձգել համապատասխան Թերությունների մասին ծանուցման ժամկետը, եթե և այնքանով, որքանով Կապալառուն թերությունով պայմանավորված փոխարինել կամ վերանորոգել է Աշխատանքների մի մասը:

Վերանորոգված կամ փոխարինված մասի կապակցությամբ՝ միայն այդ մասի համար նախատեսված համապատասխան Թերությունների մասին ծանուցման սկզբնական ժամկետը երկարաձգվում է տասնութ (18) ամսով՝ մասնակի փոխարինման կամ վերանորոգման օրվանից սկսած (նաև կրկնակի վերանորոգման և փոխարինման դեպքում):

* 1. Թերությունները չվերացնելը

Եթե Կապալառուն չի կարողանում (i) նախաձեռնել որևէ թերության վերացումը առանց անհարկի ուշացման, սակայն ցանկացած դեպքում երեսուն (30) օրվա ընթացքում, և (ii) ողջամիտ ժամկետում վերացնել ցանկացած թերություն, ապա Պատվիրատուի կողմից (կամ նրա անունից) կարող է սահմանվել ամսաթիվ, որին համապատասխան թերությունը պետք է վերացվի։ Կապալառուն ողջամիտ ժամկետում ծանուցվում է այս ամսաթվի վերաբերյալ:

Եթե Կապալառուն չի կարողանում վերացնել Թերությունը մինչև սույն ծանուցման ամսաթիվը, և 13.3 ենթակետի [Կապալառուի՝ թերությունների վերացման պատասխանատվությունը] համաձայն՝ այս վերացման աշխատանքները պետք է իրականացվեին Կապալառուի միջոցների հաշվին, Պատվիրատուն կարող է (իր ընտրությամբ).

ա) ողջամիտ կերպով և Կապալառուի միջոցների հաշվին աշխատանքը կատարել ինքնուրույն կամ այլ անձանց միջոցով (բացառությամբ Ծրագրային ապահովման թերության հետ կապված աշխատանքների վերացման), սակայն Կապալառուն պատասխանատվություն չի կրում այս աշխատանքի համար, բայց 4.3 ենթակետի [Պատվիրատուի պահանջները] համաձայն՝ Պատվիրատուին վճարում է ողջամիտ և փաստարկված ծախսեր, որոնք կրել է Պատվիրատուն՝ Թերությունը վերացնելու նպատակով, կամ

բ) նվազեցնել համապատասխան Գրգռման համակարգի գինը՝ առկա թերության պատճառով, դրա նվազեցվող արժեքին չափով։

* 1. Անպատշաճ որակի աշխատանքների վերացումը

Եթե թերությունը չի կարող հրատապ կերպով վերացվել Տեղամասում, և Պատվիրատուն տալիս է իր համաձայնությունը, Կապալառուն կարող է համապատասխան Աշխատանքների այն մասերը, որոնք ունեն թերություն, վերանորոգման նպատակով հեռացնել Տեղամասից:

* 1. Լրացուցիչ փորձարկումները

Եթե որևէ թերության վերացումը կարող է ազդել Գրգռման համակարգի և/կամ Աշխատանքների աշխատանքի վրա, Պատվիրատուն կարող է պահանջել, որ Գրգռման համակարգը և/կամ Աշխատանքները ստուգվեն Պատվիրատուի կողմից և կարող է ողջամտորեն պահանջել աշխատանքի չափման փորձարկման կրկնություն: Պահանջը պետք է ներկայացվի ծանուցմամբ՝ Թերությունը վերացնելուց հետո քսանութ (28) օրվա ընթացքում:

Ավելին, եթե որևէ Թերության վերացումը կարող է ազդել Գրգռման համակարգի և/կամ Աշխատանքների աշխատանքի վրա, Պատվիրատուն (ողջամտության սահմաններում) կարող է պահանջել, որ ստուգում և/կամ ցանկացած փորձարկում կատարվի Կապալառուի հաշվին, որը ողջամտորեն համարվում է անհրաժեշտ և ստանդարտ գործողություն՝ ստուգելու համար, թե արդյոք Թերությունը պատշաճ կերպով վերացվել է և/կամ փոխարինված մասը (օրինակ՝ սայրը) պատշաճ կերպով տեղադրված է և իր աշխատանքով համեմատելի է փոխարինված մասի հետ: Պահանջը պետք է ներկայացվի ծանուցմամբ՝ Թերությունը վերացնելուց հետո քսանութ (28) օրվա ընթացքում:

* 1. Մուտք գործելու իրավունքը (մատչելիությունը)

Քանի դեռ Կապալառուն պարտավոր է սույն Պայմանագրով կատարել ընթացիկ աշխատանք կամ վերացնել Թերությունները, Կապալառուն իրավունք ունի օգտվել Աշխատանքների բոլոր մասերից և Աշխատանքների շահագործման և գործարկման վերաբերյալ գրառումներից, բացառությամբ այն դեպքերի, երբ նման այս մատչելիությունը իրավունքը կարող է հակասել Պատվիրատուի անվտանգության կանոններով նախատեսված սահմանափակումներին:

* 1. Որոնումը կապալառուի կողմից

Պատվիրատուի հիմնավոր պահանջի դեպքում Կապալառուն Պատվիրատուի ղեկավարությամբ որոնում է ցանկացած թերության պատճառը: Եթե չի հաստատվում, որ հայտնաբերած թերությունը հանդիսանում է Թերություն, որը 13.1 ենթակետի [Ընթացիկ աշխատանքների կատարումը և թերությունների վերացումը] համաձայն պետք է վերացվի Կապալառուի կողմից և նրա միջոցների հաշվին, որոնման արժեքը 20.1 ենթակետի համաձայն [Կապալառուի պահանջները] պետք է ավելացվի Պայմանագրի գնին։

* 1. Տեղամասի մաքրման աշխատանքները

Աշխատանքների Թերությունների մասին ծանուցման ժամկետի ավարտից ոչ ուշ, Կապալառուն Տեղամասից հեռացնում է Կապալառուի մնացած բոլոր սարքավորումները, ավելորդ նյութերը, բեկորները, աղբը և այլ սարքավորումներ: Եթե ​​այս բոլոր իրերը Աշխատանքների Թերությունների մասին ծանուցման ժամկետների ավարտից հետո քսանութ (28) օրվա ընթացքում չեն հեռացվել, Պատվիրատուն իր հայեցողությամբ կարող է վաճառել կամ այլ կերպ տնօրինել մնացած իրերը: Պատվիրատուն իրավունք ունի ստանալ այն ծախսերի փոխհատուցումը, որոնք կատարվել են կամ կապված են այդ վաճառքի կամ հեռացման և Տեղամասի վերականգնման աշխատանքների հետ։

Վաճառքից ստացված գումարի մնացորդը պետք է վճարվի Կապալառուին: Եթե ​​այդ գումարները պակաս են, քան Պատվիրատուի կատարած ծախսերը, ապա Կապալառուն Պատվիրատուին վճարում է չմարված մնացորդը:

1. ՓՈՓՈԽՈՒԹՅՈՒՆՆԵՐ ԵՎ ԿԱՐԳԱՎՈՐՈՒՄՆԵՐ
   1. Փոփոխելու իրավունքը

Պատվիրատուի խնդրանքով և նրա կողմից ուղղորդված Փոփոխման Պատվերը

Եթե ​​ Պատվիրատուն ցանկանում է որևէ Փոփոխություն կատարել Աշխատանքում (ներառյալ, բայց չսահմանափակվելով նյութերի կամ սարքավորումների արդիականացմամբ, հաջորդականության և/կամ մեթոդների փոփոխմամբ, և ժամկետի երկարաձգմամբ), նա այդ մասին տեղեկացնում է Կապալառուին, իսկ Պատվիրատուն և Կապալառուն խորհրդակցում են գնահատված արժեքի և Կատարման ժամկետի ու Պայմանագրի գնի վրա հնարավորության ազդեցության մասին։

Այնուհետև, Պատվիրատուն կարող է դիմել, իսկ Կապալառուն այդպիսի դիմումը ստանալուց հետո տասնչորս (14) օրվա ընթացքում գրավոր կարգով ուղարկում է կանոնների և պայմանների վերաբերյալ իր առարկությունները, ներառյալ՝ նման Փոփոխության համար վճարման ենթակա լրացուցիչ վարձատրության հաշվարկը, և պատրաստում է այդ փոփոխության արժեքի մանրամասն նախահաշիվ՝ հաշվի առնելով այդ փոփոխության ազդեցությունը Աշխատանքի, Կատարման ժամկետի և այլ համաձայնեցված ու նախատեսվող Փոփոխման Պատվերների վրա: Կապալառուի կողմից տասնչորս (14) օրվա ընթացքում որևէ առարկություն չներկայացնելը համարվում է Փոփոխման Պատվերում սահմանված բոլոր կանոնների և պայմանների հաստատում:

Պատվիրատուն ուսումնասիրում է Կապալառուի նախահաշիվը, և եթե նա ընդունում է կամ Կողմերն այլ կերպ համաձայնվում են Փոփոխման Պատվերի շուրջ, ապա համապատասխան ձևաթուղթը հաստատվում է Պատվիրատուի կողմից, և անհրաժեշտության դեպքում Կողմերը անհապաղ կերպով Կատարման ժամկետը, Պայմանագրի գինը, հնարավոր Հավելվածները համապատասխանեցնում են Փոփոխման Պատվերին:

Եթե Կողմերը Պատվիրատուի առաջարկած փոփոխության վերաբերյալ ձեռք չեն բերում համաձայնություն տասը (10) օրվա ընթացքում՝ սկսած այն օրվանից, երբ Պատվիրատուն ստացել է Կապալառուի նախահաշիվը, և երեսուն (30) օրվա ընթացքում՝ նախահաշիվը կատարելու պահից, Պատվիրատուն կարող է միակողմանի իրականացնել Փոփոխման Պատվերը և գրավոր կարգով հանձնարարել Կապալառուին կատարել առաջարկվող փոփոխությունը։

Կապալառուն, անհրաժեշտության դեպքում, իրավունք ունի երկարաձգել Կատարման ժամկետը և փոփոխել Պայմանագրի գինը, եթե նա ներկայացնում է Փոփոխման Պատվերի հայտ։

Ցանկացած պարագայում, Փոփոխությունը չի կարող լինել Պայմանագրի գնի 20%-ից ավելի:

* 1. Փոփոխման Պատվերների շուրջ կապված վեճեր

Այն դեպքում, երբ Կողմերը ձեռք չեն բերում համաձայնություն Պայմանագրի գնի և/կամ Կատարման ժամկետի համապատասխանեցման շուրջ, որը պայմանավորված է սույն 14-րդ կետում նկարագրված որևէ իրադարձությամբ կամ այլ հանգամանքով (բացառությամբ Կապալառուի կողմից առաջարկված և Պատվիրատուի կողմից հաստատված Աշխատանքի փոփոխություններից)՝ այս նկարագրված իրադարձության կամ հանգամանքի ի հայտ գալուց հետո երեսուն (30) օրվա ընթացքում, նման համապատասխանեցման արժեքը կամ գումարը, եթե այդպիսիք կան, պետք է որոշվեն 20-րդ կետի դրույթների համաձայն [Պահանջներ, վեճեր և իրավասություն]:

1. ՊԱՅՄԱՆԱԳՐԻ ԳԻՆԸ ԵՎ ՎՃԱՐՈՒՄ
   1. Պայմանագրի գինը

Կապալառուի կողմից սույն Պայմանագրով նախատեսված աշխատանքների և իր ցանկացած այլ պարտավորությունների կատարման դիմաց Պատվիրատուն Կապալառուին վճարում է միանվագ գումար՝ Պայմանագրի գինը, հետևյալ չափով.

--------ԱՄՆ դոլար   
(--------) ԱՄՆ դոլար տառերով

Պայմանագրի գինը ֆիքսված գին է, որը ենթակա է ճշգրտումների բացառապես սույն Պայմանագրում նախատեսված դեպքերում, և վճարվում է սույն 15-րդ կետով սահմանված կարգով [Պայմանագրի գինը և վճարումը]՝ պատշաճ ստորագրված, ճշգրիտ և փոփոխման ոչ ենթակա հաշիվ-ապրանքագրի տրամադրման դեպքում:

Նախատեսված վճարումները պետք է կատարվեն Կապալառուի կողմից սույն Պայմանագրում նշված բանկային հաշվին կամ համապատասխան վճարումը կատարելուց ոչ պակաս, քան տասը (10) բանկային օր առաջ Կապալառուի կողմից Պատվիրատուին գրավոր ծանուցմամբ նշված բանկային հաշվին փոխանցելու միջոցով։

* 1. Վճարման պայմանները

Կապալառուն իրավունք ունի ստանալ սույն Պայմանագրով նախատեսված ցանկացած վճար այն պայմանով, որ նա տրամադրել է Կատարման երաշխիք՝ 5.2 ենթակետով նախատեսված դրույթների խստորեն պահպանմամբ։

* 1. Հարկերը

Պատվիրատուն վճարում է (և փոխհատուցում է Կապալառուին) բոլոր առաջացած և հետագայում առաջացող հարկերը, տուրքերը, գանձումները, ակցիզային հարկերը, նվազեցումները, ոչ ռեզիդենտի շահութահարկը, այլ վճարներն ու պարտավորությունները (բացառությամբ այն տուգանքների և տոկոսների վճարումների, որոնց առաջացել են Կապալառուի գործողության կամ անգործության հետևանքով), որոնք կիրառվում են Երկրի Լիազոր մարմնի կողմից Աշխատանքների կատարման և սարքավորումների ներմուծման ու մաքսազերծման նպատակով, բացառությամբ՝

Երկրում Կապալառուի և Ենթապալառուների աշխատողներից պահվող ոչ ռեզիդենտի շահութահարկը, կամ Կապալառու հանդիսացող Անձի եկամուտը կամ համախառն եկամուտները կամ նմանատիպ հարկերը կամ վճարները վերը նշված հարկերից կամ դրույքաչափերից որևէ մեկով, և տուրքեր կամ վճարներ, որոնք գանձվում են Երկիր ներմուծելու (i) Կապալառուի կամ որևէ ենթակապալառուի աշխատողների անձնական իրերը, կամ (ii) Աշխատանքների կատարման համար գործիքներ կամ սարքավորումներ, եթե տուրքերի, վճարների կամ գանձումների կիրառումը առաջանում է Աշխատանքների ավարտից հետո (կամ սույն Պայմանագրի վաղաժամկետ դադարեցման դեպքում) Կապալառուի կամ նրա ենթակապալառուների կողմից գործիքների կամ սարքավորումների վերաարտահանում չկատարելու հետևանքով։

Կապալառուն պատասխանատու է բոլոր առաջացած և հետագայում առաջացող հարկերի, տուրքերի, գանձումների, նվազեցումների, ոչ ռեզիդենտի շահութահարկի, այլ վճարների և պարտավորությունների համար, որոնք կիրառվել են իր կամ ցանկացած Ենթակապալառուի նկատմամբ՝ Երկրի սահմաններից դուրս որևէ Լիազոր մարմնի կամ պետական ​​մարմնի կողմից:

* 1. Վճարումների ժամանակացույցը

Սույն փաստաթղթի Հավելված 5-ը (Միջանկյալ վճարումների ժամանակացույցը) սահմանում է Վերջնական աշխատանքները կատարելու դիմաց Կապալառուին վճարվող Միջանկյալ վճարումների ժամանակացույցը: Այս վճարումները հնարավորինս համապատասխանում են Կապալառուի կողմից կատարված Աշխատանքների արժեքին:

Բոլոր միջանկյալ վճարումները պետք է իրականացվեն Միջանկյալ վճարումների ժամանակացույցին համապատասխան կատարված Աշխատանքի դիմաց։ Վճարումները իրականացվում են ամբողջությամբ՝ առանց հարկերի և այլ վճարումների, այդ թվում՝ առանց ոչ ռեզիդենտի շահութահարկի կամ այլ հարկերի, պահումների, ծախսերի կամ նվազեցումների: Կապալառուն մեկ օրացուցային ամսվա ընթացքում չի կարող ներկայացնել Աշխատանքի վերջնական կատարման մասին մեկից ավելի հաշիվ-ապրանքագրեր։

Պատվիրատուն, իր հայեցողությամբ, կարող է նվազեցնել պաշտաճ ստորագրված Անպատշաճ որակով կատարված աշխատանքների ցանկում ներառված իրերի գնահատված արժեքը՝ համապատասխան Գրգռման համակարգի վերջին վճարումներից, որոնք նշված են Միջանկյալ վճարումների ժամանակացույցում:

* 1. Վճարումների հետ կապված վեճերը

Վճարման որևէ մասի, սակայն ոչ ամբողջի հետ կապված վեճի դեպքում Պատվիրատուն կամ Կապալառուն Պայմանագրի դրույթներին համապատասխան անհապաղ վճարում են գումարի այն մասը, որի վերաբերյալ վեճ առկա չկա։

Կապալառուի կամ Պատվիրատուի կողմից մասնակի վճարման ընդունումը չի համարվում վիճելի գումարները ստանալու իրավունքից հրաժարվել, և Կապալառուն ու Պատվիրատուն փորձում են հնարավորինս սեղմ ժամկետներում լուծել վիճելի գումարների հետ կապված բոլոր հարցերը:

Կողմերի միջև սույն Պայմանագրով նախատեսված Միջանկյալ վճարումների իրավունքի հետ կապված վեճի դեպքում, Կողմերից յուրաքանչյուրն իրավունք ունի 20-րդ կետի համաձայն վեճի լուծում հանձնել արբիտրաժին: Մինչև նման վեճի լուծումը, Կապալառուն շարունակում է կատարել Աշխատանքները սույն Պայմանագրին համաձայն:

Պատվիրատուն կարող է կասեցնել սույն Պայմանագրով Կապալառուի համար նախատեսված ցանկացած Փուլային կամ որևէ այլ գումարի վճարում այն չափով և այն ժամկետով, որն անհրաժեշտ է Պատվիրատուին պաշտպանել այն կորուստներից, որոնք առաջացել են հետևյալ դեպքերում․

Ա․ Սույն պայմանագրով սահմանված կարգով չեն վերացվել անպատշաճ որակի աշխատանքները։

Բ․ Կապալառուն չի վճարել նախապես հաշվարկված տույժը:

* 1. Միջանկյալ ընդունման ակտի ընդունումը
     1. Միջանկյալ ընդունման ակտի նվաճումը

Միջանկյալ աշխատանքներն ավարտելուց հետո տասը (10) օրվա ընթացքում Կապալառուն պատրաստում է և էլեկտրոնային փոստով Պատվիրատուին ներկայացնում է Միջանկյալ ընդունման ակտի հավաստագիր: Այդպիսի Միջանկյալ ընդունման ակտի հավաստագիրը ներառում է փաստաթղթեր, որոնք պարունակում են համապատասխան Միջանկյալ աշխատանքի արդյունքի նվաճման վերաբերյալ տեղեկատվություն։ Միջանկյալ ընդունման ակտի հավաստագիրը պետք է ներկայացվի Պատվիրատուին՝ բավարար և ողջամիտ մանրամասներով, որպեսզի Պատվիրատուին հնարավորություն կընձեռվի որոշել, որ Կապալառուն ավարտել է աշխատանքները («Միջանկյալ ընդունման ակտի ընդունումը»):

* 1. Միջանկյալ ընդունման ակտի հաստատումը

Պատվիրատուն Միջանկյալ ընդունման ակտի հավաստագիրը ստանալու օրվանից հետո տասը (10) օրվա ընթացքում ողջամիտ կերպով ուսումնասիրում և ստուգում է Կապալառուի կողմից կատարած Միջանկյալ աշխատանքները, և կատարում է հետևյալ գործողություններից որևէ մեկը․

Կապալառուին հանձնում է Միջանկյալ ընդունման ակտի երկկողմանի ստորագրված հավաստագիրը, որով Պատվիրատուն համաձայնվում է ընդունել Աշխատանքների Միջանկյալ արդյունքը, կամ

Կապալառուին գրավոր կերպով ներկայացնում է Միջանկյալ ընդունման ակտը չընդունելու մասին պատճառաբանված ծանուցում։

Եթե ​​Պատվիրատուն 15.7(բ) կետի համաձայն ծանուցում է տրամադրում, Կապալառուն անհապաղ ձեռնարկում է բոլոր անհրաժեշտ գործողությունները Միջանկյալ ընդունման ակտով պահանջվող բոլոր Աշխատանքները ավարտելու համար, որն ուղղված է Միջանկյալ ընդունման ակտի հաստատմանը։ Կապալառուն նշված գործողությունները ավարտելուց հետո 15.7 կետի համաձայն՝ պատրաստում և Պատվիրատուին է ներկայացնում մեկ այլ Միջանկյալ ընդունման ակտ։ Ըստ անհրաժեշտության՝ սույն 15.7 կետով նախատեսված ընթացակարգը կարող է կրկնվել մինչև Միջանկյալ ընդունման ակտի հաստատումը։

Եթե ​​Պատվիրատուն Կապալառուի կողմից Միջանկյալ ընդունման ակտի հավաստագիրը ստանալուց հետո տասը (10) օրվա ընթացքում չի տրամադրում երկկողմանի ստորագրված Միջանկյալ ընդունման ակտի հավաստագիրը կամ գրավոր չի տեղեկացնում Կապալառուին, որ 15-րդ կետի համաձայն Ընդունումը չի հաստատվել, ապա Միջանկյալ ընդունման ակտը համարվում է հաստատված սույն Պայմանագրով սահմանված կարգով՝ առանց այդ մասին որևէ Կողմի կողմից հետագա գործողությունների կամ ծանուցման:

Ի կատարումն սույն Պայմանագրի նպատակների՝ Միջանկյալ ընդունման ակտի հաստատման ամսաթիվ է համարվում այն օրը, երբ Կապալառուն Պատվիրատուին է հանձնել Միջանկյալ ընդունման ակտի հավաստագիրը և որը Պատվիրատուն ընդունում է կամ համարվում է ընդունած սույն 15.7 կետում նկարագրված ցանկացած եղանակով:

* 1. Վճարումների կարգն ու եղանակը

Սույն Պայմանագրով նախատեսված բոլոր վճարումները կատարվում են ԱՄՆ դոլարով՝ անկանխիկ եղանակով, անմիջապես հասանելի միջոցներից, համապատասխան Միջանկյալ ընդունման ակտում նշված Կապալառուի բանկային հաշվին փոխանցելու միջոցով։

Ստացող բանկի, նրա թղթակից բանկի և գործակալների բոլոր բանկային ծախսերը կրում է Կապալառուն, մինչդեռ վճարող բանկի, նրա թղթակիցների և գործակալների կողմից կատարվող բոլոր այլ բանկային ծախսերը կրում է Պատվիրատուն:

Պատվիրատուն համաձայն 15.7 կետի՝ վճարում է համապատասխան Միջանկյալ ընդունման ակտի գումարը իր կողմից համապատասխան Միջանկյալ ընդունման ակտի հավաստագիրը ընդունելուց կամ սույն Պայմանագրով ընդունված համարելուց հետո երեսուն (30) օրվա ընթացքում:

Կապալառուն, Պատվիրատուի պահանջի դեպքում (գործելով ողջամտորեն), նրան տրամադրում է կիրառելի իրավական ակտով սահմանված ձևի և բովանդակությամբ հաշիվ-ապրանքագիր և այլ անհրաժեշտ փաստաթղթեր, որոնք հիմք են հանդիսանում Միջանկյալ ընդունման ակտի վճարման համար։

1. ԴԱԴԱՐԵՑՈՒՄԸ
   1. Ուղղումների կատարման ընդհանուր ծանուցումը

Եթե Կապալառուն չի կատարում Պայմանագրով նախատեսված որևէ պարտավորություն, Պատվիրատուն կարող է ծանուցման միջոցով պահանջել Կապալառուից ուղղել թերությունները և փոխհատուցել այն՝ սահմանված ողջամիտ ժամկետում:

* 1. Դադարեցումը պատվիրատուի նախաձեռնությամբ

Անկախ 16.1 ենթակետից [Ուղղումների կատարման ընդհանուր ծանուցումը], Պատվիրատուն իրավունք ունի դադարեցնել Պայմանագիրը, եթե Կապալառուն․

(ա) էապես չի կատարում [Ուղղումների կատարման ընդհանուր ծանուցումը] կամ [Մերժումը] կամ [Հայտնաբերած թերությունների վերացումը] ենթակետերի համաձայն ներկայացված ծանուցումը, պայմանով, որ Կապալառուն թերությունը ուղղելու համար ունեցել է ողջամիտ ժամկետ, որը հաշվարկվել է հանգամանքները հաշվի առնելով, սակայն ցանկացած դեպքում այդ ժամկետը պետք է լինի ոչ պակաս, քան երեսուն (30) օր,

բ) թողնում է Աշխատանքները կամ այլ կերպ հստակորեն ցույց է տալիս, որ մտադիր է չշարունակել Պայմանագրով նախատեսված իր պարտավորությունների կատարումը,

գ) ամբողջ Աշխատանքների կատարման համար կնքում է ենթապայմանագիր կամ չի համապատասխանում [Փոխանցում] ենթակետին,

դ) չի կատարում Պայմանագրով նախատեսված իր պարտավորությունները կամ չի կատարում Պայմանագրով նախատեսված իր էական պարտավորություններից որևէ մեկը և չի վերացնում այդպիսի թերությունը՝ Պատվիրատուից գրավոր ծանուցումը ստանալուց հետո երեսուն (30) օրվա ընթացքում,

ե) ճանաչվում է սնանկ կամ ունենում է մեծ չափերի հասնող պարտք, անցնում է լուծարման գործընթացով, կամ եթե տեղի է ունենում որևէ դեպք, որն ունի նմանատիպ ազդեցություն,

զ) խախտում է 21-րդ կետով նախատեսված՝ «Կոռուպցիայի, փողերի լվացման և ֆինանսական հանցագործությունների դեմ պատասխանատվության միջոցներ» կարգավորումների որևէ դրույթ, կամ

է) ուշացնում է, և ուշացումով պայմանավորված նախապես հաշվարկված տույժը հատել է նախատեսված սահմանաչափը, և եթե Կապալառուն չշարունակի վճարել ուշացման հետևանքով նախապես հաշվարկված օրական տույժը՝ սույն Պայմանագրում սահմանված կարգով։ Ամեն դեպքում, Պատվիրատուն իրավունք ունի դադարեցնել Պայմանագիրը քառասուն (40) օրից ավել տևող ուշացումների հիմքով:

Այս իրադարձություններից կամ հանգամանքներից որևէ մեկի դեպքում, Պատվիրատուն կարող է, տասնչորս (14) օր առաջ ծանուցելով Կապալառուին, դադարեցնել Պայմանագիրը և պահանջել Կապալառուից լքել Տեղամասը, պայմանով, որ ծանուցման պատճառ հանդիսացող իրադարձությունները կամ հանգամանքները Կապալառուի կողմից տասնչորս (14) օրվա ընթացքում չեն վերացվել։ Այնուամենայնիվ, սույն ենթակետի «գ», «զ» կամ «է» կետերով նախատեսված դեպքերում Պատվիրատուն կարող է ծանուցման միջոցով անհապաղ լուծել Պայմանագիրը:

Պայմանագիրը լուծելու մասին Պատվիրատուի որոշումը չի կարող վնասել Պատվիրատուի այլ իրավունքները, որոնք սահմանված են Պայմանագրով կամ որևէ այլ եղանակով։

Այնուհետև, Կապալառուն լքում է Տեղամասը և Պայմանագրի դադարեցման պահին Պատվիրատուի համար հասանելի է դարձնում ցանկացած Աշխատանք, որն արդեն գտնվում է Տեղամասում, և Կապալառուի գոյություն ունեցող բոլոր փաստաթղթերը, որոնք կապված են Աշխատանքների հետ:

Դադարեցումից հետո Պատվիրատուն կարող է ավարտին հասցնել Աշխատանքները և/կամ փոխանցել կատարումը ցանկացած այլ կազմակերպության։ Այնուհետև, Պատվիրատուն և այդ կազմակերպությունները կարող են օգտագործել նախորդ պարբերությունում նշված ցանկացած Աշխատանք և/կամ Կապալառուի փաստաթղթերը՝ Աշխատանքներն ավարտելու նպատակով:

Այնուհետև, Պատվիրատուն ծանուցում է, որ Կապալառուի սարքավորումները և ժամանակավոր աշխատանքները կփոխանցվեն Կապալառուին՝ Տեղամասում կամ դրա մոտակայքում: Կապալառուն իր հաշվին և ռիսկով անհապաղ կազմակերպում է դրանց հեռացումը։

Գնահատումը դադարեցման օրվա դրությամբ

16.2 ենթակետով սահմանված կարգով դադարեցման մասին ծանուցումն ուժի մեջ մտնելուց հետո, հնարավորինս սեղմ ժամկետներում, Պատվիրատուն առաջարկում է գնահատել Աշխատանքների, Ապրանքների և Կապալառուի փաստաթղթերի արժեքը (կասկածից խուսափելու նպատակով՝ այն կարող է լինել բացասական արժեք), ինչպես նաև դադարեցման ուժի մեջ մտնելու օրը Կապալառուի կողմից Պայմանագրին համապատասխան կատարված Աշխատանքի դիմաց ցանկացած այլ գումար:

* 1. Վճարումը դադարեցումից հետո

16.2 ենթաբաժնի համաձայն [Դադարեցումը պատվիրատուի նախաձեռնությամբ]՝ դադարեցման մասին ծանուցումը ուժի մեջ մտնելուց հետո, Պատվիրատուն կարող է.

ա) գործել 4.3 ենթակետի [Գործատուի պահանջները] համաձայն,

բ) կասեցնել Կապալառուին հետագա վճարումները, քանի դեռ չեն հաստատվել նախագծման, կատարման, ավարտի և Թերությունների վերացման Ծախսերը, ավարտի ուշացման հետևանքով առաջացած (եթե այդպիսիք կան) և Պատվիրատուի կողմից կրած բոլոր այլ ծախսերը, և /կամ

գ) Կապալառուից պահանջել փոխհատուցել ցանկացած վնաս և ողջամիտ ու ստուգված հավելյալ ծախսեր, որոնք կրել է Պատվիրատուն Աշխատանքներն ավարտելիս: Այս հավելյալ ծախսերը փոխհատուցելուց հետո, Պատիրատուն ցանկացած մնացորդ վճարում է Կապալառուին։ Այն դեպքում, երբ Պատվիրատուի կողմից փոխհատուցման ենթակա որևէ վնասի և ծախսերի արժեքը գերազանցում է Կապալառուին տրված մնացորդային վճարումները, Պատվիրատուն իրավունք ունի փոխհատուցել այդ գումարները, ի թիվս այլոց, [Կատարման երաշխիքը] ենթակետի ենթապարագրաֆի համաձայն:

16.2 ենթակետով [Դադարեցումը պատվիրատուի նախաձեռնությամբ] նախատեսված դադարեցումն ուժի մեջ մտնելուց հետո, Կապալառուն անհապաղ վճարում է Պատվիրատուին` սույն ենթակետի համաձայն:

1. ԿԱՍԵՑՈՒՄԸ ԵՎ ԴԱԴԱՐԵՑՈՒՄԸ ԿԱՊԱԼԱՌՈՒԻ ՆԱԽԱՁԵՌՆՈՒԹՅԱՄԲ
   1. Դադարեցումը կապալառուի նախաձեռնությամբ

Կապալառուն իրավունք ունի դադարեցնել Պայմանագիրը, եթե՝

ա) Կապալառուն չի ստանում 15.2 կետով [Վճարումների ժամանակացույցը] նախատեսված գումարը՝ այդ մասին Պատվիրատուին ծանուցելուց հետո քսանութ (28) օրվա ընթացքում (բացառությամբ 4.3 ենթակետով [Պատվիրատուի պահանջները] սահմանված նվազեցումների),

բ) Պատվիրատուն ըստ էության չի կատարում Պայմանագրով նախատեսված իր պարտավորությունները կամ չի կատարում Պայմանագրով նախատեսված իր էական պարտավորություններից որևէ մեկը և չի վերացնում այդպիսի թերությունը՝ Կապալառուից գրավոր ծանուցումը ստանալուց հետո երեսուն (30) օրվա ընթացքում,

գ) Պատվիրատուն ճանաչվում է սնանկ, անցնում է լուծարման գործընթացով, կամ եթե տեղի է ունենում որևէ դեպք, որն ունի նմանատիպ ազդեցություն։

Այս իրադարձություններից կամ հանգամանքներից որևէ մեկի դեպքում, Կապալառուն կարող է, տասնչորս (14) օր առաջ ծանուցելով Պատվիրատուին, դադարեցնել Պայմանագիրը

1. ՌԻՍԿ, ՊԱՏԱՍԽԱՆԱՏՎՈՒԹՅՈՒՆ ԵՎ ՊԱՏԱՍԽԱՆԱՏՎՈՒԹՅԱՆ ՍԱՀՄԱՆԱՓԱԿՈՒՄ
   1. Հատուցումները

Կապալառուն հատուցում և պաշտպանում է Պատվիրատուին, Պատվիրատուի անձնակազմին և նրանց համապատասխան գործակալներին բոլոր պահանջներից, վնասներից, կորուստներից և ծախսերից (ներառյալ իրավական տուրքերն ու ծախսերը), որոնք կապված են.

ա) որևէ անձի մարմնական վնասվածքի, վատառողջ լինելու, հիվանդության, կամ մահվան հետ, և

բ) որևէ գույքի, այդ թվում՝ անշարժ կամ անձնական, վնասի կամ կորստի հետ (բացառությամբ՝ Աշխատանքները),

(ա) և (բ) կետերով նախատեսված երկու դեպքերում էլ, այնքանով, որքանով այդպիսի պահանջները, վնասները, կորուստները կամ ծախսերը՝

(i) առաջանում են Աշխատանքների նախագծման, կատարման և ավարտի կամ Թերությունների վերացման արդյունքում կամ ընթացքում կամ դրա հետևանքով, և

(ii) կապված են սույն Պայմանագրով Կապալառուի, Կապալառուի անձնակազմի, նրանց համապատասխան գործակալների կամ նրանցից որևէ մեկի մոտ ուղղակի կամ անուղղակի աշխատող ցանկացած անձի անփութության, ոչ իրավաչափ գործողության կամ բացթողնման հետ:

Պատվիրատուն հատուցում և պաշտպանում է Կապալառուին, Կապալառուի անձնակազմին և նրանց համապատասխան գործակալներին բոլոր պահանջներից, վնասներից, կորուստներից և ծախսերից (ներառյալ իրավական տուրքերն ու ծախսերը), որոնք կապված են.

ա) որևէ անձի մարմնական վնասվածքի, վատառողջ լինելու, հիվանդության, կամ մահվան հետ, և

բ) որևէ գույքի, այդ թվում՝ անշարժ կամ անձնական, վնասի (մասնավորապես` մշակաբույսերի վնաս (Flurschäden)) կամ կորստի հետ,

(ա) և (բ) կետերով նախատեսված երկու դեպքերում էլ, այնքանով, որքանով այդպիսի պահանջները, վնասները, կորուստները կամ ծախսերը կապված են սույն Պայմանագրով Պատվիրատուի, Պատվիրատուի անձնակազմի, նրանց համապատասխան գործակալների կամ նրանցից որևէ մեկի մոտ ուղղակի կամ անուղղակի աշխատող ցանկացած անձի անփութության, ոչ իրավաչափ գործողության կամ բացթողնման հետ:

18.1.1 Վտանգավոր նյութերի փոխհատուցում

Կապալառուն համաձայնում է հատուցել և պաշտպանել Պատվիրատուին բոլոր պահանջներից (ներառյալ, բայց չսահմանափակվելով՝ ողջամիտ իրավական, հաշվապահական, խորհրդատվական, ինժեներական, հետաքննական և այլ ծախսերով), որոնք կարող են կիրառվել, առաջանալ կամ հաստատվել Պատվիրատուի դեմ ցանկացած կողմի կամ կողմերի կողմից, որոնք առաջացել են, կապված են կամ վերաբերում են Վտանգավոր նյութերին, որոնք տեղափոխվում են Տեղամաս, կամ գտնվում եմ Տեղամասում, դրա տակ, դրա վրա և/կամ դուրս են գալիս այդտեղից այնքանով, որքանով այդ Վտանգավոր նյութերը ստեղծվել կամ օգտագործվել են Տեղամասում կամ ոչնչացվել են ցանկացած վայրում, որը կապված է Աշխատանքների կատարման հետ:

* 1. Ապահովագրությունը

Կապալառուն, Պատվիրատուի ընտրությամբ և իր հաշվին, ձեռք է բերում կամ ապահովում է այդ ձեռքբերումը, պահպանում կամ ապահովում է այդ պահպանումը ամբողջ ծավալով և գործողությամբ, երբ դրանք նախատեսված են այդ պահին և մինչև Թերությունների վերացման պատասխանատվության ժամկետի ավարտը, որը կիրառելի է՝ հիմք ընդունելով 7-րդ հավելվածում (Ապահովագրություն) սահմանված ապահովագրություններից:

* 1. Կապալառուի կողմից աշխատանքների պատշաճ պահպանությունը

Կապալառուն լրիվ ծավալով պատասխանատվություն է կրում սույն Պայմանագրի համաձայն իրեն վստահված աշխատանքների շրջանակներում համապատասխան Աշխատանքների և Ապրանքների պահպանության համար՝ Աշխատանքի մեկնարկի ամսաթվից սկսած մինչև Աշխատանքների համապատասխան մասի Հանձնման-ընդունման հավաստագրի տրամադրումը, կամ եթե հավաստագիրը տրամադրվել է [Ավարտական փորձարկումներ չանցկացնելը] ենթակետի համաձայն, երբ Աշխատանքների համապատասխան մասի պահպանության լրիվ ծավալով պատասխանատվությունը փոխանցվում է Պատվիրատուին: Եթե բոլոր Գրգռման համակարգի համար Հանձման-ընդունման հավաստագիրը տրված է (կամ համարվում է տրված), ապա դրանց պահպանության պատասխանատվությունը անցնում է Պատվիրատուին:

Պատասխանատվությունը Պատվիրատուին պատշաճ կերպով փոխանցելուց հետո, Կապալառուն Հանձնման-ընդունման հավաստագրի համաձայն պատասխանատվություն է կրում ընթացիկ աշխատանքների պահպանման համար (եթե այդպիսիք կան)՝ մինչև ընթացիկ աշխատանքների ավարտը:

Կապալառուի Աշխատանքների, Ապրանքների կամ Փաստաթղթերի կորստի կամ վնասման դեպքում, երբ դա տեղի է ունեցել այն ​​ժամանակահատվածում, երբ Կապալառուն պատասխանատու է դրանց պահպանության համար, Կապալառուն իր ռիսկով և հաշվին վերականգնում է կորուստը կամ վնասը և համապատասխանեցնում այդ Աշխատանքները, Ապրանքները և Կապալառուի փաստաթղթերը Պայմանագրին:

18.3 ենթակետի [Պատասխանատվության սահմանափակումը] համաձայն՝ Կապալառուն պատասխանատու է Աշխատանքների, Ապրանքների կամ Կապալառուի փաստաթղթերի ցանկացած կորստի կամ վնասի համար, որը առաջացել է Կապալառուի գործողության կամ անգործության հետևանքով՝ համապատասխան Հանձնման-ընդունման հավաստագրի տրամադրումից հետո:

* 1. Պատասխանատվության սահմանափակումը

Կողմերից որևէ մեկը պատասխանատվություն չի կրում մյուս Կողմի առաջ որևէ անուղղակի կորստի կամ վնասի կամ որևէ հետևանքային կորստի կամ վնասի համար, ներառյալ, բայց չսահմանափակվելով՝ որևէ գույքի անուղղակի կորստով կամ վնասով, բացառությամբ՝ Աշխատանքների, Թերության պատճառով առաջացած հետևանքային վնասի և նյութական վնասի, ինչպիսիք են՝ օգտագործման իրավունքի, շահույթի, ցանկացած պայմանագրի, եկամուտների և/կամ հնարավորության կորուստը, որից կարող է տուժել մյուս Կողմը:

Պատվիրատուի նկատմամբ Կապալառուի պատասխանատվության ընդհանուր առավելագույն չափը 9.4 ենթակետով [Ուշացումների հետևանքով կիրառվող տույժերը] նախատեսված ուշացումների հետևանքով առաջացած վնասների համար չի կարող գերազանցել Պայմանագրի գնի տասը տոկոսը (10%):

Պատվիրատուի նկատմամբ Կապալառուի, կամ Կապալառուի նկատմամբ Պատվիրատուի ընդհանուր առավելագույն պատասխանատվությունը վնասների հատուցման ցանկացած պահանջի համար, ինչպես նաև Պայմանագրից բխող կամ դրա հետ կապված, կամ Աշխատանքների հետ կապված ցանկացած այլ պահանջի համար, անկախ դրա իրավական հիմքերից և դրա բնույթից, չպետք է գերազանցի Պայմանագրի գնի հարյուր տոկոսը (100%):

Ո՛չ այս ենթակետը, ո՛չ էլ Պայմանագրով նախատեսված պատասխանատվության կամ փոխհատուցման միջոցների որևէ այլ սահմանափակում կամ բացառություն չի սահմանափակում կամ բացառում պատասխանատվությունը (i) ցանկացած կոպիտ անփութության կամ ոչ իրավաչափ վարքագծի դրսևորման դեպքում, և (ii) արտադրանքի որակի պատասխանատվության մասին օրենքներով նախատեսված պարտավորությունների համար:

Սույն գլխով նապատեսված սահմանափակումները չեն կիրառվում Պայմանագրի 12-րդ գլխով նախատեսված իրադարձությունների արդյունքում Պատվիրատուի կողմից կրած վնասների, այդ թվում՝ բաց թողնված օգուտների հաշվարկման նկատմամբ։

1. ՖՈՐՍ ՄԱԺՈՐ (ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆ)
   1. Ֆորս մաժորի սահմանումը

Սույն դրույթում «Ֆորս մաժոր» նշանակում է իրադարձություն կամ հանգամանք,

ա) որը դուրս է Կողմի վերահսկողությունից,

բ) որը այդ Կողմը ողջամտորեն չէր կարող կանխատեսել մինչև Պայմանագրի կնքումը,

գ) որից այդ Կողմը ողջամտորեն չէր կարող խուսափել կամ հաղթահարել՝ դրա առաջանալուց հետո, և

դ) որը էապես չի վերագրվում մյուս Կողմին։

Ֆորս-մաժորը կարող է ներառել, բայց չսահմանափակվել, ստորև թվարկված բացառիկ իրադարձություններով կամ հանգամանքներով՝ պայմանով, որ վերը թվարկված (ա)-ից (դ) կետերով նախատեսված պայմանները բավարարված են.

պատերազմ, ռազմական գործողություններ (անկախ այն հանգամանքից պատերազմ հայտարարվել է, թե ոչ), ներխուժում, օտար թշնամիների գործողություն,

ապստամբություն, ահաբեկչություն (կամ ահաբեկչության սպառնալիք), հեղափոխություն, ռազմական կամ յուրացված իշխանություն, կամ քաղաքացիական պատերազմ,

ցույցեր, զանգվածային անկարգություններ, գործադուլ կամ արգելափակում այլ անձանց կողմից, բացառությամբ Կապալառուի անձնակազմից և Կապալառուի ու ենթակապալառուների այլ աշխատողներից,

ռազմական զինամթերք, պայթուցիկ նյութեր, իոնացնող ճառագայթում կամ ռադիոակտիվ աղտոտվածություն, բացառությամբ այն դեպքերի, եթե Կապալառուն կարող է կապված լինել այդպիսի զինամթերքի, պայթուցիկ նյութերի, ճառագայթման կամ ռադիոակտիվության օգտագործման հետ,

բնական աղետներ, ինչպիսիք են երկրաշարժը, փոթորիկը, թայֆունը, կայծակը, կայծակի հետևանքով առաջացած ինդուկցիան, հրդեհը, գետնի նստվածքը, ցեխի հոսքը, ջրհեղեղը, համաճարակը կամ հրաբխային ժայթքումը,

համաճարակների և/կամ համավարակների բռնկումները,

այլ անձանց, բացառությամբ Կապալառուի կամ Պատվիրատուի, դիտվորությամբ կամ ոչ միտումնավոր կատարված գործողությունները, լինեն դրանք ակտիվ կամ պասիվ, որոնք ամբողջությամբ կամ մասնակիորեն խոչընդոտում են Կապալառուի կողմից Աշխատանքների կատարումը կամ Կապալառուի մուտքը Տեղամաս կամ դրա ցանկացած մաս, ներառյալ, բայց չսահմանափակվելով՝ ցուցարարների գործողություններով, գողությամբ կամ գողության փորձով, սաբոտաժով, գույքի դիտավորյալ ոչնչացմամբ, վանդալիզմով, անօրինական շրջափակմամբ,

Ենթակապալառուները կամ մատակարարները, որոնց վրա ազդել է վերը նշվածը,

ցանկացած նավահանգստի, ապաստարանի, ջրանցքի փակում կամ խցանումներ կամ այլ խոչընդոտներ, որոնք կապված են ցանկացած վայր կամ դրանից դուրս փոխադրման կամ առաքման հետ,

կառավարության որևէ գործողություն, ներառյալ՝ կարանտին, որոշում, հրամանագիր կամ պետական ​​մարմնի կողմից կիրառված արգելանք:

Կապալառուն հավաստում և համաձայնվում է, որ.

(Ա) ներկայումս առկա որևէ իրադարձություն կամ իրադրություն, որը ծագել է կամ կապված է կորոնավիրուսային համավարակի հետ (հայտնի է որպես կորոնավիրուս 2 («Քովիդ-19») (ներառյալ՝ մինչ օրս կատարման ենթակա ցանկացած իրավական միջոց ընդունելը, կիրառելը կամ գործողության մեջ դնելը), որը առաջացել է մինչ սույն Պայմանագրի ուժի մեջ մտնելը (Քովիդ-19 Իրադարձություն(ներ)) չի համարվում Ֆորս մաժորային իրադարձություն,

(Բ) Կապալառուին իրավունք չի վերապահվում երկարաձգել ժամանակացույցը՝ հիմքում դնելով որևէ Քովիդ-19 Իրադարձություն,

(Գ) որևէ ազդեցություն, որն առաջացել է Քովիդ-19 Իրադարձության հետևանքով, չի կարող համարվել սույն Պայմանագրով սահմանված Կապալառուի պարտավորությունների կատարումը կանխարգելող, խոչընդոտող, խանգարող կամ հետաձգող հանգամանք, և

(Դ) Քովիդ-19 Իրադարձությունները ռիսկեր են, որոնք կրում է Կապալառուն։

Այն դեպքում, երբ Քովիդ-19 Իրադարձությունները կունենան էապես անբարենպաստ զարգացում՝ պայմանավորված հանրային իշխանությունների կողմից ընդունված հրամաններով, որոնք պահանջում են (i) գործարանների փակում, (ii) արտադրության հետաձգում, (iii) սահմանների կամ նավահանգիստների փակում, (iv) մարդկանց տեղաշարժի և տրանսպորտային միջոցների փոխադրման սահմանափակում, (v) այլ էական սահմանափակումներ, որոնք ուղղակիորեն ազդում են սույն Պայմանագրի կատարման վրա, երբ այսպիսի հրամանները ուղղակիորեն ազդում են Կապալառուի վրա (պայմանով, որ Կապալառուն կարող է ապացուցել, որ Պայմանագրի կատարումը օբյեկտիվորեն անհնար է այսպիսի իրադարձության պատճառով) (Անկանխատեսելի Քովիդ-19 Իրադարձություն), այսպիսի իրադարձությունները կհամարվեն ֆորս մաժորային։

Ֆորս մաժորային իրադարձության կամ Անկանխատեսելի Քովիդ-19 Իրադարձության առաջացումից հետո՝ 14 օրվա ընթացքում Կապալառուն տեղեկացնում է Պատվիրատուին և տրամադրում է մանրամասներ օժանդակ փաստաթղթերով, որոնք կփաստարկեն համապատասխան հանգամանքների գոյությունը և ազդեցությունը ժամանակացույցի վրա: Ժամանակացույցի երկարաձգման վերաբերյալ ցանկացած պահանջ պետք է որոշվի և հաստատվի երկու Կողմերի կողմից, որոնք գործում են ողջամտորեն` չանտեսելով Կապալառուի պարտավորությունը` ձեռնարկելու բոլոր ողջամիտ միջոցները` Ֆորս մաժորային իրադարձությունը կամ Անկանխատեսելի Քովիդ-19 Իրադարձությունը կանխելու, նվազեցնելու և մեղմացնելու համար։

* 1. Ֆորս մաժորի մասին ծանուցումը

Եթե ​​Կողմը չի կարողանում կամ հնարավորություն չի չունենա կատարելու Պայմանագրով նախատեսված իր պարտավորություններից որևէ մեկը, որը պայմանավորված կլինի Ֆորս-մաժորային իրավիճակով, ապա նա մյուս կողմին ծանուցում է Ֆորս մաժոր ստեղծող իրադարձության կամ հանգամանքների մասին, և նշում է այն պարտավորությունները, որոնց կատարումը կանխարգելվել է կամ կկանխարգելվի դրանց հետևանքով։

Ծանուցումը պետք է ուղարկվի տասնչորս (14) օրվա ընթացքում այն պահից, երբ Կողմը տեղեկացել էր կամ պետք է տեղյակ լիներ համապատասխան իրադարձության կամ հանգամանքի մասին, որի հետևանքով առաջացել է Ֆորս-մաժոր:

Կողմը, ուղարկելով ծանուցում, ազատվում է Պայմանագրով նախատեսված վերը նշված պարտավորությունների կատարումից, եթե նման ֆորս-մաժորային իրադարձության տևողությունը խոչընդոտում է դրանց կատարմանը։

Անկախ սույն կետի այլ դրույթներից, Ֆորս-մաժորը չի տարածվում Պայմանագրով նախատեսված մյուս Կողմին վճարումներ կատարելու Կողմերից որևէ մեկի պարտավորությունների վրա:

* 1. Ուշացումները և ծախսերը նվազագույնի հասցնելու պարտականությունը

Յուրաքանչյուր Կողմ մշտապես գործադրում է բոլոր ողջամիտ ջանքերը՝ նվազագույնի հասցնելու Պայմանագրի կատարման հետաձգումը, ինչպես նաև ֆորս-մաժորային իրավիճակի հետևանքով առաջացած ցանկացած ծախս:

Երբ ֆորս-մաժորային իրավիճակը դադարում է ազդեցություն ունենալ Պայմանագրի կատարման վրա, այդ մասին Կողմը ծանուցում է մյուս Կողմին։

* 1. Ֆորս մաժորի հետևանքները

Եթե ​​Կապալառուն չի կարողանում կատարել Պայմանագրով նախատեսված իր պարտավորություններից որևէ մեկը՝ պայմանավորված բացառապես ֆորսմաժորային իրադարձության հետևանքով, որը տեղի է ունեցել Տեղամասում և որի մասին ծանուցումը ուղարկվել է 19.2 ենթակետի համաձայն [Ֆորս մաժորի մասին ծանուցումը], և այդ ֆորս-մաժորային իրավիճակի հետևանքով առաջանում է ուշացում և/կամ կրում է Ծախսեր, ապա նաև իրավունք ունի 20.1 ենթակետով [Կապալառուի պահանջները]՝

(ա) ցանկացած նման ուշացման համար երկարաձգել ժամկետը 9.3 ենթակետի համաձայն [Կատարման ժամկետի երկարաձգումը և ավարտական փորձարկումների ժամկետի երկարաձգումը]։

* 1. Ենթակապալառուի վրա ազդող ֆորս մաժորը

Եթե ​​որևէ ենթակապալառու իրավունք ունի Աշխատանքների հետ կապված որևէ պայմանագրով կամ համաձայնագրով ազատվել ֆորս մաժորից՝ լրացուցիչ կամ ավելի լայն պայմաններով, քան նշված են սույն կետում, ապա նման լրացուցիչ կամ ավելի լայն ֆորս-մաժորային իրադարձությունները կամ հանգամանքները չեն ազատում Կապալառուին իր պարտավորությունների կատարումից կամ իրավունք չեն տալիս նրան ազատվել այդ պարտավորությունների կատարումից սույն կետին համապատասխան:

* 1. Լրացուցիչ դադարեցումը, վճարումը և պայմանագրի կատարումից ազատումը

Եթե Ֆորս-մաժորային իրավիճակի պատճառով ընթացքի մեջ գտնվող գրեթե բոլոր հիմնական աշխատանքների կատարումը կասեցվում է հարյուր ութսուներկու (182) օր անընդմեջ, որի մասին ուղարկվել է ծանուցում 19.2 ենթակետով [Ֆորս մաժորի մասին ծանուցումը] սահմանված կարգով, ապա Կողմերից յուրաքանչյուրը կարող է մյուս Կողմին ծանուցել Պայմանագրի դադարեցման մասին: Այս դեպքում դադարեցումն ուժի մեջ է մտնում ծանուցումը ուղարկելուց յոթ (7) օր հետո:

Նման դադարեցումից հետո Պատվիրատուն Կապալառուին վճարում է.

ա) կատարված ցանկացած աշխատանքի դիմաց վճարման ենթակա գումարները, որոնց գինը ուղղակիորեն նշված է Պայմանագրում, և

բ) Գրգռման համակարգի և Նյութերի արժեքը, որոնք պատվիրված Աշխատանքների կատարման համար առաքվել են Կապալառուին, կամ որոնց առաքումը Կապալառուն պարտավոր է ընդունել. սույն Գրգռման համակարգը և Նյութերը դառնում են Պատվիրատուի սեփականությունը (և գտնվում են նրա ռիսկի տակ), եթե դրանց դիմաց վճարել է Պատվիրատուն, և Կապալառուն դրանք հանձնում է Պատվիրատուի տիրապետմանը,

գ) ցանկացած այլ Ծախս կամ պարտավորություն, որը տվյալ հանգամանքներում ողջամտորեն կատարվել է Կապալառուի կողմից՝ Աշխատանքներն ավարտելու ակնկալիքով։

Վերը նշված գումարների և ծախսերի վճարումը Պատվիրատուի միակ և բացառիկ պարտավորությունն է, որը բխում և կապված է Ֆորս-մաժորի պատճառով Պայմանագրի դադարեցումից:

1. ՊԱՀԱՆՋՆԵՐ, ՎԵՃԵՐ ԵՎ ԻՐԱՎԱՍՈՒԹՅՈՒՆ
   1. Կապալառուի պահանջները

Եթե ​​Կապալառուն գտնում է, որ սույն Պայմանագրի որևէ դրույթի համաձայն կամ սույն Պայմանագրի հետ կապված որևէ այլ եղանակով իրավունք ունի երկարաձգել Կատարման և/կամ Ավարտական փորձարկումների ժամկետը, և/կամ ստանալ որևէ լրացուցիչ վճար, ապա քսանութ (28) օրվա ընթացքում, երբ նա տեղեկացել է կամ պետք է տեղյակ լիներ իր պահանջի համար հիմք հանդիսացած իրադարձության կամ հանգամանքի մասին, այդ մասին տեղեկացնում է Պատվիրատուին` նկարագրելով այն դեպքը կամ հանգամանքը, որը հիմք է հանդիսացել պահանջի համար:

Կողմերը սույն Պայմանագրի որևէ դրույթի համաձայն կամ սույն Պայմանագրի հետ կապված որևէ այլ եղանակով իրավունք չունեն երկարաձգել Կատարման և/կամ Ավարտական փորձարկումների ժամկետը, և/կամ ստանալ որևէ լրացուցիչ վճար՝ այնքանով, որքանով ազդեցության ենթարկված Կողմը ողջամիտ ջանքեր գործադրելով կարող էր նվազագույնի հասցնել և/կամ խուսափել որևէ ուշացումից և/կամ ծախսերից:

Եթե Կապալառուն պահանջ չի ներկայացրել քսանութ (28) օրվա ընթացքում սկսած այն պահից, երբ նա տեղեկացել է պահանջի առաջացման պատճառ հանդիսացող իրադարձության կամ հանգամանքի մասին, ապա նա իրավունք չունի երկարաձգել Կատարման և/կամ Ավարտական փորձարկումների ժամկետը, և/կամ ստանալ որևէ լրացուցիչ վճար։

Կապալառուն նաև ներկայացնում է Պայմանագրով սահմանված այլ ծանուցումներ, ինչպես նաև հնարավորության սահմաններում պահանջը հիմնավորող այլ անհրաժեշտ տեղեկություններ, որոնք վերաբերում են նման իրադարձությանը կամ հանգամանքին:

Կապալառուի կողմից ծանուցումն ուղարկելուց հետո քսանութ (28) օրվա ընթացքում, կամ Կապալառուի կողմից առաջարկված և Պատվիրատուի կողմից հաստատված այլ ժամկետում, Կապալառուն Պատվիրատուին ուղարկում է հնարավորինս ամբողջական և մանրամասն պահանջ, որը ներառում է ժամկետների երկարաձգման և/կամ որևէ լրացուցիչ վճար ստանալու մասին պահանջի հիմնավորվածության վերաբերյալ բոլոր անհրաժեշտ տեղեկությունները։

Եթե պահանջի հիմք հանդիսացող իրադարձությունը կամ հանգամանքը ունեն շարունակական ազդեցություն, ապա՝

ա) այս պահանջը համարվում է միջանկյալ,

բ) Կապալառուն ամսական պարբերականությամբ ուղարկում է լրացուցիչ միջանկյալ պահանջներ՝ ներկայացնելով կուտակված ուշացումը և/կամ պահանջվող գումարը, ինչպես նաև այլ լրացուցիչ տեղեկություններ, որոնք Պատվիրատուն կարող է ողջամտորեն պահանջել, և

գ) Կապալառուն ուղարկում է վերջնական պահանջ՝ իրադարձության կամ հանգամանքի հետևանքների ավարտից հետո քսանութ (28) օրվա ընթացքում կամ այլ ժամկետում, որը կարող է առաջարկվել Կապալառուի կողմից և հաստատվել Պատվիատուի կողմից:

Սույն ենթակետի պահանջները լրացնում են ցանկացած այլ ենթակետի պահանջներ, որոնք կարող են կիրառվել պահանջի նկատմամբ: Եթե ​​Կապալառուն որևէ պահանջի հետ կապված չի պահպանում այս կամ մեկ այլ ենթակետ, ապա ժամկետի ցանկացած երկարաձգում և/կամ լրացուցիչ վճարում կատարելիս հաշվի է առնվում այն չափը (եթե այդպիսիք կան), որով այդ չպահպանումը խոչընդոտել է կամ վնաս է հասցրել պահանջի վերաբերյալ պատշաճ հետաքննության իրականացմանը:

* 1. Վեճերը

Եթե ​​Կողմերի միջև ծագում է վեճ (ցանկացած տեսակի) սույն Պայմանագրի կամ Աշխատանքների կատարման պատճառով կամ դրա հետ կապված, ներառյալ ցանկացած վեճ՝ կապված Պատվիրատուի որևէ հավաստագրի, որոշման, հրահանգի, կարծիքի կամ գնահատման հետ, և ներառյալ ցանկացած վեճ՝ կապված Սույն Պայմանագրի մեկնաբանման, վավերականության, արդյունավետության, անվավերության և դադարեցման հետ, դրանք հնարավորության դեպքում, վերջնականապես կլուծվեն Պատվիրատուի և Կապալառուի միջև բանակցությունների միջոցով:

Եթե ​​նման վեճը չի լուծվում վերը նշված եղանակով, ապա դրա առաջացումից հետո տասնչորս (14) օրվա ընթացքում, Կողմերից յուրաքանչյուրը կարող է սույն 20.2 ենթակետին [Վեճերը] հստակ հղում կատարելով գրավոր կարգով ծանուցել վեճի լուծումը բարձրագույն ղեկավարության ժողովին փոխանցելու մասին։ Նման ժողովը պետք է անցկացվի հանդիպման կամ հեռախոսային կապի միջոցով՝ գրավոր ծանուցում ներկայացնելուց հետո տասնչորս (14) օրվա ընթացքում, իսկ եթե ժողովը տեղի է ունենում հանդիպման ձևաչափով, ապա այն վայրում, որը համաձայնեցվում է Կողմերի կողմից:

* 1. Իրավասությունը

Սույն Պայմանագրից ծագած կամ դրա հետ կապված բոլոր վեճերը, ներառյալ, բայց չսահմանափակվելով՝ վեճերով, որոնք կապված են սույն պայմանագրի կնքման, վավերականության կամ գոյության հետ, վերջնականապես կլուծվեն արբիտրաժի կողմից՝ (i) Միջազգային Առևտրի Պալատի Արբիտրաժի Կանոնների համաձայն, (ii) վեճը պետք է լուծվի երեք արբիտրների կողմից, որոնք նշանակված են վերը նշված Կանոնների համաձայն, և (iii) արբիտրաժը պետք է անցկացվի անգլերեն լեզվով:

Նախագահող արբիտրը նշանակվում է հետևյալ կարգով․

1. Երկու համաարբիտրները համատեղ առաջադրում են նախագահող արբիտրին` Միջազգային Առևտրի Պալատի Դատարանի կողմից հաստատման համար՝ այս Դատարանի կողմից Պատասխանող կողմի համաարբիտրի նշանակումը հաստատելուց հետո 21 օրացուցային օրվա ընթացքում:

2. Եթե այս 21-օրյա ժամկետի 5-րդ օրը համաարբիտրները չեն կարողանում փոխադարձ համաձայնության գալ նախագահող արբիտրի վերաբերյալ, ապա նախագահող արբիտրը պետք է ընտրվի հեռացման և վարկանիշի կույր համակարգի միջոցով, որը կազմակերպվում է համաարբիտրների կողմից հետևյալ կերպ.

ա. Մինչև այս 21-օրյա ժամկետի 14-րդ օրը, համաարբիտրները համատեղ կարգով կողմերին տրամադրում են հինգ հավանական նախագահող արբիտրի թեկնածուների կարճ ցուցակ՝ նախապես այդ թեկնածուներից ստանալով հաստատում այն մասին, որ նրանք զերծ են կոնֆլիկտներից, հասանելի են և ցանկանում են հանդես գալ որպես նախագահող արբիտր արբիտրաժում։

բ. Մինչև այս 21-օրյա ժամկետի 19-րդ օրը, յուրաքանչյուր կողմ իր համաարբիտրին կտրամադրի (պատճենը չպետք է ուղարկվի Միջազգային Առևտրի Պալատի Դատարանին, հակառակ կողմին կամ մյուս համաարբիտրին)՝ (Ա) մինչև երկու անուն (եթե այդպիսիք կան), որոնց նա ցանկանում է հեռացնել կարճ ցուցակից, և (Բ) մնացած թեկնածուների մասով իր նշանակած վարկանիշը («1» վարկանիշն օգտագործվում է առավել նախընտրելի թեկնածուի համար և այլն): Յուրաքանչյուր վարկանիշ կարելի է օգտագործել միայն մեկ անգամ: Կողմերից ոչ մեկը պարտավոր չէ պատճառաբանի իր հեռացման կամ վարկանիշի մասին որոշումը: Այս փուլի ընթացքում, եթե կողմը գտնում է, որ նախագահի հինգ հավանական արբիտրի թեկնածուներից որևէ մեկը գտնվում է կոնֆլիկտային իրավիճակում, նա այդ մասին անհապաղ տեղեկացնում է համաարբիտրներին և մյուս կողմին, որից հետո, եթե համաարբիտրները գտնում են, որ թեկնածուն այլևս չի համապատասխանում, նրանք առաջարկում են կոնֆլիկտային իրավիճակում գտնվող թեկնածու(ներ)ին փոխարինել այլ թեկնածուով:

գ. Մինչև 21-րդ օրը, երկու համաարբիտրները կառաջադրեն նախագահող արբիտրին: Ընդ որում, համաարբիտրները չեն կարող դիտարկել կողմերից որևէ մեկի կողմից հեռացված ցանկացած թեկնածուի և առաջադրում են այն թեկնածուին, որը, կողմերի վարկանիշների համախմբումից հետո ունի ամենացածր ընդհանուր միավորը։ Եթե երկու կամ ավելի թեկնածուներ ունեն նույն ընդհանուր միավորը, համարբիտրները իրենց հայեցողությամբ առաջադրում են նախագահող արբիտրին։

3. Կասկածներից խուսափելու նպատակով՝ Միջազգային Արբիտրաժում Կողմերի Ներկայացուցչության վերաբերյալ 2013 թվականի Իրավաբանների Միջազգային Ասոցիացիայի ուղեցույցի համաձայն՝ Կողմերի իրավական ներկայացուցիչները կարող են հաղորդակցվել իրենց համապատասխան համարբիտրների հետ՝ նախագահող արբիտրի ընտրության նպատակով կազմակերպվող վերը նշված գործընթացների ժամանակ:

1. Կոռուպցիայի, փողերի լվացման և ֆինանսական հանցագործությունների դեմ պատասխանատվության միջոցներ

Կապալառուն ներկայացնում, երաշխավորում և համաձայնվում է, որ ոչ Կապալառուն, ոչ էլ նրա տնօրեններից որևէ մեկը, աշխատողները, փոխկապակցված անձինք, ենթակապալառուները, գործակալները կամ ներկայացուցիչները (բոլորը միասին՝ «Փոխկապակցված անձինք»)՝ (i) պաշտոնապես չեն մեղադրվել կամ դատապարտվել որևէ ֆինանսական հանցագործության կատարման համար, (ii) չեն ենթարկվել որևէ հետաքննության կամ ներգրավված չեն եղել որևէ պետական ​պաշտոնյայի օգտին կամ նրան որևէ առաջարկի, վճարման կամ նվերի, վճարման խոստումի, կամ չեն լիազորվել որևէ արժեքավոր իրի վճարման հետ կապված հարցաքննության կամ վարույթի շրջանակներում (պաշտոնական կամ ոչ պաշտոնական), (iii) ներկայումս կամ ապագայում սույն Պայմանագրի գործողության ընթացքում աշխատանքի չեն ընդունելու որևէ Կառավարության պաշտոնյայի, կամ վերջինիս ընտանիքի որևէ անդամի կամ որևէ Կառավարության պաշտոնյայի մերձավոր գործընկերոջ:

Կապալառուն հավաստում և երաշխավորում է, որ նա և իր գործընկերները հասկանում են Կաշառակերության և Փողերի լվացման դեմ պայքարի օրենքների դրույթները։ Սույն պայմանագրով սահմանված աշխատանքների կատարման համար և սույն պայմանագրի ամբողջ ընթացքում Կապալառուն իր և իր գործընկերներից յուրաքանչյուրի համար պարտավորվում է և շարունակելու է պահանջել լիովին համապատասխանել Կաշառառության Դեմ Պայքարի բոլոր օրենքներին (առանց հաշվի առնելու յուրաքանչյուր գործի համար նման օրենքների իրավասության պահանջները): Բացի այդ, Կապալառուն համաձայնվում է Ընկերությանը անմիջապես տեղեկացնել, եթե Կապալառուի ընտանիքի որևէ անդամ, մոտ բիզնես գործընկերը կամ իր հետ փոխկապակցված որևէ անձ ստանձնոմ է որևէ պաշտոն: Նման դեպքում, Կապալառուն համաձայնում է, որ Ընկերությունը իրավունք ունի, իր հայեցողությամբ, Կապալառուի նկատմամբ կիրառել անհրաժեշտ սահմանափակումներ՝ ապահովելու համապատասխանությունը Կաշառակերության և Փողերի լվացման դեմ պայքարի օրենքների պահանջներին:

Կապալառուն չի դրսևորում այնպիսի վարք, որը համարվում է հարկերից խուսափում, ինչպես նշված է Կաշառակերության և Փողերի լվացման դեմ օրենքներով:

Անկախ սույն Պայմանագրի որևէ այլ դրույթից, Կապալառուն համաձայնում է, որ Ընկերությանը կզեկուցի հարկերից խուսափելու կամ դրա դյուրացման հետ կապված մտահոգությունները, որոնք կապկված են Ընկերության կամ նրա գործարքների հետ։

Կապալառուն համաձայնվում է կատարել և համապատասխանել Ընկերության Հակակոռուպցիոն քաղաքականությանը (ներառյալ՝ ՔոնթուրԳլոբալի Հակակոռուպցիոն համապատասխանության ուղեցույցը, որը կցվում է սույն Պայմանագրին) և Մատակարարի վարվեցողության կանոնակարգին։

Կապալառուն համաձայնվում է սույն Պայմանագրի շրջանակներում կատարվող աշխատանքների հետ կապված ոչ նա, ոչ էլ իր հետ փոխկապակցված անձնացինց որևէ մեկը ուղղակի կամ անուղղակի ձևով չեն առաջարկի, խոստանա կամ թույլատրի նվերի տրամադրում կամ արժեքավոր որևէ այլ իրի վճարում, այդ թվում՝ առանց սահմանափակման, չեն կիսվի կամ չեն խոստանա կիսվել որևէ վճարումներով կամ դրամական այլ միջոցներով, որոնք ստացել են, ստանում են կամ կստանան սույն Պայմանագրի շրջանակներում կամ որևէ այլ եղանակով՝ ի շահ կամ ի օգուտ որևէ պետական պաշտոնյայի կամ որևէ պետական պաշտոնյայի ընտանիքի անդամի կամ մտերիմ գործընկերոջ, ոչ պատշաճ կերպով՝ (i) ազդել պետական պաշտոնյայի պաշտոնական դիրքով պայմանավորված որևէ գործողության կամ որոշման վրա, (ii) դրդել պետական պաշտոնյային իր պաշտոնեական պարտականությունների խախտմամբ որևէ գործողության կամ անգործողության, (iii) ստանալ որևէ ոչ պատշաճ առավելություն, կամ (iv) դրդել պետական պաշտոնյային օգտագործել իր ազդեցությունը կառավարության որևէ որոշման կամ ակտի վրա ազդելու նպատակով (վերոնշյալ «Արգելված վճարումներից» որևէ մեկը): Կպալառուն անհապաղ զեկուցում է Ընկերությանը ցանկացած Արգելված վճարման մասին:

Ընկերության պահանջով Կապալառուն համաձայնվում է իրականացնել ներքին և արտաքին ընթացիկ աուդիտ և ստուգել՝

1. իր և իր հետ փոխկապակացված անձանց, ենթակապալառուների կամ գործակալների, որոնք Ընկերության համար կատարում են աշխատանք, մատուցում են ծառայություններ կամ կամ տրամադրում են սարքավորումներ, ֆինանսական գրքերը, հաշիվները և գրանցամատյանները,
2. պայմանագրերն ու ենթապայմանագրերը, որոնք ուղղակիորեն կամ անուղղակիորեն կապված են Ընկերության համար կատարված աշխատանքի, մատուցված ծառայությունների կամ տրամադրված սարքավորումների հետ,
3. որևէ վճարում, որը կատարված է Ընկերության միջոցների հաշվին կամ կապված է Ընկերության համար կատարված աշխատանքի հետ։

Պատվիրատուի պահանջով, Կապալառուն կամ նրա աուդիտորները պետք է Ընկերությանը հավաստեն, որ առկա չէ որևէ ցուցում, համաձայն որի Կապալառուն սույն Պայմանագրի կամ կատարված աշխատանքի կապակցությամբ կատարել է որևէ Արգելված Վճարում։

Անկախ սույն Պայմանագրի ցանկացած այլ դրույթից, Ընկերության պահանջով, Կապալառուն թույլատրում է անկախ հաշվապահներին, որոնք ունեն համապատասխան որակավորում, բացառությամբ նրանց, որոնք ներկայացնում են Ընկերությանը կամ Կապալառուին, ունենալ հասանելիություն, անցկացնել ուսումնասիրություն և Ընկերությանը զեկուցել ցանկացած կասկածելի կամ խնդրահարույց հարցի մասին, որոնք վերաբերում են հետևյալին.

(i) Կապալառուի և իր հետ փոխկապակացված անձանց, ենթակապալառուների, Ծառայություններ մատուցողի, գործակալների կամ ներկայցուցիչների ֆինանսական գրքերը, հաշիվները և գրանցամատյանները, որոնք կապված են Ընկերության համար կատարված աշխատանքների կամ մատուցված ծառայությունների հետ, կամ

(ii) ցանկացած պայմանագիր կամ ենթապայմանագիր, որոնք ուղղակիորեն կամ անուղղակիորեն կապված են Ընկերության համար կատարված աշխատանքի, նրան մատուցած ծառայության կամ սարքավորումների հետ, և

(iii) որևէ վճարում, որը կատարված է Ընկերության միջոցների հաշվին կամ կապված է Ընկերության համար կատարված աշխատանքի հետ։

Ի լրումն, եթե Ընկերությունը կամ Կապալառուն ունեն որևէ պատճառաբանված մտահոգություն կամ հիմք ենթադրելու, որ Արգելված վճարումը կատարվել, խոստացվել կամ թույլատրվել է, ապա Կապալառուն բարեխղճորեն համագործակցում է Ընկերության կամ նրա ներկայացուցիչների հետ, պարզելու՝ արդյոք խախտում տեղի է ունեցել, թե՝ ոչ:

Կապալառուն համաձայնվում է, առնվազն տարեկան մեկ անգամ, Ընկերության խնդրանքով և նրա կողմից սահմանված ձևով հաստատել, որ Ընկերությունը՝ (i) լիովին համապատասխանում է Կաշառակերության դեմ պայքարի բոլոր օրենքներին. (ii) Ընկերության համար կատարված աշխատանքի ընթացքում չի կատարել ուղղակի կամ անուղղակի որևէ Արգելված վճար, և (iii) իր իմացությամբ որևէ անձ, ներառյալ, բայց չսահմանափակվելով՝ Պատվիրատուն, բաժնետերերը, տնօրենները, պատասխանատու անձինք, աշխատողները, ծառայություն մատուցողները, գործակալները կամ ներկայացուցիչները, ուղղակի կամ անուղղակի կերպով չեն կատարել կամ խոստացել կամ լիազորել կատարել Արգելված Վճարում Ընկերության համար աշխատանքներ կատարելիս։

Կապալառուն ներկայացնում և երաշխավորում է, որ նա և իր հետ փոխկապակցված անձինք ուղղակի կամ անուղղակի կերպով չեն ներգրավվել կամ չեն մասնակցելու որևէ գործողության կամ գործարքի, որը ներառում է․

ցանկացած հանցավոր կամ անօրինական գործունեության արդյունքում ստացված եկամուտների ստացում, փոխանցում, փոխադրում, պահպանում, օգտագործումը, կառուցում, շեղում կամ թաքցնում, կամ

ներգրավվում կամ մասնակից դառնալ ահաբեկչական գործունեությանը կամ այդպիսի գործունեություն կատարող անձին կամ կազմակերպությանը (ներառյալ ցանկացած Նշանակված անձ) ֆինանսավորելուն կամ ֆինանսապես օժանդակելուն կամ այլ կերպ հովանավորելուն, աջակցելուն կամ օգնություն ցուցաբերելուն:

Վերը նշված (ii) կետի իմաստով «Նշանակված անձ» նշանակում է ցանկացած անձ, կազմակերպություն կամ երկիր՝ (i) որի ակտիվների մասնակցությամբ ֆինանսական գործարքները արգելափակվել են կամ պետք է արգելափակվեն՝ համաձայն Եվրոպական միության կամ ԱՄՆ կառավարության տրամադրած ծանուցման, (ii) որը ժամանակ առ ժամանակ Միացյալ Նահանգների Նախագահի, Եվրոպական Միության, կամ Նորին Մեծության Գանձապետարանի գործադիր հրամանով նշանակվում է կամ նրա անունը առկա է ԱՄՆ ֆինանսների նախարարության (ներառյալ՝ Օտարերկրյա ակտիվների վերահսկողության գրասենյակի կողմից հրապարակված հատուկ նշանակության քաղաքացիների ցուցակում), ԱՄՆ Առևտրի նախարարության կամ ԱՄՆ Պետդեպարտամենտի կողմից տրամադրված կամ այդ կառույցների կայքերում հրապարակված ցուցակներում՝ որպես օտարերկրյա ահաբեկչական կազմակերպություն, կազմակերպություն, որն աջակցում կամ ցուցաբերում է աջակցություն օտարերկրյա ահաբեկչական կազմակերպությանը կամ պատժամիջոցների ենթարկվող կողմին, կամ (iii) որը դատապարտվել է կամ դատապարտված է, ճանաչվել է մեղավոր կամ ում նկատմամբ կայացվել է վճիռ կամ հրաման փողերի լվացման կամ կոռուպցիայի դեմ պայքարի օրենքները խախտելու համար։

Անկախ սույն Պայմանագրի որևէ այլ դրույթից, Կապալառուն համաձայնվում է, որ սույն «Կոռուպցիայի, փողերի լվացման և ֆինանսական հանցագործությունների դեմ պատասխանատվության միջոցներ» բաժնի որևէ դրույթի ենթադրյալ խախտման կամ դրա հնարավորության մասին տեղեկություններ ունենալու դեպքում Ընկերությունը դրանք դիտարկում է բավարար հիմք, և բարեխղճորեն ու իր հայեցողությամբ կասեցնում է սույն Պայմանագիրը ողջամիտ ժամկետով, որի ընթացքում քննում է ենթադրյալ խախտման փաստը։

Անկախ սույն Պայմանագրի որևէ այլ դրույթից, Կապալառուն համաձայնվում է, որ սույն «Կոռուպցիայի, փողերի լվացման և ֆինանսական հանցագործությունների դեմ պատասխանատվության միջոցներ» բաժնի որևէ խախտում Ընկերության համար կհանդիսանա բավարար հիմք, բարեխղճորեն և իր հայեցողությամբ անմիջապես ամբողջությամբ կամ մասնակիորեն անվավեր ճանաչելու սույն պայմանագիրը, որի դեպքում Կապալառուն զրկվում է սույն Պայմանագրով նախատեսված ցանկացած լրացուցիչ վճարման պահանջի իրավունքից, ինչպես նաև կիրառելի օրենքի սահմաններում պատասխանատվություն է կրում պատճառած վնասի կամ դրանց վերացման համար:

1. ԱՅԼ ԴՐՈՒՅԹՆԵՐ

Սույն փաստաթուղթը հանդիսանում է սույն Պայմանագրի առարկայի վերաբերյալ Կողմերի միջև ամբողջական համաձայնագիր: Սույն Պայմանագրի առարկայի հետ կապված Կողմերի միջև այլ համաձայնագրեր, լինի դա գրավոր, բանավոր կամ այլ եղանակով, չի կարող համարվել գոյություն ունեցող: Սույն Պայմանագրի առարկայի հետ կապված ցանկացած նախնական պայմանավորվածություն փոխարինվում է սույն Պայմանագրով:

Սույն Պայմանագրում փոփոխությունները և լրացումները վավեր են միայն այն դեպքում, եթե դրանք կատարվել են գրավոր և պատշաճ ստորագրված են երկու Կողմերի կողմից: Այս պահանջը տարածվում է նաև սույն ենթակետի վրա։

Այն դեպքում, երբ սույն Պայմանագրի դրույթներից որևէ մեկը հանդիսանում է կամ ճանաչվում է անվավեր, մնացած մյուս դրույթները շարունակում են մնալ վավեր։ Նման իրավիճակի առաջացման դեպքում Կողմերը պարտավորվում են անվավեր դրույթը փոխարինել այնպիսի դրույթով, որը հնարավորինս արտահայտում է անվավեր դրույթի սկզբնական առևտրային նպատակը: Նույն կարգավորումը գործում է այլ բացերի առկայության դեպքում։

Ավելի նոր փաստաթղթերը գերակա են ավելի վաղ փաստաթղթերի նկատմամբ, մինչդեռ նույն առարկայի վերաբերյալ առավել հատուկ կարգավորված դրույթները գերակա են ընդհանուր եզրույթների նկատմամբ:

Պատվիրատուի անունից ստորագրվեց՝ Կապալառուի անունից ստորագրվեց՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կողմից \_\_\_\_\_\_\_\_\_\_\_\_\_\_\_\_\_\_\_\_ կողմից

Անուն, ազգանուն՝\_\_\_\_\_\_\_\_\_\_\_\_\_\_\_\_\_\_ Անուն, ազգանուն՝ \_\_\_\_\_\_\_\_\_\_\_\_\_\_\_\_\_\_\_\_

Պաշտոնը՝ \_\_\_\_\_\_\_\_\_\_\_\_\_\_\_\_\_\_\_\_\_\_ Պաշտոնը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կողմից \_\_\_\_\_\_\_\_\_\_\_\_\_\_\_\_\_\_\_\_ կողմից

Անուն, ազգանուն՝\_\_\_\_\_\_\_\_\_\_\_\_\_\_\_\_\_\_ Անուն, ազգանուն՝ \_\_\_\_\_\_\_\_\_\_\_\_\_\_\_\_\_\_\_\_

Պաշտոնը՝ \_\_\_\_\_\_\_\_\_\_\_\_\_\_\_\_\_\_\_\_\_\_ Պաշտոնը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Կից փաստաթղթեր**

|  |  |
| --- | --- |
| Հավելված 1. | Աշխատանքների Տեխնիկական Բնութագրեր |
| Հավելված 2. | Հանձնման-ընդունման հավաստագրի ձև |
| Հավելված 3. | Աշխատանքի պաշտպանության, տեխնիկական անվտանգության և Շրջակա միջավայրի պահպանության քաղաքականություններ |
| Հավելված 4. | «Սոցիալական պատասխանատվության և շրջակա միջավայրի կայունության մասին ՔոնթուրԳլոբալի քաղաքականություն |
| Հավելված 5. | Աշխատանքների վճարման ժամանակացույց |
| Հավելված 6. | Կապալառուի ժամանակացույցը |
| Հավելված 7. | Ապահովագրություն |